
Nahmaduhu wa nusalli aa' la rasoolihil kareem 

Shadi har insaan ki zaroorat hai, isi liye har 
qowm-o-mazhab me shadi ka riwaaj hai. kyun ke jab ladka 
ya ladki shadi ki umar ko pahunchte hai to unme shadi ke 
taqaze khud ba khud paida hote hain, aur fitrat ke taqaze 
se paida hote hain. Isi liye aam insanon se lekar Sulaha, 
Auliya, Ambiya tak ne bhi shadi karne ko zaroori samjha, 
aur tanha zindagi ke bajaye izdewaji zindagi ko tarjeeh di 
hai. Sayyiduna Muhammad Rasoolullah H ne na sirf khud 
shadi farmayi hai balke apni ummat ko bhi bar waqt shadi 
karne ki tahreez-o-paigh di hai. Aur mujarrad rehne ko 
napasand qararbdiya hai. Neez bar waqt shadi na karne ka 
sangeen aur khatarnaak nateeja "fasaad e areez" ke 
mu'aashare me pheljane ka intebaah bhi diya hai. Isi ke 
sath yeh baat bhi ghour karne ki hai ke Allah jo 
Rehman-o-Raheem hai aur Muhammad !§l jinhe rehmatul 
lil aalmeen banakar mab'oos kiya gaya hai, unhone har 
amal me ummat ki sahoolat aur aasani ka lihaz rakha aur 
mushkilaat se bachaya hai. To shadi jaise aham aur zaroori 
amal ko wo mushkil aur giraan kaise bana sakte the? 
chunanche Islam ne apne maanne walon ko sakth takeed 
ki hai ke shadi ko isqadar aasan banao ke zina mushkil 

hojaye. lekin aaj kal rasm-o-riwaaj ki kasrat se aur nafsani 
kwahishat ke ghalabe ne shadi ko mushkil se mushkil tar 
banadiya hai, jiske nateeje me badkaari nihayat aasan aur 
sasti hoti jarahi hai. o <U)I USUI. Aise mahool me 
ummat-e-muslima ko is baat ka jaeza lene ki sakhth 
zaroorat hai ke Islam me shaadi ka tasawwur kya hai? aur 
hamare mu'aashare me shaadi ka tasawwur kya hota 
jaraha hai? Islam me shaadi kis saadgi ke saath anjaam di 
jati hai, aur hamare mu'aashare me shadi kin kin gair 
zaroori, gair islami lawazimaat ke saath mehengi aur giraa 
baar hoti jarhi hai? In tamam sawalaat ka jaeza lene aur 
mu'aashare me rae'j behuda rusoom ko khatam karke 
sunnat ke mutabiq nikah ke riwaaj ko aam karne ke liye 
azeez girami qadr, biradar e mukarram wa mohtaram 
Moulana Hafiz Muhammad Abdul qavi sallamahullahu wa 
hafizahu ne yeh mazaameen mukhtalif mouqon par 
tehreer kiye the. Ab ek jagah jama karke kitabi shakal me 
"Shaadi ka Islami tasawwur" ke naam se shaae kar rahe 
hain jo apne anaween ke aitebar se bohot hi naafe" aur 
mufeed hone ke saath saath mazaameen ke aitebar se 
muhaqqaq aur mudallal bhi hai. Neez daur-e-hazir ke 
eitabar se nihayat zaroori aur ahem hain. Allah ta'ala is 
kosish ko qabool farmaye aur ummat ko ziyada se ziyada 
istefade ki toufeeq ataa farmaye. I y^\ ^Jl^jlUdk^ y.oi^^ 

Muhammad Abdul Mughni ghufira lahu 
khaadim-e-madrasah sabeelul falaah Hyderabad 
4/rajabul murajjab 1430hijri 
28/june 2009 ba roze ek shambah 

PESH E GUFTAAR 

Is aajiz ko bi-fazlihi ta'ala apne buzurgo ki 
taaleem-o-tawajjoh ki barkat se islaah e mu'aasharah ke 
silsile me hasb e haisiyat kuch na kuch likhne ki taufeeq 
milti rehti hai, jo idare ke tarjumaan "Ashraful jaraid" 
sabiqa "Ashraful uloom" me waqtan fa waqtan chapte 
rehte hain. 

Aziz-e-girami Moulana Khajah Naseeruddin sallamahu 
in dino mere in sab mazameen ki jama wa tarteeb me 
masroof hain. unhi mazameen me chand ek shadi biyah se 
mutalliq be etedaliyon aur kotahiyon ke silsile me saamne 
aaye. Mai ne munasib samjha ke unhe mustaqil risale ki 
shakal me ba-zaabta murattab karke alahida shaae kiya 
jaye. kyun ke aaj kal is silsile me be-etedali wa fuzool 
kharchi had se tajawuz karti jarahi hai, jiske bhayanak aur 
tabaah kun nataej aankhon ke samne aate jarahe hai. 
magar qaum hai ke rukne ka naam nahi leti, balke in 
himaqaton me din ba din izafa hi hota jaraha hai. yeh 
risala unhi mazameen ka majmua hai. 

Bikhre hue mazameen jo mukhtalif mouqoon aur 
zamano me likhe gaye unhe ek ladi me purona aur 
murattab tariqe par pesh karna zahir hai ke bahut mushkil 
kaam hai. Phir bhi ek koshish ki gayi hai. Aap use ek 
mouzoo par mustaqil risala samjhen ya mukhtalif 
mazameen ka majmuah wa guldasta qarar den, mai sirf 
itna arz karunga ke in mazaameen me mai ne aham aur 
zarppri umoor par kitab o sunnat ki roshini me izhar e 
khayal ki kosish ki hai. Mere be-rabt tabeerat ko nazar 
andaaz karke Quran, Hadith aur Akabir-o-Aslaaf ki batoon 
se fayida uthane ki sayee" farmayen. In shah Allah bohot 
nafa hoga aur har tabqe ko hoga. 

Muhammd Abdul Qavi ghufira lahu 
khadim e idara Ashraful uloom 



Tarteeb-e-mazameen wa khulasa-e-anaween 



1 Islam me haya aur pakdamani ki bohot ^ 
ehmiyat hai, is se muttasif rehne ka ehtamam 
karna chahiye. 

2 Nikah hi haya-o-paak damani ka mu'assir ^ 
waseela hai, bar waqt is se faida uthana 
chahiye. 

3 Nikah bar waqt na karne se badkari me ibtela ^ 
ka khatrah hai, is riwaj ko badalna chahiye 

4 Is se bachne ke liye nikah ko aasan aur sasta ^ 
amal banane ki jad-o-juhd karna chahiye. 

5 Iske liye risthe talaash karne ke murrawajah ^ 
ghulu aameez meyaar ko badalna chahiye. 

6 Nikahoon ko kam kharch aur saada tareeqe ^ 
par anjaam dena chahiye aur har tarah ki 
fuzool kharchi se bachna chahiye. 

7 Jahez ke naam par naam-o-namood aur joode ^ 
ke naam par sawal ka silsila band hona 
chahiye. 

8 Himmat aur hausla paane ke liye ahle himmat ^ 
ki misaalon se istefada karna chahiye. 

9 Munkaraat bhari da'waton se door rehkar 
unke murtakibeen ki hausla shikni karna 
chahiye. 

10 Jo log nikah nahi karsakte unko tadaabeer-e- 
iffat ikhtiyar karke taqwa par qaim rehne ki 
kosish karte rehna chahiye. 

11 Izdewaji zindagi ko khushgawar bana ne ke ^ 7 
liye nabawi hidayaath ki qadar aur unpar 
amal karna chahiye. 

12 Dozakh ki aag se bachne ke liye apni aur apne -^g 
ahl-o-ayal ki deeni wa islami tarbiyat ka 
eahtemaam karna chahiye. 



^4wr wo /ogy'o a/?m sharam gahoon ki hifazat karte hai 
wahifalah pate hain. 

(surah Al-mu'minoon:5) 

Paak damani ka hukum aur uske duniyawi wa 
ukhravi barakaat 

Quran-o-hadith me Haya aur Paak damani ko badi 
ahmiyat di gayi hai. Ja ba ja uska hukum aur uski targheeb 
di gayi hai. Isme tasaahul aur laparwahi karne walon ki 
mazammaten ba kasrat bayan ki gayi hai. jis se maloom 
hota hai ke Islam ki fitrat aur uska mizaj hi zahir-o-batin 
ki taharat aur fikri wa amali paakizgi hai. Is liye is 
mazmoon me sab se pehle isi ka tazkira kiya jaraha hai. 

Allah ta'ala ne suratul furqan me apne neak aur 
mehboob bandon ki pasandida sifath ka zikr karte hue 
farmaya: 

' a * 

Aur jo log Allah ke saath shirk nahi karte aur na haq kisi 
ka qatal nahi karte aurzina nahi karte (wo Allah ke 
khaas aur mehboob bande hain, yeh log apne apne 
sabar-o-taqwa ki barkat se jannat ke baala khanon me 
aur chaar taraf se mubarakbadi aur salamati me honge) 

(surah Al-furqan:68) 

Ek aur jagah irshad farmaya: 

Agar turn log in bade gunahon se bachte rahoge jin se 
tumhe roka gaya hai to ham tumhari targheeb laghzishon 
ka kaffara kardenge. Aur tumhe izzat ka muqam (yani 
jannat)me dakhil karenge. 

(surah An-nisa:31) 

sura-e-yousuf me hazrat suyyiduna yousuf alaihis salam 
ke bare me aaya hai ke unho ne khadi jawani me ek 
maaldaar sahib-e-iqtedar aur haseen aurat ke taraf se 
majboor karke buraee ka mutalaba karne aur na manne ki 
surat me tarah tarah ke masaib ki dhamkiya dene ke 
bawajood Allah ta'ala ke fazl se apne aap ko is haraam 
mutalabe se mehfooz rakha, khowf-e-khuda se kaampgaye 
aur be-saakta dua ki thi ke 




Aye Allah yeh auratey jis buraee wa behayayi ki taraf 
bularahi hain uske irtekaab se to mujhe jail khane me 
jakar wahan ki mashaqqaten jhel lena ziyada pasand hai. 

chunanche unhone bohot kuch badnamiyan aur 
mashaqqaten uthali magar apni iffat ko khatre me nahi 
dala, ta aan ke Allah ta'ala ne kuch aazmaish ke bad poori 
izzat-o-rifa"t ke sath mulk e misar ke takth-o-taj ka malik 
bandiya. Aur unki tareef karte hue farmaya 

yani is tarah ham ne unko buraaee aur badkari se 
bacha liya, kyun ke wo hamare pasandedah bande hain. 

suratul ahzab ki ayath number 35 me apne bandon aur 
bandiyon ki pasandeeda sifaath ke zimn me <jdLy~lj 
cJai«Uj p4Vj £ y am sharam gahon ki hifazat karne wale 
mardon aur sharam gahon ki hifazat karne wali auraton ko 
shamil karke unke liye magfirat aur ajar e azeem ka wada 
farmaya hai, jis se Allah ta'ala ke yahan paak damani ki is 
sifat ki ahmiyat ka andaaza lagaya jasakta hai. is ayath ke 
tehet imam ibne kaseer rehmatullahi alaih farmate hai: 
sharam gaah ki hifazat ka matlab yeh hai ke sivae halal-o- 

jayez kaam ke aur kisi taqaza-e-masiyat me istemaal hone 
se uski hifazat kare. 

Isi tarah sura-e-mu N minoon ki ayath number 5 

me sharam gaah ki nifazat karne yani paak daaman 
rehne walon ko kamiyab qarar dekar unhe jannat ki 
warast aur uske daemi qiyam ki khush khabri sunai hai. Is 
se bhi is amal ki qadar-o-qimat aur ajar-o-sawab ka 
andaza kiya jasakta hai. 

suratun noor ayath no 30 me musalmanon ko nigahon 
aur sharam gahon ki hifazat ka hukum dete huwe is amal 
ko unke quloob wa rooh ki paaki ka sabab qarar diya hai. 
Jab ke qalb-o-zehen ki paakbaazi hi taqarrub ilalllah ka 
ahem waseela hai. 

Auraton ko bhi is silsile me khusoosiyat se mutawajjeh 
kiya gaya hai. chunanche sura e tehreem me Hazrat 
Mariyam alaihas salam ki ta'reef karte hue, aur doosre 
musalmanon ko unki misal dete hue farmaya: 

yani aur imran ki beti mariyam jis ne apni sharam gaah 
ki hifazat ki aur hamesha pakdaman rahi. 

sura e noor me hazrat e ayisha r.a ki ta'reef ^UUase^JI 
eyUUj£Jli^LstiL)lyani pakdaman, bholi bhaali aur iman wali 
ke alfaz se zikr karke un par aur un jaise auraton par 
ilzaam lagane walon ko duniya aur akhirat ki lanaton ka 
mustahiq qarar diya gaya. 

In chand ayath-e-quraniyah ke baad is silsile ki kuch 
ahadith e shareefah bhi naqal ki jati hai. 

Jab koie aurat panj waqtah namazon ka eahtemam kare, 
apni sharam gaah ki hifazat kare aur showhar ki eta" at 
kare to wo jannat ke jis darwaze se cahe dakhil hojaye. 

(Ibne Hibban:6/4151) 

Bukhari-o-muslim me Hazrat Abu Huraira 4^ se marwi 
hai ke nabi e kareem salallahu alaihi wasallam ne farmaya: 
saat qisam ke aadmi hai jin ko Allah ta'ala qiyamqt ke din 
apne Arsh ke saye me rakhega. Jab ke uske Arsh ke alawah 
kahi aour saya na hoga. In saat aadmiyon me se ek wo 
naujawan bhi hai jisko koi husn-o-jamal aur maal-o-doulat 
wali aurat apni taraf mail kare magar woh yeh kehkar ke 
mai Allah se darta hu uske shar se bach jaye. 

(bukhari; muslim: 1031) 
Tirmidhi wagerah me Hazrat Ibne umar ^ se riwayat 
hai ke unhone nabi-e-kareem Hi ki zaban-e-mubarak se 
mta'addad bar ye waqiyah suna ke bani israil me ek 
badkar-o- gunahgar shaqsh "kifl" nami tha uske paas ek 
ladki kisi zaroorat se majboor hokar aai, usne usko 60 
dinaar is shart par diye ke wo us se badkaari karegi. wo 
ladki majbooran raazi hogai. phir jab hasb-e-waadah ladki 
uske paas aai to usne badkaari ki tayyari shuru ki aur jab 
qareeb hokar hambistari karne hi wala tha ke ladki 
kaampne aur rone lagi. Usne uski wajeh puchi to ladki ne 
kaha: mai ne aisi harkat kabhi nahi ki, aaj ek majboori ne 
yahan tak pahuncha diya. Us ladki ki haya se muta'ssir 
hokar wo shaksh fauran us se alahida hogaya aur kehne 
laga: Tu ek aurat hokar Allah ka itna khauf karti hai, to 
mujhe us se ziyadah Allah se darna chahiye. Mai ne tujhe 
jo raqam di thi wo le le aur yahan se chali ja. Mai aaj ke 
baad Allah ki naafarmani kabhi nahi karunga. Allah ta'ala 
ka karna ke usi raat me us shaqsh ki mout aagayi. Logon 
ne subah uske darwaze pe ye likha hua dekha yJ> J$ 4)11 jl 
JiSGl Allah ta'ala ne kifl ki maghfirat farmadi. Subhan 
allah! kaisi qadar afzaee hoti hai malik-e-beniyaz ki taraf 
se apne bandon ki! 

Bukhari-o-Muslim ne Hazrat Abdullah bin Umar 4fe se 
riwayat kiya hai ke nabi-e-kareem H ne farmya 3 aadmi 
safar ke douran ek ghaar (cave) me tehre, achanak ek badi 
chatan ludakh kar giri jis se us ghaar ka mooh band 

hogaya, aur bahar nikalne ki koie surat na rahi. ye log 
bohot pareshan huwe, phir is baat par muttafiq ho gaye ke 
apne aamal-e-saliha me aise kisi mukhlisanah amal ke 
hawale se Allah ta'ala se madad talab ki jaye. chunanche 
unhone ghour karke apne ek ek saleh amal ke hawale se 
dua karna shuru ki aur har ek ki dua par chattan thodi 
thodi khisakti rahi. Bil aakhir itna rasta bana ke wo log 
ba-sahoolat bahar nikal aaye. Un teenon ki duaon me ek 
dua yeh thi: Aye Allah! meri ek cacha zaad behen thi, aur 
wo mujhe bohot mehboob thi. Mai usko burayi ke liye 
phuslata rehta tha magar wo inkaar karti rehti thi. Yaha 
tak ke wo khushk saali ke asaraath se muta'ssir huwi to 
tangi aur pareshani me mubtala hokar mere paas madad 
chahne aayi thi. Mai ne bhi mauqe ka faida uthate huwe 
usko 120 dinaar is shart par diye ke wo mujhe badkaari ka 
mauqa degi. Phir jab usne mauqa diya aur uske saath jima 
ke qareeb hua, to usne kaha mere kunware pan ko is tarah 
haraam ke zariye todna tere liye kaise durust hosakta hai? 
Aye Allah! ye sunte hi mai fauran us se door hokar doosri 
janib chalagaya, aur wo maal bhi us se wapis nahi liya. 
Halanke us ladki se mujhe had se ziyada ishq tha. Aye 
Allah! agar mai ne ye amal us waqt sirf teri hi raza wa 
khushnoodi ke liye kiya aur tere hi khauf se kiya tha to tu 
hamari ye mushkil door farmade. To Allah ta'ala ne us 
chattan ko apni qudrat se khiska diya. 

(muslim: 2743) 

Waqae ye kitni badi qurbani aur kaisa azeem esaar hai. 
Zara ghaur kijiye! ek jawan kisi haseena par farefta ho, aur 
arse se use rujhane aur manane me mashgool ho, aur wo 
inkaar hi karti jarahi ho, itne me halaat-o-hawadis ne khud 
usko majboor karke aur mohtaaj banakar uske darwaze 
par la khada kiya ho, us majboori se wo ab 
khalwat-o-sohbat ka mouqa dene keliye bila kisi dabaao ke 
tayyaar hogayi ho, phir aise waqt jab doori ke tamaam 
hijabaat uth gaye, aur aadmi jawani ki jaulani, shahwat ke 

bhadakne aur apni mashooqa ke ishq me choor hokar 
uspar sawaar hone hi wala ho ke Allah ta'ala ka naam aur 
haq-e-islam kaan me padte hi fauran apni diwangi-o- 
junoon se dast bardaar hokar ek taraf ko hojaye aur 
gunaah se bachjaye. Kehne, likhne ko to ye bohot aasaan 
hai magar jiske seene me dil hai wo samajh sakta hai ke ye 
koie maamooli qurbani aur halki si baat nahi, bohot bade 
ikhlas-o-imaan ke jazbe se saadir hone wala ^JUaJl J^ojJI 
hai. Tabhi to qabooliyat ka sharf hasil hona duniya hi me 
maloom hogaya. Isi liye farmaya gaya j cJaJl jJiOl aJI 
4j«i j>_ ^.JUaJl J^jJI. Isme us shaqsh ke liye badi 
ibrat-o-naseehat ka samaan hai jo parhezgari ka raasta 
ikhtiyaar karna cahta hai, aur jo kisi aisi aazmayish me 
phaskar us se najaat paneka kwahish mand ho. 

Imam Bukhari rehmatullahi alaih ne Hazrat Sahl ibne 
Saad 4fe> se riwayat kiya hai ke aap Hi ne farmaya: jo 
shakhs 2 jabdon ke darmiyani azwo (zubaan) aur dono 
raanon ke darmiyani uzwo (sharam gaah) ki hifazat ki 
zamaanat le le mai uske liye jannat ki zamaanat leta hun. 

(bukhari: 6474) 

Imam Baihaqi rehmatullahi alaih ne Hazrat Abdullah 
ibne Abbas -Mp se riwayat kiya hai ke nabi e kareem H ne 
farmaya: Aye qureish ke naujawano! apni sharam gahon ki 
hifazat karo, zinakari mat karo. suno! jis ne apni sharam 
gaah ki hifazat ki uske liye jannat ki basharat hai. 

(Sunnan-e-baihaqi: 4/5369) 
Imam Bukhari rehmatullahi alaih ne Hazrat Abu 
Hurairah^ se riwayat kiya hai ke Hazrat Ibrahim alaihis 
salam jab hukm-e-khudawandi se Hazrat sara ko lekar 
hijrat farmarahe the to raaste me ek aise sheher me 
pahnche jahan ka badshah (ya ghunda) aisa tha ke kisi bhi 
musafir ki biwi pasand aajaye to jabran uspar qabza 
karleta tha. Jab usko un hazraat ke bare me ittela mili to 
aadmi ko bhejkar puchwaya ke tumhare saath ye kaun 

aurat hai? Unhone us ke zulm se bachne ke liye (ye taweel 
karte hue ke is jagah mere aur meri biwi ke alawah koie 
sahib-e-imaan nahi hai) jawab diya ke ye meri behen hai. 
Hazrat Sarah ko bhi batla diya ke imaan wale ek doosre ke 
bhai hote hain, lihaza is imaani rishte me mai ne behen 
kaha hai, turn bhi is rishte se mujhe bhai batladena. Ye 
takeed karke us aadmi ke saath Hazrat sarah ^ ko 
rawana kardiya. Jab wo darbaar me pahnchi aur us 
baadshah ne unpar dast darazi ka iradah kiya to wo fauran 
khadi huwi, 2 rakaat namaz padhin aur Allah ta'ala se dua 
ki: Aye Allah! mai ne agar aap par aur aap ke rasool par 
sachcha imaan laya hai, aur apni sharam gaah ko siwaye 
apne shouhar ke aur kahin istemaal nahi kiya hai to aap is 
kafir se mujhe bachiye aur isko mujh par tasallut na 
dijiye. Jaise hi unhone dua ki wo maflooj hokar pairon ke 
bal gir pada. Hazrat Abu Huraira c$> farmate hai ke jab 
unhone yeh haal dekha to unhone phir dua ki ke aye Allah! 
agar yeh is tarah rehjayega to log mujhe ilzaam denge ke 
tu hi iski qatil hai. Yeh to aur badi mushkil hojaegi. Is dua 
se wo sahi hogaya. Usne phir dast darazi ki kosish ki, 
unhone phir dua ki phir usi tarah behosh hokar gir pada. 
Teesri dafa usne apne khuddaam ko bulakar kaha: 
Ba-khuda turn logon ne mere paas kis shaitanni ko bhej 
diya hai? Ise yaha se lejao aur Ibrahim alaihis salam ke 
hawale kardo. Aur isko ek khadima bhi dedo. 

Oopar likhi gayi tamam aayath, ahadith, aur waqiyaat se 
pata chalta hai ke Islam ne musalmano ko haya wa paak 
daamani ki kitni targheeb di hai, aur ye ke, ye sifaat Allah 
ta'ala aur uske rasool H ke mehboob banne ka waseela 
hai. Aur aise bandon aur bandiyon ko Allah ta'ala duniya 
wa akhirat ki kamiyabiyan ata karte hain. 

Magar hanljo apni biwiyon aur (sharaee' ) bandhiyon 
se lutf andooz hon, to unpar koie malamat nahi. 



(surah Al-mu" minoon:6) 

Quran e kareem me nikah ka hukum aur uski 
targheeb 

Pichle mazmoon me Haya wa Effat aur pakdam ani ke 
fazail bayan kiye gaye the, ab isko haasil karne ka zariyah 
"Nikah" ke fazail wa fawaid ka kitab-o-sunnat ki roshini 
me tazkirah kiya jaraha hai. 

Haq ta 1 ala ka irshad hai: 

Turn me jo be nikah ho inha nikah kardo, aur saleh 
gulamon aur bandhiyon ka bhi nikah kardiya karo, agar 
wo mohtaj honge to Allah ta *ala apne fazl se unhe gani 
kardega, aur Allah badi wusa 7 wala aur ilm wala hai. 

(Suratun Noor:32) 

Imam ibne kaseer rehmatullahi alaih farmate hai: 

Is ayath-e-shareefah me nikah ka hukum diya gaya hai, 
ulema ki ek jamaath is ayath ke zahir ki wajeh se yeh kehti 
hain ke jo saksh nikah karne par qadir hai, uspar nikah 
karna wajib hai. Unho ne Nabi-e-kareem 0 ke ek 
irshad-e-girami (jo Bukhari-o-Muslim me Ibne Masood 4fe> 
se marwee hai) se bhi istedlal kiya hai. ^Ll , ^1 ki jama 
(plural) hai. Aur us ko kaha jata hai jiska zouj 
(joda/partner) na ho, kwah wo mard ho ya aurat, kwah 
abhi nikah hi na hua ho ya hokar kisi wajeh se tafreeq 
hogayi ho. Hazrat Ibne Abbas 4l> se marwee hai ke is ayath 
me Allah ta'ala ne 'ahraar' wa 'harayir' (yani aazad aur 
ghulaam) sabhi ko nikah ki targheeb di aur khush haali ka 
wadah farmaya hai. Hazrat Abu bakar Siddiq -M® ne is ayath 
ka hawala dete hue irshaad farmaya: "Allah ta'ala ne nikah 
ka jo hukum diya hai usko turn poora karo Allah ta'ala 
khush haali ke apne waade ki takmeel khud farmayega". 

Isi tarah Hazrat Ibne Masood : . farmate the ke nikah ke 
zariyeh farakhi wa khush haali ko talash karo. Hazrat Abu 
Hurairah 4fc Nabi-e -kareem $]| ka yeh irshad naqal karte 
hai ke 3 aadmiyon ki madad Allah ta'ala ka haq hai. Unme 
ek wo shaksh bhi hai jisne sirf pakdamani aur pakbaazi ki 
niyyat se nikah kiya ho. (Aap Hi ne is hukum par amal ki 
taraf is qadar tawajjuh farmayi ke) aise shaksh ke nikah ka 
bhi intezaam farmaya jis ke paas siwaye ek chadar aur ek 
lohe ki anghooti ke koie aur cheez na thi. Meher bhi nahi 
de sakta tha to aap 0 ne meher me apni biwi ko Quran 
padha dene ki zimmedari dedi. Ayath ke aakhir me 
iL^y^'tOA ke zariyeh Allah ta'ala ne apne lutf-o-karam se'jo 
zimmedari li hai wo zoujain ki zarooriyaat-e-zindagi ka 
takafful hai. 

(Tafseerul Qura'nil Azeem:3/277) 

Allama A aloosi rehmatullahi alaih isi ayath ke 
tehet farmate hai: 

Is se pehli wali aayat me Allah ta'ala ne badkari aur 
usme mubtala karne wali harakaat par zajr-o-toubeekh 
karte huwe rook lagadi thi. Iske baad ab nikah ka hukum 
de rahe hain. Nikah badkari se mehfooz rakhne ka sabab 
hone ke saath saath, bohot se maqaasid-o-fawaid bhi 
rakhta hai. Kyun ke wo insani nasal ke baqi rehne aur 
nasab ke khalat malat hojane se hifazat ka zariyah hai. 
Aayat me saliheen se shadi ke baad ki zimmedariyon ko 
adaa karne aur zarooriyaat-e-zindagi par qudrat rakhne 
wale log murad hai. Ayath me I _p*SJl keh kar nikah ka jo 
hukum diya gaya hai wo ahle zahir ke nazdeek wujoob ke 
liye hai. Lekin aksar ulema ke nazdeek istehbabi hai. 

(Roohul maani:9/149) 

Doosri jagah apne rasoolon ki madah wa ta'reef 
karte hue irshad farmaya: 

yaqeenan ham ne aap se pehle bohot se paighambar 
bheje aur unke liye biwiyan bhi banaye aur bacche bhi 

paida kiye. 

(surah Ar-ra"d:38) 

Imam Qurtubi rehmatullahi alaih farmate hai: 

Madina me rehne wale yahoodiyon (jews) ne 
Huzoor-e-Akram H ke nikah farmane par eiteraz karte 
huwe kaha ke agar yeh nabi hote to inhe baal-bacchon ka 
shoukh kyun hota? Yeh to bas auraton aur shadiyon ke 
dildadah hai. Iske jawab me Allah ta'ala ne yeh ayath nazil 
farmayi aur Hazrat Dawood aur Hazrat Sulaiman 
alaihimus salam (jinhe khud yahood bhi nabi maante aur 
bohot eahteraam karte hai) ki taraf isharah karte hue 
farmaya ke yeh log bhi insaan the, insaani zarooriyaat 
unke saath bhi lagi hue thi aur halal tareqeh se wo bhi 
shahwat-o-lazzat ko pura karte the. Isliye Hazrat 
Muhammad H ko in cheezon ki wajeh se tana dena koie 
mana nahi rakhta. 

Yeh aayath nikah ki targheeb deti hai, aur be-nikahi 
zindagi se mana karti hai. kyun ke paighambaron ki 
sunnat hai, jaisa ke is ayath me batlaya gaya hai. Aur is 
mazmoon (concept) ki bohot si ahadith bhi warid huwi 
hain. 

(Al jamiuli Ahkamil Quran:5/231) 

Apne nekonkar aur farmabardar bandon ki sifa a t 
ka tazkira karte huwe irshad farmaya: 

Aur wo log jo dua karte hai ke aye hamare parwardigar! 
ham ko; hamari biwiyon aur aoulad ki taraf se ankhon ki 



thandak ata farma, aur hame parhezgaron ka peshwa 

bana. 

(surah Al-furqan:74) 
Yani biwi, bacchon ko mutee wa farmabardar bana. Jab 
gharwale Allah ta'ala ke farmabardar wa itaat guzar honge 
to yaqeenan ankhon ki thandak aur dil ka suroor-o-sukoon 
sabit honge. Aur yeh shaqsh unka qawwaam wa sardaar 
hone ke eitebar se parhezgaron aur nekokaron ka imaam 
bhi hojayega. a^\ijS aur UUI^iuJJ ke aur bhi tarjume 
kiye gaye hain. Lekin hame is nukte (point] ki taraf 
tawajjuh dilana hai ke Rehman ke khaas bandon ne ye dua 
jab hi ki, jabke unhone nikah kiye aur aoulaad huie. Kyun 
ke agar biwi, bacche na ho to unke aankhon ki thandak 
banne ki tamanna ka kya matlab? 

Nuktha: Kaha jaata hai ke Allah ta'ala ne 
Quran-e-Majeed me sirf un paighambaron ka zikr farmaya 
hai jo ahal-o-ayaal wale the, siwae 2 paighambaron ke. 
Unme se ek Hazrat Yahya alaihis salam hain jinhone nikah 
to farmaya tha magar mubasharat nahi ki. Iski wajeh ye 
hai ke un ki shariyat me aisa karna sahi tha, aur aap khuda 
ke khouf se bohot ziyadah rote aur hamesha khuda hi ki 
taraf mutawajjeh rehte the. Doosre Hazrat Esa alaihis 
salam jinhon ne agar cheh nikah nahi kiya magar hadison 
se yeh baat sabit hai ke wo jis waqt qiyamat ke qareeb 
dubara tashreef layenge to na-sirf nikah karenge balke 
unki aoulad bhi honge. jUpI^JUj-oi! j 
Ahadith-e-shareefa me nikah ki targheeb 

Aayaat-e-Quraniyah aur unke tehet mufassireen-e-kiram 
(scholars & commentators of the Holy Quran) ki 
tashreehat- o-tafseerat (explanation) ke baad is silsile me 
Nabi-e-Kareem H ki taleemaat me se bhi kuch hissa pesh 
kiya jaraha hai, mulahaza farmaye. 



Hazrat Abu Ayyub Ansari J%> se marwee hai ke Aap 0 ne 
farmaya: 4 cheezen Ambiya alaihimus salam ki fitrat aur 
unki sunnat hai. Haya, itr, miswak aur nikah. 

(Musnad-e-Ahmed: 5/42 5) 
Nabi-e-Kareem Hi ne farmaya: 3 aadmi aise hain ke 
Allah ta'ala par haq hai ke unki madad kare. Un 3 
aadmiyon me aap H ne us aadmi ko bhi zikr farmaya jo 
sirf apni izzat-o-effat aur pakdamani ki hifazat karne ke 
liye kisi aurat se nikah karle. 

(Sunanul Baihaqi:10/537) 
Hazrat Abu Hurairah farmate hai ke Aap H ne nikah 
na karne ka ahad karne wali auraton aur aise mardon par 
lanat farmayi (cursed) jinhon ne tajarrud (bachelorhood) 
ikhtiyar karliya hai. 

(Majmauz zawaid:4/targheeb) 
Hazrat Abu Nujaih ^ se marwee hai ke Rasoolullah Hi 
ne farmaya: Nikah ki qudrat wa taaqat rakhne ke 
bawajood nikah na karne wale mujhse nahi. (Yani meri 
ummat se unka taluq nahi hai.) 

(Majmauz zawaid:4/462) 
Hazrat Ubaid bin Saeed 4& se riwayat hai ke Aap Hi ne 
farmaya: Jo meri fitrat se muhabbat karta hai usko chahiye 
ke meri sunnaton ko ikhtiyar kare. Aur nikah bhi mere 
sunnat hai. 

(Majmauz zawaid:4/462) 
Allama Abdur Raoof manawi rehmatullahi alaih is 
hadith ke tehet farmate hain: Muhabbat ki khasiyat yeh hai 
ke wo poore taur par mehboob ke hawale hojane aur uske 
ahkaam ki ita'at karne aur uske tariqon ki khilafwarzi na 
karne par aadmi ko majboor kardeti hai. Bas jo koie kisi ki 
muhabbat ka dawa to kare, magar uske tareeqeh ki 
mukhalafat kare to wo apne muhabbat ke dawe me jhoota 

hai. Jaisa ke Allah ta'ala ne farmaya: 4)11 j ^J- ^xS jl Ji 
jjijxJli "agar turn ko Allah ta'ala ki muhabbat ka dawa hai 
to mere itteba karo." 

(Faizul Qadeer:6/39) 
Hazrat Saad bin Abi Waqqas 4l> se riwayat hai ke 
Rasoolullah Hi ne Hazrat Usman bin Maz'oon 4fe ko 
be-nikah zindagi ki ijazat talab karne par us se mana 
farmadiya. Agar Aap 0 unhe ijazat dete to ham apne ko 
naqabil -e-nikah bana lete. 

(Muslim:1402) 

Jabke Hazrat Usman bin Maz' oon J$=. ne ye ijazat eksooyi 
se Allah ta'ala ki ibadat karne aur ghairullah se dhyan 
bilkul hatane ki garaz se talab ki thi. Jab ibadat-o-riyazat 
ke liye bhi be-nikah zindagi pasandedah nahi hai, to mehez 
laparwahi, gaflat ya rasm-o-riwaj ki pabandi se istarah 
rehna aur uski wajeh se akhlaqi mufsidaat ka samna karte 
rehna, balke unme mubtala hote rehna Islam me kaise 
gawara kiya jasakta hai? 

Hazrat Anas % se riwayat hai ke jis ne nikah karliya 
usne aadha deen mukammal karliya. Ab usko chahiye ke 
baqiya aadhe ki hifazat ki fikr kare aur Allah ta'ala se 
usme kotahi se darta rahe. 

(Majmauz zawaid:4/464) 
Ek aur riwayat me aadhe deen ke bajaye aadhe iman ke 
alfaz aaye hai. Allamah Abdur Raoof manawi rehmatullahi 
alaih iski sharah me farmate hain: Taqwa ke 2 hissen 
bataye gaye hain, ek nikah karlene se hasil hojata hai, 
doosra hissa deen ke baqiya umoor ke zariyeh hasil hoga. 

Abu Hatim rehmatullahi alaih farmate hai: Aadmi ke 
deen ki hifazat aam tour se sharam gaah aur peet 
(stomach) ki hifazat par mouqoof hoti hai. Isliye nikah ko 
nisf (half) imaan ya nisf deen ki takmeel farmaya. 

Imam Qurtubi rehmatullhi alaih farmate hai is hadith ka 
matlab yeh hai ke "yeh baat maloom hai ke nikah nisf deen 
hai, jisko yeh neemat haasil hogayi usko chahiye ke baqiya 
nisf ke husool ko yaqeene batargheebnaye". 

(Faizul Qadeer:6/127) 
Hazrat Abdullah Ibne Masood ^ se marwee hai ke 
unho ne farmaya: Agar mujhe yeh yaqeen hojaye ke meri 
zindagi ke sifr 10 din hi baqi rehgaye hai, to mai wo 10 din 
bhi bagair zoujah ke rehna pasand nahi karunga. 

(Majmauz zawaid:4/461) 
Hazrat Rabeeah Aslami 4s> apni shaadi ka waqiyah 
bohot tafseel se bayan karte the. Usme hai ke pehle kisi 
wajeh se unka iradah nikah ka nahi tha. Rasoolullah H ne 
mutaddad martabah (several times) targheeb dekar unhe 
nikah par aamadah kiya, aur apni sarparati me unka nikah 
karwaya. Waqiyah poori tafseel ke sath mazmoon number 
8 me mulahaza kiya jasakta hai. Nabi-e-kareem H ke is 
eahtemam se unka nikah karwadena, nikah ki ahmiyat aur 
zaroorat ko wazeh karta hai. 

Hazrat Abu Nujaih ki ek riwayat me hai ke 

Rasoolullah H ne nikah na karne wale mardon aur 
auraton ko, bawajood maaddi dowlatmandi ke 
miskeen-o-mohtaj qarar diya. 

(Majmauz zawaid:4/464) 
Yeh chand riwayaat hai jo hadith ki mukhtalif kitabon se 
naqal ki gayi hai. Jo mukhtalif me'yar ki hai. Baaz sahi aur 
hasan darje ki hai, baaz us se kam darje ki hai. Magar uske 
bawajood muhaddiseen ke nazdeek ba haisiyat-e 
-majmooe motabar aur qabil-e-qabool hain. Unke alawa 
aur bhi mutaddad ahadith-o-aasar hai jin me 
Nabi-e-kareem H aur Sahaba-e- kiram e$^> ne nikah karne 
ki ahmiyat wa fazeelat bayan ki hai. Aur be-nikah zindagi 
ko na pasand qarar dekar unke nuqsanaat aur khatraat se 

aagah kiya hai. Nikah ki targheeb me waarid shuda 
riwayaat ka andaza karne ke liye itna kafi hai ke mashoor 
muhaddis Hafiz Ibne Hajar rehmatullahi alaih farmate hai: 
Mai ne fazail-e-nikah ke silsile me warid shudah riwayaat 
ko "^IScJl JjUai^^Lvfii^/l " ke naam se ek mustaqil risaleh 
(seperate booklet) ki shakal me jama kardiya hai. In 
riwayaat ki tedaad 200 se bhi ziyadah hai. 

(Mirqatul Mafateeh:2/88) 

Nikah ke aqlee wa naqlee fawaid: 

Jaha tak uske fawaid-o-manafe ka talluq hai to khud 
kayinaat ki baqa aur uske qiyam ka raaz isi me poshida 
hai. Kyun ke yeh kayinaat-e-rang-o-boo aur duniya-e- 
surat-o-roo sirf insano ki aazmayish ki khatir se paida ki 
gayi hai. Aur insano ke wujood-o-tasalsul ka zariyah bhi 
yahi nikah hai. 

Allah ta'ala ka irshad hai: 

jisne tumhe ek jaan se paida kiya aur us se uska joda 
banaya aur un dono se bohot se mard aur auraton ka 
silsila phailadiya. 

(surah An-nisa:l) 

Aur hadith-e-pak me nikah ko pak-nigahi aur 
pakdamani ka zariyah, ummat ki kasrat ka waseela aur 
mua'asharah ki sihhat wa umdagi ka zeenah qarar diya 
gaya hai. 

Hakeemul ummat Hazrat Thanavi r.a farmate hai: 

Nikah bhi Allah ta'ala ki ek badi neemat hai, deen-o- 
duniya dono ke kaam us se durust hote hai, usme bohot 

faide aur be-inteha maslihaten hai. Aadmi gunah se bachta 
hai, dil thikane hojata hai, niyyat kharab aur daawa dool 
hone nahi paati aur badi baat yeh hai ke faide ka faida aur 
sawab ka sawab hai. Isliye ke miyan ka apni biwi ke paas 
baith kar (uski dil joie aur apni dil jamaee ke liye) 
muhabbat wa ki baaten karna, hasi, dil-lagi me dil behlana 
nafil namazon se afzal hai. 

Ibne qudama hambali rehmatullahi alaih farmate 
hain: 

Hame pichli ummaton se mutalliq yeh riwayat 
pahunchi hai ke kisi nabi ke samne ek shaksh ki 
ibadat-o-zuhd ki badi tareef ki gayi to unhon ne farmaya: 
Sab theek hai magar wo apne nabi ki sunnat ko choodne 
wala hai. Jab us shaksh ko iski ittela mili to usne aakar 
nabi se poocha ke mai kis sunnat ko choodne wala hun? 
Unhon ne farmaya sunnat-e-nikah ko tu ne choda hua hai. 
Usne arz kiya nikah ki in tamam ibadaton ke muqabile me 
kya ahmiyat hai? Us par us Allah ke Nabi alaihis salam ne 
farmaya log nikah ko chood kar doosre tamam ibaadaat 
wa mujahadaat me lagjaye to bhi un hikmaton ko nahi 
pasakte jo nikah ke zariye hasil hoti hain. 

(elaus sunanll/126) 
Iske alawah usme zina me mubtala hone ke khatre se 
hifazat hai aur aoulad ka zariyah hone ki wajeh se qiyamat 
ke din rasoolullah H ke fakhar ka sabab hai. Aur phir 
ahl-o-ayaal ki wajeh se aadmi par masarif wa mashagil ki 
bohtaat hojati hai jo bohot se munkaraat wa muharramaat 
se bachaleti hai. Aoulad ki tarbiyat wa parwarish aur unki 
khidmat me pesh aane wali takleefon par sabar-o- 
tahammul karna padta hai jis se akhlaq ki durustgi aur 
batin (innerself) ki safayi bhi hoti hai. In khoobiyon aur 
khusoosiyaton ke hawale se fuqaha (scholars of islamic 
law) ne nikah ko ibadaat me shumar kiya hai. 

Nikah ke amal ki imtiyaazi sh aan 

Ulama ne likha hai ke imaan aur nikah ke alawah koie 
ibadat aisi nahi hai jo Hazrat Adam alaihis salam se Hazrat 
Muhammad H tak har nabi ki shariyat me moujood hon, 
hatta ke jannat me bhi moujood rahe. kyun ke jannat me 
aadmi ke sath uska imaan bhi rahega aur ristha-e-zoujiyat 
bhi. 

(Gayatul Aoutaar:2/2) 
Nikah ke amal ko ba ek waqt ibadat aur mu'amalat ki 
dono shaane hasil hai. Hukum-e-rab ki tameel, 
sunnat-e-nabawi ki tamseel aur waseela-e- iffat-o-esmat 
hone aur uske liye khutba-e-masnoon ke hone, gawah ke 
zaroori hone, walimah ke masnoon hone jaisi khusoosiyaat 
ki wajeh se agar isme ibadat ki shaan payi jati hai, to 
doosri janib zoujah ke huqooq-e-kifalat aur meher ke 
mu'awazeh me haq-e-istefadah ke tabadale ki wajeh se 
mu'amalat ki shan bhi jhalakti hai. Shayad isi wajeh se 
aam tour se fuqaha wa muhaddiseen ne kitabun nikah ko 
ibadaat ke bad aur mu'amlaat se qabl bayan kiya hai. Take 
dono janib se uske talluq ka izhar ho. p-Ul<ull j 

Nikah ka fiqhi wa sharee mouqaf : (The legal status of 
nikah in islamic law) 

Fuqaha-e-kiraam ne kitab-o-sunnat ki roshini me nikah 
ko aam haalat me masnoon, khaas surton me wajib aur 
bila kisi khaas zaroorat ke be-nikah rehne ko na 
pasandeedah aur khataraat wa mufsidaat ka sabab qarar 
diya hai. 

Ibne qudamah Hanbali rehmatullahi alaih farmate 
hai: 

Nikah ke silsile me aam tour se logon ki 3 halaten hoti 
hai, aur har halat ka hukum alahidah hai. (1) Kuch log aise 
hote hai ke agar wo nikah na kare to andesha hai ke kisi 
masiyat aur gunah me mubtala hojaye. Aise logon ke liye 

jumhoor fuqaha ke nazdeek nikah karlena wajib aur 
zaroori hai. Kyun ke haraam kari se bachna aur pakdaman 
rehna islami fareeza aur sharaee mutalaba hai. (2) Kuch 
log wo hai jin ko taqaza-e-shahwat to hai magar itna 
itminan hai ke agar nikah na karenge, tab bhi nafs se 
magloob hokar kisi gunah ke murtakib na honge. Aur 
izzat-e-nafs ko baqi rakhsakenge. Unke liye bhi nikah 
karna hi behtar hai kyun ke nikah karke izdewaji zindagi 
ke taqazon ki takmeel me mashghool hona nikah na karke 
apne aap ko ibadat-e-ilahi ke liye farig karlene se ziyadah 
behtar aur afzal hai. Yahi fuqaha-e-kiraam ki tehqeeq hai, 
aur yahi sahaba-e-kiram ka tarz-e-amal hai. (3) wo log jo 
'mafqoodus shahwah' hon yani nikah ke qabil hi na ho, 
kwah is wajeh se ke wo paidayish hi se na-mard hon ya 
shahwat thi magar budhapa ya bimari ki wajeh se ya kisi 
aur wajeh se ab zaya (waste) ya khatam hochuki hai. 

(Al mugna:7/327) 

(aise shaksh ke ahkaam tafseeli aur ikhtelaafi hain. 
Zaroorat par ulema se maloom karliye jaaye.) 

Al garz! nikah islam me sirf shahwat rani ya 
zouq-e-nafsani ki takmeel ka naam nahi hai. Balke wo kaie 
hikmaton aur maslihaton ka majmuah hai. In me bil 
khusoos haya wa pakdamani aur geerat-e-imani ki hifazat 
aur islami mu'aasharah ko insani shariyat ki 
alamat-o-pehchan banana bhi hai. Isi wajeh se 
kitab-o-sunnat me jaha nikah karne ke fazail wa fawaid se 
aagah karte huwe iska hukum diya gaya hai, wahi nikah na 
karke badkari wa gumrahi ke raston me padne ke bure 
asaraat aur khatarnaak nataij se muttale karke us se roka 
aur mana kiya gaya hai. Agle safhaat me nikah na karne ke 
nuqsanaat bhi mukhtasaran bayan kiye jarahe hai. Unko 
bhi mulahaza karlijiye. 

AAKH1RATK1 TAYYAR.1 



Behr-e -gaflatyeh teri hastinahi 
Dekh jannat is qadarsasti nahi 
Ren guzar duniya haiyeh bastina h 
Ja-e-ayesh -o-ishrat -o-masti nahi 
ek din mama hai akhirmout hai 
Karle jo karna hai akhirmout hai 

(Majzoob rehmatullahi alaih) 



siiJi ii aii 3 (j eu> <bi j^i ^ 



PAir yo £o/'e a/7/2/' biwiyon aur sharaee bandhiyon ke alawah 
kisi aur tariqeh se shahwani taqaze poore karna cahenge to 
yahi log had se tajawuz karne wale hain. 

(surah Al-mu'minoon:7) 

Nikah ka ahem pehlu yeh hai ke wo 'safah' yani badkari 
wa zinakari se hifazat ki zamanat hai. Kyun ke 'nikah' wa 
'safah' dono aam tour se jazbaat-e-shahwat par qaboo 
pane aur taskeen hasil karne ki garaz se kiye jate hai. 
Lekin nikah is maqsad ke husool ka halal, jayaz aur 
shareefana tareeqah hai. Aur 'safah' mou, na-jayaz aur 
ghair shareefana balke haywani tareeqah hai. Islam ne 
nikah ka hukum dekar aur usko aasan banakar insaniyat 
ko touheen me padne aur apne taqaddus wa ahteram ko 
khatam karne se bacha liya, aur samaaj se badkari ke 
imkanaat ko khatam karneka mubarak wa kamiyaab 
intezam kardiya hai. Nikah ki targheeb wa takeed se 
mutalliq taleemaat-e-islamiyah ko aap mulahaza farma 
chuke hain. Ab 'safah' ki mazammat ka bhi mutalah kar 
lijiyeh, taake us gande amal se nafrat hojaye. 

'Safah' yani badkari ki wazahat me Ulama jin aamal ka 
zikr karte hain un me zina, lawatat aur musht zani ziyadah 
ahmiyat rakhte hai. Aur aam tour se be nikah noujawano 
me, khusoosan aaj-kal paye jate hai. Is liye un ka zikr zara 
tafseel se kiya jaraha hai. 

Zina kaari ki mazammat kitab -o-sunnat ki roshini me 
Quran e Majeed me irshad -e-rabbani hai 

Badkari ke qareeb bhi mat jao, kyun ke wo bohot hi buri 
baat aur bura rasta hai. 

(Bani israil:32) 

Imam Qurtubi rehmatullahi alaih farmate hain: 

Zina bil-ittefaq bohot hi buri harkat aur bad-tareen 
gunah hai. Khud gunah hone ke alawah kaie gunahon ke 
wujood me aane ka sabab hai. Masalan doosre ki aoulad 
ko apna waris banana, khandaan aur nasab ka khalat 

malat hojana, aapas me adawaton aur nafraton ka paida 
hona wagerah... Isi liye Nabi-e-kareem Hi ne ek hamila 
aurat ko ek shaksh ke darwaze par dekh kar logon se 
pucha ke shayad yeh shaksh us aurat se hambistari karna 
cahta hai? Batlaya gaya hai Farmaya: mera gee chaahta hai 
ke us shaksh ko aisi lanat (bad-dua) karu ke zindagi bhar 
wo uske peeche lagi rahe, yahan tak ke qabr me bhi uska 
peecha na chode. 

(Al jamiu li ahkamil quran:5/185) 
Ek aur mouqeh par aap H ne irshad farmaya: shirk ke 
baad Allah ta'ala ke nazdeek badkari se bada koie gunah 
nahi hai. 

(tafseer-e-ibne kathir: 3/38) 
Ulama farmate hai ke agar kisi shaksh ne badkari ki aur 
Allah ta'ala se zindagi me toubah nahi ki, ya islami qanoon 
ke mutabiq usko saza nahi digayi, to dozakh me aag ke 
kodon se usko saza di jayegi. 

Isi tarah Hazrat Dawood alaihis salam par nazil shuda 
aasmani kitab "Zaboor" me hai ke zina karne walon ko 
dozakh me unki sharam gahon ke bal latka kar, unhe lohe 
ke kodon se mara jayega. Jab wo log uski takleef se aajiz 
hokar najaat ke liye faryaad karenge to 
daroga-e-jahannum kahega ab kyun shoor macha rahe ho? 
duniya me to bade maze le le kar aur khush hote huwe, 
itrate huwe badkariyan karte phirte the. Na Allah se 
sharmate the aur na uska khouf karte the. Ab 'hai.. hai..' ka 
kya faida? 

(Az zawajir:2/772) 

Musnad-e-Ahmed me hai ke aadhi raat hojane ke baad 
aasman ke darwaze khol diye jate hai aur ek aawaz dene 
wala Allah ta'ala ki taraf se aawaz deta hai ke "koie dua 
karne wala hai jis ki dua qabool kijaye? Koie maangne 
wala hai ke ata kiya jaye? Koie museebat zadah hai ke uski 

takleef door ki jaye?" Chunanche us waqt har maangne 
wale ki dua qabool hoti hai siwae zina karne wale ke. 

(Az zawajir: 2/772] 

Bukhari shareef me ek Iambi hadith ke zimn me Aap Hi 
ka yeh irshad-e- girami manqool hai ke (manazir-e- 
barzakh me) mai ne ek muqaam dekha jo tannoor ke misl 
neeche kushada aur oopar tang tha. Isme nange mard aur 
nangi auraten thi. Uske andar aag jalrahi thi. Jab uski 
lipteen oopar ko uthteen to yeh sab uske saath oopar ko 
uthte. Jab bahar nikalne ke bilkul qareeb hojate to woh aag 
neeche baith jati, to yeh sab log bhi uske saath neeche 
pahunch jate. Uske andar cheekh-o-pukaar bhi ho rahi thi. 
Mujhe batlaya gaya ke yeh sab zinakaar mard aur auraten 
hain. 

(Bukhari: 7048) 

Abu dawood shareef me hai ke Nabi-e-kareem H ne 
farmaya: Aadmi jab zina karta hai to uska imaan dil se 
nikal jata hai aur abar ke tukde ki tarah uske oopar chala 
jata hai. Jab wo us harkat se farig hota hai to wapas aajata 
hai. 

(Tirmidhi: 2625) 

Gour karna chahiye ke kitni khatarnaak yeh surat-e-haal 
hai. Khuda na kwahsta isi haal me mouth aagayi to kaisi 
buri mouth marega o> -till USUI 

Hazrat Ali Karramallahu wajhahu se marwee hai ke 
qiyamat ke din tamam logon par ek hawa chalege jo itni 
badboodaar aur muta'ffan hogi ke us se har nek aur bad 
muf assir hoga, dam ghutne lagega aur log aziyyat aur 
takleef se karahne lagenge aur hairan honge ke akhir yeh 
kahan se phoot rahi hai? To koie batlane wala batlayega ke 
logon suno! yeh zinakaron ki sharam gahon se nikalne 
wali badboo hai jo toubah kiye bagair is badkari hi ke sath 
Allah ta'ala ke samne hazir hogaye. 

(At targheeb wat tahreeb:3/193) 

Hazrat Abu Musa ashari efo, se marwee hai ke zinakaron 
ki sharam gahon se dozakh me aisi gandagi nikalti rahegi 
jis ki wajeh se ahle dozakh ki aziyyat wa takleef aur 
badhjayegi. 

(Musnad-e-ahmed: 6/109) 
Hazrat Maimoonah se riwayat hai ke Allah ke nabi H 
ne farmaya: Yeh ummat us waqt tak khair-o-barkat se 
rahegi jab tak ke usme badkari ki aoulaad aam na hojaye. 
Jab aisa hoga to Allah ta'ala usko azaab-e-aleem me 
mubtala farmadega. 

(Musnad-e-ahmed: 6/333) 
Yeh aur in jaisi be-shumaar riwayaat hai jo badkari aur 
zinakari ki mazammat bayan karti hai. Aur yaqeenan iski 
jitni bhi mazammat ki jaye kam hai. Isliye ke shariyat ki 
rehnumaee to us ka eahsaan-e-azeem hai. Agar shariyat 
rehnumaee na karti to bhi insaan ki fitrat aur uska zameer 
khud is harkat ko khabees aur mazmoom hi samajhta. phir 
yeh sab riwayaten zinakari ki har surat ki mazammat kar 
rahi hai. Baaz doosri riwayaat se yeh bhi maloom hota hai 
ke uski baaz suraten baaz surton se ziyada buri aur gandi 
hai. Masalan padosi ki biwi se zina karna, pakdaman aurat 
se zina karna, budhape me zina karna, elm-o-fazl wale ka 
zina karna aam logon ki zinakari se ziyada mazmoom 
(buri aur qabil e mazammat) hai. 

Ham jins parasti wa amrad parasti ek g hair insani 
harkat 

'Safah' yani zina hi ki ek aur qisam 'lavatat' 
(Homosexuality) hai. Balke yeh us se bhi gayi guzri aur 
intehayi ghair fitri harkat hai, ke aadmi sinf-e-mukhalif ke 
bajaye apni hi jins ke saath shahwat rani wa badkari kare. 
<U)lloL*J! Yeh harkat guzishtah aqwaam me bhi kisi qowm 
me nahi thi, sirf ek qoum yani ahle samood (jinki taraf 
Hazrat Loot alaihis salam ko bheja gaya) me payi jati thi. 
Yeh qoum is buri harkat me mubtala thi. Unke ambar 

Hazrat Loot alaihis salam ne unse is buri aadat ko chudane 
ki bohot mukhlisaana koshish ki thi magar unhe is khaslat 
ki aisi pukhta aadat padgayi, aur aisi lat lag-gaye thi ke wo 
kisi tarah is harkat ko chodne keliye tayyar nahi hote the. 
Yaha tak ke Allah ta'ala ne unpar apna aisa sakhth azaab 
nazil farmaya ke faristhe ne unki basti ko aasman par 
uthakar pehle unhe giradiya, phir basti ko unpar ulat-diya 
aur unpar aasman se pattharon ki barish ki gayi. Siwae 
Loot alaihis salam ke farmabardaron ke, aur koie shaksh is 
azaab-e-ilahi se bach na saka. Is marz ki khatarnaki aur 
mal'ooniyat (qabil e lanat hone) ki wajeh se Nabi-e- 
Kareem Hi ne bhi apni ummat ko is khabees aadat se 
bachne ki takeed aur uski sakth mazammat bayan farmayi. 



Hazrat Ibne Abbas 4fe se marwee hai ke Aap Hi ne is 
harkat ke karne walon ko qatal kardene ka hukum diya. 
(Abu Dawood:4/158) Agar che aap ke dour me aisa koie 
waqiya pesh nahi aaya, phir bhi zikr aane par aap Hi ne 
yeh sakth hukum irshad farmaya, jis se uski burayi aur 
wazeh hojati hai. 

Hazrat Ibne Abbas -Mp se hi doosri riwayat me manqool 
hai ke aap Hi ne qoum-e-loot ki harkat karne wale par 
lanat farmayi hai. (Nasai:4/332) 'Lanat' rehmat-e- 
khudawandi se doori ko kehte hai. Allah ta'ala bachaye, kis 
qadar sakth waeed hai! 



Hazrat Jabir se riwayat hai ke aap Hi ne farmaya: Mai 
apni ummat se sab se ziyada jis ceez ka khouf karta hun 
wo qoum-e-loot ka amal hai (yani lawatat, h omosexuality) 
kahi wo isme mubtala na hojaye. 



Hazrat Abu Hurairah 4l> se riwayat hai ke aap m ne aisi 
harkat karne wale ke bare me farmaya ke: uski subah 
Allah ta'ala ke gazab [anger] me hoti hai aur shaam uski 
narazgi me hoti hai. 



(Tirimidhi:1457) 



(Shua'bul imaan:2/756) 

Imam ibne sireen rehmatullahi alaih farmate hai ke yeh 
gandi harkat janwaron me bhi siwae gadhon aur 
khinzeeron ke kisi aur janwar me nahi payi jati. Yani 
janwar tak is se nafrat karte hai. Hazrat Ibne Abbas 4l> aisi 
harkat karne walon ko qatal kardene ya oonche jagah se 
girakar oopar se ptthar barsane ka hukum dete the. 
Hammad ibne Ibrahim rehmatullahi alaih farmate the ke 
agar kisi ko 2 baar sangsaar kiya jasakta tha to yeh 
khabees is qabil the ke unhe double sangsaar kardiya jaye. 
(sangsaar yani pattharon se maar kar khatam kardena). 
Hazrat Mujahid rehmatullahi alaih farmate hai ke lawatat 
karne wala aasman-o-zameen ke tamam paniyon se gusul 
karle to bhi pak na hoga. Najis ka najis hi rahe ga. Hazrat 
Ibne Abbas farmate hain ke: Lawatat karne wala agar 
bagair touba ke marjaye to qabar me khinzeer banadiya 
jayega. Hazrat Ali dfe, farmate hai ke: Jo mard yeh pasand 
karta hai ke uske sath badfeli ki yeh harkat ki jaye, to Allah 
ta'ala uske andar niswani shahwat paida karke usko 
shaitan-e-mardood banadeta hai. 

(Shua'bul iman/Az zawajir wagerah..) 
Hazrat Abu Bakar Siddiq 4l> ke zamane me Hazrat 
Khalid bin Waleed 4fe ne unhe ittela di ke baaz dehatiyon 
(villagers) me aise shaqshon ki ittela mili hai, jo mardon 
ke sath un harkaton ka moqah dete hain jo auraton ke 
saath ki jati hain. Hazrat Abu Bakar ^ ne sahabah ko 
jama karke mashwarah kiya ke aise logon ko kya saza deni 
chahiye? Hazrat Ali ^ ne farmaya: Aap log jante hai ke yeh 
wo gandi aur khabees harkat hai ke pichli ummaton me 
bhi siwae Hazrat Loot alaihis salam ki qoum ke kisi aur 
qoum me bhi nahi milti. Aur Allah ta'ala ne unke saath jo 
muamlah kiya wo bhi aap logon ko maloom hai. Mere rai 
to yeh hai ke aise shaksh ko aag me daldiya jaye. Hazrat 
Ali 4fe ki is raai (opinion) se tamam sahabah ^ ne ittefaq 
farmaya. Aur Hazrat Abu Bakar 4fc ne isi ka faisala 
farmadiya. 

(Shua'bul iman:2/756) 

Phir is bimari ke mukhtalif madarij (stages) hote hai. 
Kisi me koie, kisi me koie darjah paya jata hai. Aur baaz 
qisam baaz se ziyadah khatarnaak hoti hain. Phir baaz 
martabah aadmi ko is marz me mubtala hone ka eahsaas 
hojata hai. Baaz martaba eahsaas bhi nahi hota. Bohot 
makhfee (unknown) tariqeh se uske andar paida hojata 
hai. Aur din ba din mazboot hota jata hai. 

Ek buzurug Hazrat Abu Suhail rehmatullahi alaih 
farmate hai ke lawatat ke mareez 3 qisam ke hote hain. Ek 
to wo log hain jo mardon yani haseen ladkon ko sirf door 
se dekh kar aur ghoor ghoor kar mehzooz (khush) hote 
rehte hain. Yeh log badnigahi par hi iktefa karlete hain. 
Doosre wo jo unhe chookar, haath lagakar mehzooz hote 
rehte hain. Yani qareeb baithna aur baar baar musafaha 
karna, mukhtalif bahano se uske jism ko choote rehna, in 
harkaton ke zariyeh haraam lazzat loot-te rehna unki 
aadat banjati hai. Teesre wo log jo in sab hadon se aage 
badhkar bad feali tak pahunch jate hain. Aur puri be 
hayayi se yeh harkat karte aur karwate hain. 

(Shua'bul iman/Az zawajir wagerah) 
Baaz buzurgon se manqool hai ke ham-jins parasti 
(homosexuality) ke liye kisi ke intekhaab karne me bhi 
logon ke zouq (taste) mukhtalif hote hain. Baaz log chote 
chote bacchon par niyyat kharab karte hain. Baaz be 
dadhi, moonch na-balig ladkon ku pasand karte hain. Aur 
baaz log thodi dadhi, moonch aajane ke baad ki umaron ki 
taraf ragbat karte hain. Baaz ham umaron ke sath bad 
niyyati se talluq rakhte hain. Phir yeh aisi gandi bimari hai 
ke badi umaron ko pahunch kar aur saleh maholon (pious 
atmosphere) me jakar bhi khatam nahi hoti jab tak ke kisi 
muslih (islaah karne wala, reformer) se tadabeer maloom 
karke mukhlisana aur diyanat daranah tariqeh par uska 
elaaj na kiya jaye. 

Marwee hai ke Hazrat Esa alaihis salam ne ek dafah kisi 
raste se guzarte huwe ek shaksh ko aag me jalta hua 
dekha. Aap ne az-raah-e-shafaqqat pani manga kar usko 
bujhane ki koshish ki to kya dekhte hai, ke aag ek ladka 
bangayi, aur aadmi aag bankar us ladke ko jalane laga. 
Bohot hairan huwe, Allah ta'ala se dua ki ke un logon ko 
zindagi dijaye ta ke haqeeqat-e-hall maloom karsakun. 
Allah pak ne unhe zinda kardiya to us shaksh ne batlaya ke 
mai zindagi me is ladke ki muhabbat me mubtala hokar 
uske sath bad fea'li kiya karta tha. Jab mai margaya aur 
yeh bhi apne waqt par margaya to Allah ta'ala ne yeh 
faisala farmaya ke kabhi mai aag bankar isko jalata rahun 
aur kabhi yeh aag bankar mujhko jalata rahe. o»<blHJilp| 

(Az zawajirl/789) 

Musth zani (hand job) sharam naak khaslat hai 

Quwwat-e-shahwaniyyah jab bhadakti hai to aadmi 
usko thandi karne aur bhujane ke liye be-chain hojata hai. 
Uske afkaar-o-khayalaat muntashir hojate hain, thodi deer 
ke liye aqal wa hosh bhi maghloob wa maftoon hojate 
hain. Aise waqt me taqwa wa parhezgari aur iffat wa 
pakdamani ki hifazat usi waqt mumkin hai jab ke uske 
paas taskeen-e-nafs ka halal samaan (yani biwi) moujood 
ho ya phir wo khouf-e-khuda wa khashiyat-e- ilahi ki sifat 
se muttasif ho. Ba surat-e-deegar [yani uske paas na-biwi 
moujood hai aur naahi parhezgar mahool mayassar hai to) 
aadmi wahshiyana aur ghair shareefana rahon ki taraf 
bhagta hai. Unhi harakaat-e -bad me ek wo harkat bhi hai 
jis ko "jJU LoX^I ya mushth zani" kehte hain. Iski aadat 
umooman khamoosh mizaaj, tanhayi pasand, sharmile 
noujawano ko jald padjati hai. Jab inki shahwat bhadakti 
hai to apne hi hathon se mani (sperm) ka ikhraj karte 
rehte hain. Aur iska chaska lagjata hai to waqt be waqt, 
subah wa sham jab dil me aaya is harkat se lutf andooz 

hone lagte hain. Halanke yeh chand secondon ki haraam 
lutf andozi unko zindagi bhar ki halal lazzaton aur tamam 
umangon se mehroom kardeti hai. 

Hindustan ke mashoor tabeeb Maseehul Mulk Hakeem 
Ajmal khan rehmatullahi alaih farmate hain: "Is bad 
khaslat aur qabeeh harkat ki ibtida africa se huie hai, lekin 
arab, misar aur hindustan balke tamam duniya ke 
muhazzab aur ghair muhazzab mulkon me yeh 
aadat-e-bad qadeem ayyam se kam wa besh jari hai. Jj^V 
(t -ii>Jl ( _ s LJI<uill)*yio jS^ j . Yeh ek aisa qabeeh aur bura kaam 
hai jis ki badoulat bohot se khandaan tabah huwe aur ho 
rahe hain. Biradaran-e-watan ki aam na-taqati aur kamzori 
iski bayyin shahadat hai. Sirf yahi akeli na-shahista harkat, 
aaj kal hamari naslon ko behad kamzoor bana rahi hai. 
Jawanon ki jawani ko mitti me milane wali, jawani ki 
umangon aur housalon par pani pherne wali, taraqqi aur 
taraffu ke wal walon ko milya meat karne wali yahi 
badtareen khaslat hai. Kaash ke is waba-e-aam ke muhlik 
nataij ab bhi noujawano ke samne aaye, kaash ke unki 
aankhe khule aur senkado waqiyaat se ebrath wa baseerat 
hasil karen. Yeh baat to wusooq se kahi jasakti hai ke is 
tabah kun aadat me noujawano ki bohot badi tedad 
giraftar hai, aur iska behtareen me'yaar wo khutoot hain jo 
aali janab Maseehul Mulk marhoom ki khidmath me 
tajweez-e-dawa aur elaaj ke liye aate the. In mareezon ke 
halaath dekh kar kalejah paash paash hojata hai, jo apne 
haathon se apni behtareen zindagi ko khakh me milakar 
zinda dar goor horahe hain. Aur hamesha ke liye 
kaf-e-afsoos malte rehte hain. Is harkat ka asar dil, dimag, 
jigar, medah (dijestive system), gurdon aur aalat-e-touleed 
par eksa padta hai. Aur kuch dino ke baad raat din rote 
huwe aur pareshan hote huwe guzarta hai. Aisa shaksh 
aksar auqaat pyaari zindagi se aajiz aakar mouth (khud 
kushi) tak ko tarjeeh deta hai. 



(Haziq:225) 

yeh to ek tabeeb-e-jismani ki baaten thi, muhsin-e- 
insaniyath, gham ghusar-e-ummat, rehmat-e-do aalam HI 
ne bhi in jismani tabeebon se bohot pehle is sangeen jurm 
aur badtareen harkat ki shana'at-o-khabasat se ummat ko 
khabardar aur hoshiyar karte huwe farmadiya tha ke aise 
harkat karne wala marne se pehle sacchi toubah nahi 
karega to Allah ta'ala qiyamat ke din na uspar 
nazar-e-rehmat farmayenge aur na hi usko gunahon se 
pak-saaf farmayenge. Aisa shaksh jahannum me awwaleen 
dakhil hone walon ke sath dakhil kiya jayega. 

(Shua'bul Iman:2/766) 



Neez Aap H ne irshad farmaya: 

Mushtzani karne wala maloon hai. 

(Kashfulkhifa:l/499) 
Imam Bukhari rehmatullahi alaih ne apni kitab 
at-tareekhul kabeer me Hazrat Anas bin Malik c$p ka qoul 
naqal kiya hai ke unhon ne aise shaksh ke bare me 
farmaya ke: Apne haathon se mani kharij karke shahwat 
poori karne wala qiyamat ke din istarah uthaya jayega ke 
uske haath hamila honge. o><uillo yd 

(Shua'bul Iman:2/766) 
Isi wajah se mufassireen-e-kiram ne surah 
Al-nnf minoon ki ayath 

& ii a*5/U <ai *rg j^i J 

Jo log halal tareeqon ke alawah shahwat rani ka koie 
aur tareeqah ikhtiyar karte hain to yahi log had se 
tajawuz karjane wale hain. 



(Suratul Mu"minoon:7) 

me ke tehet zina, lawatat, janwaron se badkari, 

biwi se dubur me mujama't, mut'ah yani muaqqati nikah 
(agreement based marriage) wagerah ke saath saath 
istimna bil yad (hand job) ko bhi shamil kiya hai. 

Allamah Aaloosi rehmatullahi alaih farmate hain: Isi 
tarah istimna bil yad yani apne haathon se mani ka ikhraj 
(jisko khaz khaza aur jild umairah se bhi kaha jata hai) bhi 
jumhoor ulema ke nazdeek JnJS feljj ^y&l^i me shamil 
aur haraam hai. Baaz Ulema ne is amal ke haraam hone 
par is ayath ke alawh deegar aasar-o-akhbaar masalan 
Nabi-e-Kareem Hi ka aisi harkat karne wale ko maloon 
farmana aur Hazrat Saeed ibne Jubair ^ ka yeh irshad ke 
ek qoum aisi harkat ki wajeh se azaab-e-ilahi me mubtala 
ki gayi thi. Aur Hazrat Ata rehmatullahi alaih ka yeh irshad 
ke aise logon ke haath qiyamat ke din hamila honge 
wagera se istedlal kiya hai. ,*ip|«uill j 

(Roohul ]VTaani:9/10 mulakkhasan) 

Imam Qurtubi rehmatullahi alaih farmate hain: 

Is harkat ke bare me Hazrat Imam-e-Malik 
rehmatullahi alaih se poocha gaya ke shariyat me iska kya 
hukum hai? to aap ne iske jawab me yahi aayat tilawat 
farmadi. Goya isko haraam qarar diya. Chunanche jumhoor 
ulema iske haraam hone hi ke qayil hain. Baaz Ulema to 
isko 'apni zaat se badkari karna' qarar dete hain. Yeh aisa 
gunah aur gandi harkat hai jisko shaitan-e- mardood ne 
apni taraf se waza karke logon me chala diya hai. Halanke 
yeh itni ghair fitri aur buri aadat hai ke aam fitrat-e-insani 
khud hi is se nafrat karti hai. Koie shareef aadmi to kya 
iske jawaz ka tasawwur karsakta hai, jabke razeel aur 
kameene aadmi ke nazdeek bhi yeh harkat baais-e- 
nang-o-sharm hua karti hai. 

(Al jamiu li ahkaamil quran: 12/81 mulakkasan) 

Hazrat Moulana Idrees kandhalawi rehmatullahi 
alaih farmate hai: 

Biwi ya sharaee bandhi ke saath shariyat ke mutabiq 
shahwat poori karne ke alawah; shahwat poori karne ki 
aur koie bhi surat halal nahi hai. Isme zina bhi dakhil hai. 
Jo aurat us par haraam hai us se nikah bhi isme dakhil hai, 
biwi ya bandhi se halat-e-napaki me mujamat karna bhi 
isme dakhil hai, biwi se ghair fitri tareqeh par jima karna 
bhi dakhil hai, kisi mard ya ladke ya janwar se shahwat 
poori karna bhi isme shamil hai. Aur jumhoor Ulema ke 
nazdeek istimna bil yad yani apne hathon se mani kharij 
karlena bhi isme dakhil hai. 

(IVTaariful quran idrisi) 
Garz yeh ke, yeh buri harkat shariyat, insani aqal aur 
sharafat har lihaaz se buri aur qabil-e-lanat wa nafrat hai. 
Lekin hamare zamane me zaroorat padte hi nikah karlene 
ki sahoolat na hosakne, tamam rasmi lawazimath aur 
nafsani mutalabaat par qudrat tak intezaar ko zaroori 
karliye jane ki wajeh se muaashreh (society) me pheile 
huwe shahwat angeez asbaab (posters, ishteharaat, 
akhbaraat hatta ke zaroorat ki cheezon par chapi mardani 
wa niswani haya sooz wa sharm naak nangee tasweeron ki 
kasrat, ladkon aur ladkiyon ka intehayi chust aur 
aaza-e-mastoorah ko numaya karne wale libaas ke saath 
ek doosre se ikhtelaat, t.v aur c.d ke manazir aur akhir me 
internet par moujood na-qabil-e-bayan had tak fahash 
mawaad wagerah) ki wajeh se bacche ibtidayi jawani hi 
me is khabees harkat ke aadi hote jarahe hai. Chand 
lamhon ki haraam lazzat ki khatir zindagi bhar ki halal 
lazzaten, sukoon-o-suroor, farhat-o-khushi ko qurban 
karde rahe hain. Nateejatan khadi jawani me zindagi se 
mayoos, boodhon se badtar zaeef wa kamzoori ki halat 
aur zillat aur ruswayi ke khataraat se do chaar hokar apni 
mout marjane ke mansoobe bana rahe hain. o><u)IIUilpl 

Wahej sirf yeh hai ke nikah ko musalmano ne khane 
peene ki zaroorat ki tarah ek zaroorat-e-insani smajhne ke 
bajaye mehez kwahish e nafsani qarar dekar tarah tarah ki 
shuroot-o-quyood ka paband banaliya hai. Jiski wajeh se 
wo ek aasani se hasil hone wali nee'mat ke bajaye 
pareshani aur museebat bangayi hai. Idhar umar ke ek 
hisse me shahwat ka bar-angekhta hokar sinf-e-mukhalif 
ki talash me be-chain hojana, ek aisa fitri taqaza hai ke 
agar wo halal tariqeh se poora na ho to aadmi kisi bhi 
haraam raaste me ghusne ke liye tayyar hojata hai. Jaise 
bhook aur payas mitane ke liye agar pakiza cheezen na 
milpaye to aadmi na pak aur haraam ceezon se bhi nahi 
chookta. 

Lihaza agar koie shaqsh in buraiyon se mehfooz aur 
taqwa par mazboot rehna cahta hai to uske liye 2 hi raste 
hain. (1) Ya jad az jald kisi nek ladki ka intekhab karke us 
se nikah karle, (2) ya phir uski qudrat nahi hai to Allah 
ta'ala ki taraf se uske asbaab banjane tak un tadabeer ko 
ikhtiyar karte huwe (jo mazmoon no 9 me aarahi hai) 
nigaah, khayal aur sharam gaah ki hifazat karta rahe. 

Inke bawajood aaj kal ladke aur ladkiyan (deen daron 
me bhi be deeno me bhi hatta ke ahle elm me bhi) alal 
umoom nikah me bila wajeh takheer karne lage hain. Bila 
wajeh is liye kehta hu ke jo wajeh zahir karte hain shariyat 
me wo takheer ki koie m'aqool wajeh nahi hai. Balke 
mujrimanah tagaful hai. Agle mazmoon me isi se mutalliq 
islami taleemaat pesh ki jarahi hain. 

NUQSAAN KA SOUDA 

Lutf duniya ke hai kai din ke liye 
Kho na jannat ke maze unke liye 
Yeh kya aye dil tu bas phiryoun samajh 
Tu ne nadan gul diye tinke ke liye 
ek din marna hai akhir mout hai 
karle jo karna hai akhir mout hai 

(majzoob rehmatullahi alaih) 

Rasoolullah tumhe jis cheez ka hukum de use qabool 
karo aur jis cheez se mana kare us se ruk jao. 

(Suratul Hashar:7) 

Nikah me jaldi karni chahiye 

Khud saaktha mutalabaat aur quyoodaat-o-rusoomaat 
ka nateejah hai ke aaj kal aoulaad ke nikah me ghair 
mamooli takheer ki jarhi hai. Halankeh Islam ne nikah me 
jaldi ko pasandeedah aur takheer ko na-pasandeedah 
qarar diya hai. Chunanche sarparaston ko hukum diya 
gaya hai ke bacche jab nikah ke qabil hojaye to unke nikah 
me takheer na kare. Agar bila wajah takheer karenge aur 
khuda na kwastah agar bacche kisi be-raah ravi me 
padjayenge to uske zimmedar walidein bhi honge. 

Irshaad e nabawi hai: 

Jis shaqsh ko Allah faala ne aoulaad ata farmayi usko 
chahiye ke uska acha naam rakhe, behter tarbiyat kare, 
aur jab wo balig hojaye to uska nikah karde. Agar 
buloog ke baad bhi nikah nahi karega aur wo baccha kisi 
gunah ka irtekaab karle to uska wabaal uske baap par 

hoga. 

(Miskath:2/212) 

Isi tarah khud noujawano ko mukhatab karke aap 
lH ne barahe raast irshad farmaya: 

Aye noujawano! jab turn me se kisi ko huqooq-e-zoujiyyat 
ki adayigi par qudrat hojaye to use chahiye ke nikah 
karle. Kyun ke us se nazar neechi aur sharam gaah 
mehfooz rehti hai. 



(Miskath:2/1) 

Ulema farmate hain ke "shabab" buloog se 30 ya 35 saal 
tak ki umar ko kehte hai. Khud Rasoolullah 0 ne 25 baras 
ki umar me nikah farmaya. Aur duniya jaanti hai ke Aap HI 
deen-e-fitrt lekar aaye hain. Is se maloom hota hai ke 
buloog se 30 baras ki umar ka zamana noujawani ka 
behtareen aur umdah hissa, aur shaadi keliye mouzzon 
tareen (munasib) waqt hai. Izdiwaji zindagi (marital life) 
ki behtari aur kamiyabi ka raaz isi umar me poshida hai. 
Aur yahi galaba-e-shahwat ka bhi dour hai. Agar is umar 
me ladke aur ladkiyan nikah aur rishta-e-izdiwaj me 
munsalik hojayengi, to khud unki iffat-o-ismath bhi 
mehfooz rahegi aur muaasharah bhi aqhlaqi bigaad se pak 
rahega. Aur agar is door-e- shabab me nikah karna to kuja 
(door ki baat) uski baat karna aur aarzoo zahir karna bhi 
samaaj ki beja quyood-o-rusoom ki wajeh se na- mumkin 
ho j aye to phir na un noujawano ki sharafat wa taharat 
baqi rehsakegi aur na hi islami muaasharah ki pakbaazi 
qayim rehsakegi. Aaj kal muaasharah me noujawan ladkon 
aur ladkiyon ke darmiyan cheed chaad aur bahami 
yaarana wa doostana ke jo waqiyaat pesh aarahe hain 
umooman isi umar ka tabqah isme mulawwis hua karta 
hai. kyun ke is umar me unko ek taraf unke shahwani 
taqaze pareshan karte hain. Doosri janib be-hijabi wa 
fashion parasti neez makhloot taleem (co-education) ka 
umoom jis ne sharm-o-haya ki deewaren giradi aur 
iffat-o-ismat ki khaleej paat di hai. Teesri taraf samaaj 
na-insafiyon aur ziyadatiyon ki wajeh se wo apne walidein 
ki tawajjuh is zaroorat ki janib mabzool (maail) karane se 
na-sirf aajiz hote hain balke iska ishara bhi unke haq me 
qabil-e-malamat jurm hojata hai. La muhala apne nafs ki 
taskeen keliye aazadi wa bad-aqklaqi ki rahein talash karte 
hain. Kabhi to najabat wa sharafat ka libas utaar kar 
aawara gardi wa aashiqi ke dhande shuru kardete hain, ya 
phir ladkiyon ku bhagakar lejane, gair shareefana tareeqon 
hatta ke gair muslimon ke tareeqon par shadiyan 
rachalene ke murtakib hojate hain. Is liye muaasharah ke 



andar pakizagi aur safayi-suthrayi paida karne ka yahi ek 
rasta hai ke nikah ki umaron ka khayal karte huwe bar 
waqt nikah kardiye jaye. Aur aoulaad ko aisa koie mouqah 
na milne diya jaye jisme wo aazad hokar us tarz-e-zindagi 
ko apnale jo unke liye museebat aur sarparaston keliye 
bayis-e-nadamat hojaye. Lekin fil haal aisa ho nahi raha 
hai. Mukhtalif aazar, balke heele bahane karke taal matool 
se kaam liya jaraha hai. Jab halaat-e-muaasharah bohot 
acche the, aur auraton aur mardon ke darmiyan haya wa 
hijab ka pardah pada rehta tha, tab to maa baap aoulaad 
ke nikah keliye bohot jald soochte the, aur bar waqt 
kardiya karte the. Is ke bar khilaf ab jabke halaat intehayi 
kharaab aur na gufta bihi (yani kehne ke qabil bhi nahi) 
hain, muaasharah har qisam ki haya kho-chuka hai, 
noujawano ko badkari me padjane ke khatraat har waqt 
mandlate rehte hain to maa baap qisam qisam ke 
uzar-e-lang (baseless reasons) batlakar nikahon me 
takheer dar takheer karte chale jarahe hain. Aise halaat 
me muaasharah ki islaah ho to akhir kaise? Aksar log 
nikah me takheer ka aaj kal yeh uzar (reason) bayan karne 
lage hain ke munasub rishten nahi milte, isme deer hojati 
hai. Halankeh yeh sahi nahi hai. Asal me hota yeh hai ke 
jab rishten aate hain to usme 100 tarah ke aaib (defects) 
nikale jate hain aur mamooli mamooli baton me mustarad 
(reject) kardiye jate hain. Kyun ke intekhab ka meyaar 
(standards) islam ka batlaya hua nahi hota balke khud 
sakhta (khud ka banaya hua) hota hai. Aur wo yeh ke 
ladka haseen bhi ho, taleem yaftah bhi ho, yafat (income) 
bhi achi ho, khandan bhi naamwar ho. Aur zahir hai ke yeh 
sabhi khoobiyan kisi me jama hojaye aisa nadir (rarely) hi 
hosakta hai. Jiska matlab yeh hai ke is ki tamanna hi 
himaqat hai. Khud hamare samne is tarah ki himaqat-o- 
jahalat ke bisiyon (several) waqiyaat hai. Mazmoon ki 
tiwalat ka andesha na hota to ham aise chand misalen 
zaroor pesh karte, jinse is zalimana muaasharah ki 
zulm-o-ziyadatiyon par mazeed roshini padti. Albatta ham 



is silsile me Hazrat Hakeemul Ummat Moulana Thanavi 
rehmatullahi alaih jaise motabar Aalim-e-deen ke qalam se 
nikli huwe ek tehreer zaroor pesh karna cahte hain. Wo 
aaj se 50 saal qabl farmate hain: 

(Munasib rishta na milne ka) yeh uzar agar waqayi hota 
to sahi bhi tha aur waqayi yeh shaqsh mazoor (majboor) 
tha. Lekin khud usme kalaam hai ke jo rishten aate hain 
kya wo sab na-munasib hote hain? Baat yeh hai ke 
munasib rishte ka mafhoom jo unhon ne apne zehen me 
tasneef kar rakha hai, wahi galat hai. Jin ke ajzaa yeh hain: 
Hasab nasab Hazraat-e-Hasanain jaisa ho. Aqhlaaq me 
Junaid-e-waqt ho. Elm me Abu Ali seena ke misl ho. Husn 
me Yousuf ka sani ho. Sarwat wa riyasat me Qaroon wa 
Firoon ka ham palla ho. Bas uska laqab "layiq damad" 
hoga. Khair chaliye maanlete hain ke in ceezon ku madde 
nazar rakhne me koie muzayiqah (haraj) nahi. Lekin yaha 
2 bateen samajh leni chahiye. Ek to yeh ke ghulu har kaam 
me mazmoom (na-pasandeedah) hai. Doosre ek shaqsh 
me in tamam sifaat ka jama hona bohot kam mumkin hai. 
Isliye sifaat-e-mazkoorah agar kisi shaqsh me baqadar-e- 
zaroorat moujood hon to bhi kafi hai. Yeh to haqeeqi baat 
thi. Iske alawa 3 ilzami jawabaat bhi diye jasakte hain. (1) 
Jin sifaat ko jis darjeh me aap doosron me dhoond rahe 
hai, zara gour kijeye ke jisne aap ko ladki di hai usne aap 
me waisi hi tafteesh ki thi? Agar karta to aap ko aurat hi 
mayassar na aati. (2] Jin sifaat ka shouhar apni ladki ke 
liye aap talash kar rahe hain, jab apne ladke ke liye kisi ke 
yaha paigham bheja tha ya aainda iradah hai to khud apne 
farzand me in sifaat ko aap ne talash karliya? Afsoos ke jo 
khud ke liye nahi pasand karte wo doosron ke liye kaise 
pasand karlete hain. (3) Jis tarah turn ladkon me 
be-shumar khoobiyan dhoond rahe ho agar uska 10 wa 
hissa bhi doosre tumhari ladki me dhoondne lage to umar 
bhar ek ladki bhi na biyahi jasake. Garz yeh hai ke mouqeh 

ka rishtah na milne ka uzar aksar halaat me galat aur be 
mouqa hai. 

(Islaah e inqilab e ummat:2/31,32) 
Hazrat Hakeemul Ummat rehmatullahi alaih ki is 
tehqeeq wa ilzami behes se aap acchi tarah jaan gaye 
honge ke masoom wa be-zuban ladkiyon ki shadi me yeh 
jo gair mamooli takheer ham kar rahe hain, usme ham 
mazoor nahi balke mujrim hain. Kyun ke is takheer me kisi 
waqayi uzar ke bajaye apni na-jayaz hawas aur mazmoom 
hirs aur jhooti shaan dakhil hai. 

Hazrat Hakeemul Ummat rehmatullahi alaih ek 
aur jagah farmate hain: 

Baaz na-aaqibat andesh (anjaam se ghafil log) kuwari 
ladkiyon ko balig hojane ke baad bhi kaie kaie baras 
bithaye rakhte hain. Aur mehez naamwari ke samaan ke 
intezam me unki shadi nahi karte. Hatta ke baaz baaz 
jagah ladkiyan 30-30 baras aur kabhi 40-40 baras ki umar 
ko pahunch jati hai, andhe sarparaston ko kuch nazar nahi 
aata ke uska kya anjaam hone wala hai. Ahadith se wazeh 
hota hai ke agar is surat me aurat se koie lagzish hogayi to 
wo gunah baap par ya koie aur uska sarparast ho to uspar 
likha jata hai. Agar kisi ko is waeed ka khouf na ho to na 
ho, duniya ki aabroo to duniya daar bhi samajhte hain. 
Jabke isme to duniya ki zillat ka bhi andesha hai. 
Chunanche kahi hamal giraye gaye hain, kahi ladkiyan kisi 
ke saath bhaag gayi hain. Agar kisi shareef khandan me 
aisi koie harkat na bhi ho, tab bhi wo ladkiyan un 
sarparaston ko dil hi dil me koosti rehti hain. Aur choonke 
wo mazloom hain isliye unka koosna khali nahi jaata. 

Aage Hazrat nihayat ibratnaak andaaz me aise 
logon ki gheerat ko lalkaarte hu we farmate hain: 

"Un logon ko yeh bhi sharm nahi aati ke khud to 
bawajood boodhe hojane ke apni budhiya ko khalwat me 
lejakar uske saath aish-o-isharat karte hain, aur jis gareeb 

mazloom ke aish ka mousam hai wo pehredaron ki tarah 
mama ke sath unke ghar ki choukidari karti hai. Kaisa 
be-rabt khabt (yani be-jood) diwangi hai. 

(Islah e inqilab e ummat: 2/38) 

Ek aur alim e deen Hazrat Allamah Kashmiri 
rehmatullahi alaih farmate hain: 

Mazloom lakdkiyon ki jawani ka behtareen zamana basa 
aouqaat unke aouliya (guardians) ki hirs-o-tama, zulm-o- 
tangdili ki bheent chadjati hai. Aur wo be-zuban be-bas 
padi rehti hai. 

(Naqsh e dawaam:21) 
Is mazmoon me agar ceh ziyadah tar ladkiyon ke 
sarparaston ko tambeeh ki gayi hai, magar mukhatab 
ladkon ke sarparast bhi hain. Kyun ke ladkon ke walidein 
ka haal bhi yahi hai, ke na bacchon ka mutalba karna unhe 
accha lagta hai, na apni taraf se barwaqt uski fikr karte 
hain. Chahe bacche ghut ghut kar marte rahe, chahe 
ghairon ki ladkiya bhaga lejaye, chahe gandi aur maloon 
harkaton ke zariyeh apni jawani wa mardangi daoo par 
lagate rahe. Allah hi beheter janta hai ke yeh kaunsi 
hamdardi aur khair kwahi hai? 

Beher haal nikahon me takheer ke silsile me aaj kal jo 
uzar kiye jate hain wo uza-e-lang hai. Agar saadgi wa 
sunnat ke mutabiq ek zaroorat samajh kar bacchon ki 
shadiyan karna chahe aur usko kwahish-e-mehez ke 
bajaye zaroorat wa ibadat samjhe to aaj bhi yeh koie bohot 
bada masla nahi hai, ba-sahoolat hosakta hai. Chahne wale 
kar bhi rahe hain. Isliye zaroorat hai ke ladkon aur 
ladkiyon ke intekhab ke silsile me Nabi-e-Kareem H ki 
taleemat se khud waqifiyyat hasil ki jaye aur ummat me 
usko aam kiya jaye. 

Agle mazmoon me shadi ke liye ladkon aur ladkiyon ke 
intekhab se mutalliq islami rehnumayi ka zikr kiya jaraha 
hai. 

HAQEEQT E DUN1YA 

Yeb aalam aisb-oisbrat ka, yeb duniya kaif-o-masti ki 
Buland apna takbayyul bar, yeb sab batein baipastiki 

Jahan darasal weranah bat, jo surat hai basti ki 
Bas itni si baqeeqat hai, fareeb khwab basti ki 

Ke aankben band bon, aur aalam afsana bojaye. 

(Majzoob rehmatullahi alaih) 

Mushrik bad aqeedah auraton se unke m % umin hone tak 
nikah mat karo.yaqeenan ek iman wali baandhi be-iman 
aazad aurat se behter hai. Chahe wo tumhe kitni hi achi 
lage. Aur mushrik mardon se iman wali auraton ka nikah 

mat karo jab tak ke wo iman na le aaye ek musalman 
gulam behtar hai mushrik se agar ceh wo tamam ko kitna 

hi bhala lage. 



(Suratul Baqrah:221) 



Ladke ke intekhab ka islami meyaar : 

Ladke aur ladkiyon ka intekhaab is zamane me 
(khusoosan bade sheheron me) ek muamme (puzzle) se 
kam nahi hai. Logon ne damaad aur bahu ka 
meyar-e-intekhaab aisa tajweez karliya hai jo mehez 
agraaz-e- nafsaniyyah par mushtamil hai. Isme deen aur 
deeni taleemat ka koie lihaaz nahi kiya jata. Iski wajeh se 
rishte judne aur kaam banne me bade dushwariya aur 
rukawaten pesh aarahi hain. Jab ke Nabi-e-Kareem lH ne is 
silsile me nihayat jame wa mane (yani har lihaaz se 
behter) taleem ummat ko di hai. Ladka kaisa hona 
chahiye? uski rehnumayi zuban-e-nubuwwat se mulahaza 
farmaiye. Irshad farmate hai: 



shaqsh paigham bheje jiski deendari wa aqhlaaq mandi 
tumhe pasand aajaye to turn unhe unse biyah do. Warna 
zameen par ek fitna aur alamgeer fasaad barpa 
hojayega. 



Is pak irshad me Aap 0 ne ladkiyon ke aouliya 
(sarparaston) ko ladkon ke intekhaab ke douran unke 
deen wa aqhlaaq ko buniyadi ahmiyat dene ki targheeb 
dekar masoom wa be-zuban betiyon ki izdiwaji zindagi par 
zabardast eahsaan farmaya hai. Gour kijiye ke deen, dosti 
wa aqhlaaq mandi ke alawah duniya me koie aisa tariqah 
nahi jis ke zariyeh zindagi pur lutf-o-masarrat bansake. 
Nabi-e-Kareem iH ke irshad farmodah in be-bahaar 
usoolon ko nazar andaaz karke aaj ham ne ladkon ki 
degreeyon aur noukriyon ko asal maqsood banaliya hai. 




(Mishqat an tirmidhi:2/202) 



Jiske nateejeh me kitni masoom wa mazloom betiyan hai 
jo doctor, engineer aur sarmayadaron ke pur ayesh-o- 
eshrat mehellaat me pahunchkar bhi unme insaniyat ke 
jouhar-e- asli "deen-o-aqhlaaq" ke madoom hone ki bina 
par mout ko zindagi par tarjeeh derahi hain. Ya unke rang 
me rang kar deen se door, aqhlaaq se nufoor hoti jarahi 
hain. Un ke alawah in khud saktha aur apni taraf se waza 
kardah meyarat ki pabandi balke usme sharam naak had 
tak ghuloo wa sakthi ki wajeh se samaaj me rishton ke 
judne ka amal mushkil hogaya hai. Aur nikah ki zaroorat 
puri hona intezaar talab aur sabar aazma kaam bangaya 
hai. Aur uske nateeje me muaashqa-bazi, badkari, hamjins 
parasti aur aqhlaqi be-raah ravi aam hoti jarahi hai. Had 
yeh hai ke ab ghair muslimon ke saath ladkiyon ke bhaag 
jane aur mandiron me pahunch kar hinduwana tareeq par 
nikah karlene ke waqiyaat bhi bila mubalagah har rooz 
badhte jarahe hain. <ui1L SL*J| j Isi ko Aap H ne 
hadith-e-bala me "fasaad-o-fitnah" se tabeer farmaya hai. 
Chunanche Mulla Ali Qari rehmatullahi alaih is hadith ki 
tashreeh karte huwe farmate hain: Kyun ke jab turn apni 
ladkiyon ka nikah maaldaron aur jaah walon hi se karne 
ka iltezaam karloge to phir tumhari bohot si auraten 
bagair shoharon ke aur bohot mard bagair biwiyon ke reh 
jayenge. Is tabattul aur tajarrud ( bachelorhood) ki wajeh 
se samaajh me zina ki kasarat hojayege. Noujawan ladke 
aur ladkiyon ki jinsi be-raah ravi aur aqhalaqi gumrahi ke 
waqiyaat se badon ko sharmindagi uthani padegi. Is tarah 
muaashrah me fitnah wa fasaad aam hojayega. 

(Mirqatul Mafateeh:6/192) 
Ladki ke intekhaab ka islami meyaar 



Aurat se nikah me umooma n in 4 ch eezon me se koie ek 
madde nazar hote hai. Maal, Hasab, Jamaal, Deen 
(Aye mukhatab! tu nikah ke masle me) deendari aur 
aurat ko tarjeeh dekar kamiyabi hasil karle. 

(Muslim: 797) 

Ek aur riwayat me hai ke "mu'min taqwallah ke baad 
neak biwi se ziyadah kisi cheez se mustafeed nahi hota." 
(yani faida hasil nahi karta) (Mishkat:268) Aage usi hadith 
me aap Hi ne neak biwi ki aadaat wa sifaat ka tazkirah 
karte huwe farmaya ke wo apne shohar ki saraapa itaat 
hoti hai aur uski adam-e-moujoodgi me apni effat aur uske 
maal ki muhafiz hoti hain. Is se maloom hua ke aurat ka 
haqeeqi kamaal uska husn-o-jamaal, maal-o-manaal nahi 
balke jazba-e-itaat wa eahsas-e-iffat hai. Meyaar-e- 
intekhaab me husn-o-jamaal ki riaayat agar cheh 
mazmoom wa makrooh nahi, lekin na-payedaar wa mayil 
ba-zawal (khatam hojane wali) aousaaf ko sanawi darjah 
diya jaye. Ahem wa aqdam (sab se pehle) jo cheez honi 
chahiye wo deendari ka wasf hai. Kyun ke deendari wa 
rawadari ke alawah koie wasf zindagi ke nasheeb-o-faraaz 
aur halaat ke inqelaab ka muqabla nahi karsakta. Lihaza 
musalman ladkon ki mayen apni "bhoo" ke 
intekhaab-o-talash ke silsile me uske chehre ki golayi wa 
lambayi, peshani ki oonchayi, qad ki bulandi wa pasti, rang 
ki kami wa ziyadati, aankhon ki nafasat, balon ki tawalat, 
ilmi liyaqat, shoukh wa zihanat jaise umoor ko 
meyaar-e-intekhaab banane (jaisa ke hamare zamane me 
aam hogaya hai) ke bajaye namazon ka eahtemam, pardah 
ka iltezaam, badon ka ikram wa eahteram aur awamir ki 
itaat nawahi se hifazat, guftagu ki narmee, justajoo ki 
garmi jaise qabil-e-qadr wa layiq-e-fakhr umoor ko banale 
to apni aoulaad ke haq me badi khair kwahi hogi. Is tarah 
wo aaye din ke jhagadon se bachkar deen-o-duniya ke 

hasanaat se mustafeed honge. Chunanche khud Nabi-e- 
Kareem iH ka irshad e girami hai: 



Jo shaqsh Allah ta'ala se pakdamani hi haalat me milna 
chahta hai, use chahiye he shareef aurat se nikah hare. 



Isi tarah Aap m ka irshaad hai: 



Aurat se mehez uski maaldari ki wajeh se shadi na karo. 
Hosakta hai ke uska maal usko tumhara baagi banade. Aur 
na mehez husn-e-zahiri ki buniyad par karo. Mumkin hai 
ke uska pindaar-e-husn tumhe halakat me dalde. Yaad 
rakho ek kaali kaloti kam samajh magar deendar bandhi 
tumhare liye sahib-e-haisiyat magar be-deen aurat se kahi 
behtar hai. 



Rishten badon ke zariyeh tey kiye jaye 

Aaj kal be-pardagi wa be-hijabi ke shuyoo aur college ki 
makhloot taleem ke nateejeh me bahami razamandi se 
nikahon ka silsila bhi chalpada hai. Ladke aur ladkiyan 
chalte phirte ek doosre ke ishq me mubtala hokar aapas 
me waden aur qasmen karleten hain ke ek doosre se nikah 
karlenge. Phir na ma baap ki mante hai, aur na khandaan 
ki. Unki raay ke bar-khilaaf unhe sab dushman hi maloom 
hote hain. Kisi ko khair khwaah nahi samajhte. 

Moulana Abdul Majid dariyabadi rehmatullahi 
alaih bahami razamandi aur aapasi talluqaat ki 
buniyad par tey hone wale rishton ki na-payedari 
wa kamzori ki haqeeqat kholte hu we farmate hain: 
Biwi ki shakal-o-surat ka sawaal kuch saal guzar jane ke 
baad kuch ahem nahi rehta. Darja-e-sanaviyah par aajata 
hai. Naak naqsha har jawan aurat ka mard ke jazba-e- 




(Ibne Majah: 1847) 




(Ibnemajah: 1859) 

shouq ko taskeen dene ke liye kam-o-besh ek sa hi hota 
hain. Fitrat kehna chahiye ke har jawan aurat ke cehre par 
cjUJUU ka gaza milkar (yani jawani ka pani chadkar) use 
mard ke liye qabool soorat banahi dete hai. Leken izdewaji 
zindagi ka sabiqah padne ke baad khusoosan hama umri 
aur hama jihati sabiqah padne par soorat se kahi badhkar 
seerat ko ahmiyat hasil hojati hai. Aur seerat ka mafhoom 
bada wasee hai. Miya biwi ka sabiqah duniya ke tamam 
sabiqon se nirala hai. Yeh baat sab ke kaam ki aur bade 
tajrabe ki likh raha hun. Apne oopar khoob beeti huie aur 
khoob bhugate huie" 

(Aap beeti: 185) 

Hazrat Moulana Manzoor Nomani rehmatullahi 
alaih ahadith-e-shareefa ki roshini me islami nikah 
ka tareqa-e-kaar bayan karte huwe farmate hain: 

"Rasoolullah ne apne tarz-e-amal aur irshadaat se 
nikah aur shaadi ka jo majmooyi tariqah muqarrar 
farmaya hai, wo yeh hai ke mard ki taraf se aurat ke 
aouliya aur sarparaston ko payaam diya jaye, aur rishte ki 
talab aur istedaa ki jaye. Ladki wale agar us rishte ko 
munasib aur qareen-e- maslihat samjhle to aurat ke 
aaqilah wa baligah sahib-e-rai hone ki surat me uski marzi 
maloom karke aur kam sin hone ki surat me apni 
mukhlisana aur khairkwahana sawaab deed ke mutabiq 
rishta manzoor karlen aur nikah karden. Zahir hai ke yahi 
tareqah fitrat wa hikmat ke aain mutabiq hai. 

Nikah wa shaadi ki asal zimmedariyan chunke nikah 
karne wali aurat par aayid hongi aur wahi sari umar ke 
liye uski paband hogi, isliye uski rai aur razamandi janna 
bhi zaroori qarar diya gaya. Wali aur sarparast ko haq nahi 
ke uski marzi ke khilaaf kisi se uska nikah zabardasti 
karde. Isi ke saath aurat ke sharf-e-niswaniyat ki riaayat 
me ye hidayat bhi farmayi gayi, ke muamalah aouliya aur 

sarparaston hi ke zariyeh hi se tey ho, aur wahi 
aqad-o-nikah karne wale hon. Yeh baat aurat ke muqam 
aur sharf ke khilaf hai ke kisi ki biwi banne ka muamalah 
wo khud barahe raast tey karle, aur khud saamne aakar 
apne ko kisi ke nikah me dede. Ilawh azee choonke kisi 
ladke ke nikah ke kuch asaraat uske khandan par bhi 
padte hain. Is wajeh se aouliya (khandani buzurgon) ko 
kisi darjeh me dakheel qarar diya gaya hai. Is ke alawa yeh 
bhi haqeeqat hai ke agar sara muamalah aurat hi ke 
supurd kardiya jaye, aur aouliya be-talluq rahen to iska 
boho ziyadah imkaan hai ke bechari aurat dhoka kha jaye, 
aur kisi ke daam-e- fareeb me aakar khud apne haq me 
galat faisala karle. In sab wujooh ki bina par zaroori qarar 
diya gaya hai ke (khaas istesnayi sooraton ke alawah) 
nikah wa shadi aouliya hi ke zariyeh se ho." 

[Ma^ariful hadith:7/9) 
Yeh toi ladki ke bare me shariyat ki taraf se uske aouliya 
aur sarparston ko degayi taleem thi ke bahami guftagoo 
aur aapasi taluqaat ke zariyeh apna nikah khud tey na 
kare. Balke apne badon ke zariyeh apne rishten tey 
karwaye. Kyun ke isi tarah unki har tarah ki khair aur 
bahlayi hai. Phir jis tarah is muamaleh me ladkiyon ke liye 
khud mukhtari aur aazadi munasib nahi hai, isi tarah khud 
ladkon ke liye bhi yehi zaroori hai ke wo apne liye ladki ke 
intekhaab ko sarparaston ke hi ke hawale karde. Khud hi 
pasand na karle. Kyun ke jawani me alal umoom unke 
madde nazar husn-o-jamaal to hota hai lekin un aousaaf ki 
riaayat (jo ek kamiyaab izdewaji zindagi aur pur sukoon 
talluqat-e-bahami ke liye naguzeer aur zaroori hote hain) 
pesh- e-nazar nahi rehti, jiski wajeh se yeh bahami 
razamandi se tey hone wale rishten tajarbah yahi hai ke 
chand hi dino ke baad khilaaf-o-tazaad ka shikar hokar ek 
doosre ke haq me suhan-e-rooh aur aafat-e-jaan sabit hote 
hain. 

Huzoor-e-Akram H ka uswa-e-hasanah hi har 
muaamaleh ki tarah is muaamaleh me bhi hamare liye 
mashal-e-raah aur namoona-e-amal hai. Dekhiye! jis waqt 
Hazrat Khateejatul kubra ^ aap Hi ki khidmat me apna 
paigham-e-nikah bheja to riwayaat-e-seerat se maloom 
hota hai ke aap 0 ne az khud faisala nahi farmaya, balke 
is peshkash ko apne wali aur sarparst Kwajah Abu talib ke 
samne rakh kar unse is ahem muamlah me rehbari chaahi 
aur phir unki sawab deed aur tayeed ke baad qabooliyat 
ka jawab bheja. 

(Seeratul Mustafa: 1/1 11) 

Aoulad ke saath sacchi khair kwahi kijiye 

Jab yeh baat sabit hogayi ke nikah ke muamleh me 
zoujain apne jazbaat ke muqabileh me badon ke tajrabaat 
ko muqaddam kare to lazimi aur zaroori hai ke aouliya wa 
sarparastan bhi unke muamleh me diyanat wa amanath se 
kaam le. Aur jaha zahiri surat wa shakal ka lihaz karen 
wahi deen-o-iman aur aqhlaaq wa kirdaar me khoob se 
khoob tar ki talash karen. Balke agar zaroorat ho to surat 
wa shakal ke meyaar ko kam kare magar iman wa aqhlaaq 
ke meyaar me kotahi na hone de. Taake yeh ristah unke 
haq me masarrat afza aur sukoon baqsh sabit hosake. Iske 
bar khilaaf agar sarparast hazraat zar-o-zewar ki hawas 
aur taleem-o-tehzeeb-e-jadeed ki hirs ka shikaar hokar 
aisa intekhaab kare jisme aqhlaaq wa kirdaar ka fuqdaan 
ho to yaqeenan unka yeh iqdaam aoulaad ke haq me 
khiyanat hoga. Aur unhe apni aoulad ki deen-o-iman ki 
barbadi ke silsile me Allah ke paas jawab dena padega. Isi 
ke saath sarparston ko chahiye ke apni aoulad ki jayaz 
pasand ka bhi lihaaz rakhen. Unhe bila takalluf izhaar ka 
mouqa de, ya unke ham umaron ke zariyeh maloom karle. 
Bohot se zalim maa baap munasabat na hone, na-gawari 
aur na-pasandidgi ka izhar karne ke bawajood zabardasti 

apni pasand hi ke mutabiq nikah karlene par majboor 
kardete hai. Phir uske bohot hi talkh natayej samne aate 
hain. Isi liye bacchon se tabadala-e-khayaal karke unki 
jayaz pasand aur halal kwahish ko rishton ki talash wa 
intekhaab me malhooz rakhna hi unke saath sacchi 
muhabbat aur khair kwahi hai. 

Islam ki in wazeh rehnumayion ki roshni me 
deen-o-aqhlaaq ki tarjeeh ke saath rishten tey karne ka 
marhala nikal jaye to ab jald az jald koie munasib waqt 
tarafain ki sahoolat ko madde nazar rakhte huwe tey karke 
intehayi saadgi aur arzani ke saath dono ko nikah ke 
bandhan me jod diya jaye. Takallufaat wa akhrajaat se 
mumkina had tak bachne ki koshish ki jaye. 



Is silsile me Nabi-e-Kareem m ki taleemaat agle 
mazmoon me mulahaza farmaye. 

Rehman ke khaas bande jab kuch kharch karte hain to na 
israfkarte hain aur na bukhl se kaam lete hain. Balke 
e ^tedal ki rah par qayam rehte hain. 



(Suratul Furqan:67) 

NIKAH KA ISLAMI TASAWWUR 

Jab ladke aur ladki ka intekhaab islami taleemaat aur 
nabawi hidayaat ke mutabiq iman, aqhlaaq ko buniyaad 
banakar kar liya gaya, to ab in dono ko ristha-e-izdiwaaj 
me ba-qayidah munsalik kardene ki kaarwayi baqi rehjati 
hai. Lekin haqeeqat-e-waqiyah yeh hai ke hamare samaajh 
me jis tarah rishton ke intekhaab me ghulu wa be-etedali 
ki had se tajawuz kargayi hai isi tarah nikah ki takmeel bhi 
afsoosnaak had tak zulm-o-ziyadati aur israaf wa fuzool 
kharchi ki badtareen misaal bangayi hai. Balke isme din ba 
din izafa hi hota jaraha hai. Aisa nahi hai ke islam ne is 
silsile me hame koie tareqa-e-kaar aur raah-e-amal na 
batlaya ho. Kyun ke jis tarah Nabi-e- Kareem lH ne rishten 
dhoondne ka islami tareeqah sikhlaya hai isi tarah unki 
takmeel ki aasan wa ba waqaar surat se bhi ummat ko 
aagah farmaya hai. Chunanche Aap H ka irshad-e-girami 
hai: 

4j y La j~J\ a£ j> ^\Sci \ ^Jipt o I 

Yaqeenan ba barkat nikah wahi hai, jo kam se kam 
mas ar if me hua ho. 

(Mishkat:2/2019) 

Mulla Ali Qari rehmatullahi alaih is hadith ke zail me 
wazahat karte huwe irshad farmate hain Uj^J se 
miqdaar-e-meher wa masarif-e-nikah me taqleel aur 
sahoolat murad hai, taake amali tour par us doulat-e- 
qanaat ki taraf tawajjuh hojaye jo na kabhi ghati hai aur na 
kabhi khatam hoti hai. Jabke qanaat ke alawah koie doulat 
payedaar aur sukoon baksh nahi. Sab fana hone wali hain. 

(Mirqaat:6/194) 

Yeh hidayaat sirf ummat hi ke liye na thi, khud aap Hi 
ka apna amal bhi isi hidayat ke mutabiq tha. Chunanche 
Aap H? ne apni 4 betiyon ki shadiyan ki, khud apne liye 
mutaddad nikah farmaye. In sab ki khoobi yeh hai ke yeh 

nihayat saadagi ke saath is tarah anjaam paye ke ek 
jhonpadi me rehne wala ghareeb bhi is par bila mashaqqat 
amal paira hosakta hai. Aap chahe to seerat ki kitabon me 
azwaaj-e-mutahharaat aur banaat-e-tahiraat ki shadiyon 
ke waqiyaat par ek nazar dalkar dekhle. Aap ki sahoolat 
keliye isi risale me mazmoon number 8 ke tehat Hazrat 
Fatima ke nikah ke alawah aur bhi chand misali 
waqyaat bayan kiye jarahe hain. 

Isi uswa-e-hasana aur mubarak namoone ka asar yeh 
tha ke sahaba-e- kiram 4l> ke muaashreh me aur unke 
baad bhi ek arse tak shaadi saadi hua karti thi. Iskeliye 
mahino balke barson pehle se mutafakkir (fikr mand)hona 
nahi padta tha. Bade bade shaadi khane book karane ki 
hajat thi na qeemati qeemati ruqeh chapane ki hajat, na 
jehez ka masla na jode ka jhagada! Waqiyqh yeh hai ke 
nikah bhi doosre hawayij-e-bashariyah ki tarah ek fitri 
zaroorat hai, jiski takmeel ke liye Allah ta'ala ne halal wa 
aasan tareqah-e-kaar ka hame paband farmaya hai. Iske 
liye ek hangama barpa karne aur hawas wa hirs ka hawwa 
khada karne ki koie zaroorat nahi. 

Mashoor Mufakkir- e - Islam Hazrat Moulana Ali 
Miya nadwi rehmatullahi alaih farmate hain: 

"Islam me nikah ka tareqah aur shaadi ki taqreeb bohot 
saadi aur mukhtasar hai. Isko zindagi ka ek fareeza, ek fitri 
taqaza aur ek ibadat ki haisiyat se ada kiya jata hai. Sirf 
eejaab-o-qabool ke 2 lafz aur 2 gawaah iske liye kafi hain. 
Iska maqsad yeh zamanat hai ke yeh talluq mujrimanah 
aur raazdaranah tareqeh par aur chori chupe nahi hai. Isi 
liye kisi qadar eaylan aur tasheer ke saath iska hona 
zaroori hai. Islam ki tareekh me iski bhi misalen milti hain 
ke Huzoor Hi ke zamane me musalmano ki tedad kam aur 
aabadi mukhtasar hone ke bawajood baaz aise sahaba-e- 
kiram ne madina me apni shaadi ki, jin ke Aap H se 

nihayat gehre aur khandani talluqaat the, uske bawajood 
khud paighambar $H Qin ki shirkat mujib-e- izzat bhi thi 
aur bayis-e-barkat bhi) ki mehfil-e-nikah me shirkat ki 
dawat ko unhone zaroori na samjha." 

(Hindustani Musalman] 
Algarz Aap H ka yeh irshad-e-girami "ba-barkat nikah 
wahi hai jisme kharcha kam ho" batla raha hai ke islam me 
nikah ke liye saadgi aur kam kharchi matloob hai. Aur 
hamare muaashreh me jaari moujoodah tasawwur 
-e-nikah, islami tasawwur-e-nikah ke bilkul bar khilaf hai. 

NIKAH KA JAHILI TASAWWUR: 

Nikah ke jahili tasawwur ka naqsha Hazrat Moulana Ali 
Miya nadwi rehmatullahi alaih ne ek jagah is tarah 
kheencha hai: 

"Is waqt duniya-e-islam me aur khaas tour par hindu- 
stan me shaadi ek badi pechida aur taweel rasam, nihayat 
pur masarif kaam aur shaan-o-shoukat aur khandaan ki 
maali wa suhri haisiyat ke izhaar ka zariyah bangayi hai. 
Aur baaz halaat me to wo ek sakth museebat wa pareshani 
aur zeer baari ka zariyah aur dard-e-sar bankar rehgayi 
hai. Acche acche deendaar aur taleem yaftah khandano me 
ab bhi shadiya badi dhoom dhaam, tazk-o-eahteshaam se 
kijati hain. Mehfil-e-nikah me badi shaan-o- shoukat ka 
izhaar aur zeenat wa aarastagi kijati hai. Is silsile me 
shan-o-shoukat aur apne talluqat ki wusat ke izhaar keliye 
bohot se aise naie tareeqeh mutaaraf huie hain, jo pehle 
murawwaj nahi the. Aur bohot jagah masarif hazaron se 
tajawuz kar lakhon ki raqam tak pahunch jate hain. Jin 
logon ke pas raqam nahi hoti wo iske liye qarz aur baaz 
waqt balke aksar waqt soodi qarz lete hain. Naam wa 
namood fakhr wa ta-alli aur musabaqat ke jazbaat bhi 
isme khoob kaam karte hain. 

Hindustani musalmano ki shadiyon me kuch (balke 
bohot se) cheezen muqami hain jo yahi ke musalmano ki 
khusoosiyat bangaye hain. Doosre mulkon ke musalman 
inse waqif bhi nahi hain. Masalan ladke ke taraf se 
farmayish aur mutalabaat hote hain, jinka poora karna 
ladki wale keliye zaroori hota hai. Kya iska koie aqhlaaqi 
jawaaz hosakta hai? Yaha is behes ka mouka nahi ke is se 
ab ladkiyon ko munasib joda milne aur unke walidein 
keliye apne farz se subukdosh hone me kaise mushkilaat 
paida hogayi hain, aur unho ne zindagi ko kitna talkh aur 
shadi ko kaisa azaab banadiya hai. Isi tarah ladki walon ki 
taraf se dawat ka riwaaj jo ek accha khasa walima maloom 
hota hai, uske alawa bisiyon (several] rasmen aise hain jo 
hindustani khandano me abhi tak murawwaj hain. In 
satron ke likhte waqt yeh afsosnaak khabar akhbaron me 
padhne me aayi hai ke riyasat-e-bihar ke ek musalman 
marketing officer ne is bina par khud kushi karle ke wo 
apne 4 betiyon ke liye ladke walon ke matlooba jehez ki 
farmayish poori karne se qasir the. Is motabar akhbar ke 
bayan ke mutabiq sirf delhi me ab jehez keliye har 12 
ghante me ek dulhan ko jalakar mardiya jata hai." 

(Hindustani musalman:35 mulakhasan) 

Muhaddis-e-waqt Allamah Kashmiri rehmatullahi 
alaih jamiyat-e- ulema-e-hind ke khutba-e-sadarat 
me islah-e-muaashrah ki zaroorat par roshni dalte 
huie far mate hain: 

"Hamari bad-qismati ki daastaan taweel hai, ham ne 
khud apne hathon shadiyon ko apne liye phansi ka takhta 
bana rakha hai. Israaf wa fuzool kharchi ki inteha hai. 
Biradari me naak katjane ke andeshe se soodi qarz lekar 
tabahi wa barbadi ko dawat di jati hai. Main khud bohot 
see aise misalen janta hu. Bohot bade sahib-e-jayidad wa 
sarwat ne apne aoulad ki shadi karke khud ko naan-e- 



shabeena (ek waqt ki roti) ka mohtaaj bana liya hai. Aur 
phir unki umar saari halakat wa tabahi me guzri. Halanke 
fuzool kharchi ko Quran-e-majeed ne apne be-laag andaz 
me kaar-e-shaitan qarar diya hai." 

(Naqsh e dawam:236) 
Sanjeedgi se ghour karne ki zaroorat hai, ke hamare 
Aaqa Hazrat Muhammad HI ne nikah ko is qadar aasan 
banaya tha ke uski barkat se zina jaisi be-hayayi ka 
wujood muaashrah se khatam hogaya tha. Ab ham ne 
nikah ko is qadar mushkil bana diya hai ke muaashrah me 
zina aasan balke aam hogaya aur hota jaraha hai. In beja 
rusoomaat ki pabandi ne is qadar majboor kardiya hai ke 
agar in rusoomaat wa mutalabaat ko poora karne ki kisi 
me sakat nahi hai to wo yato ghair aqhlaqi harkaton aur 
sharam naak afaal ka murtakib hojaye ya phir khud kushi 
ka raasta ikhtiyar karle. Chunanche ummat ke kitne 
shareef wa afeef gharane aise hain jin ki betiyan samaaj ke 
doulat mando ki paida kardah in behuda rusoomaat aur 
noujano aur unke sarparston ke jarihana mutalabaat se 
aajiz aakar apni izzat-o-esmat ko neelaam kar rahi hain ya 
phir khud kushi, khud soozi jaise intehayi khatarnaak 
iqdaam ki murtakib ban rahi hain. Aaye din akhbaraat is 
qisam ke sharam naak waqiyaat se bhare pade hain. 

(Naqshe Dawam) 

Iski wajeh wahi hai ke kabhi nikah chand darahim me 
ba-aasani hojata tha aur ab sainkadon nahi hazaron me 
bhi hona mushkil hain. Fareeqain ki badlti huie hawas 
parasti wa duniya talabi ka haal yeh hai ke ladki dekhi aur 
pasand bhi aagayi magar uske baad kayi kayi hafte aur 
mahine unke masail hai karne me nikal jate hai ke kitne 
aadmiyon ko dawat denge? kya khilayenge? kaha 
khilayenge? Jehez kya denge? Jode ke naam se bheek kitni 
denge? Ladki ke gale me kitna zewar pehnayenge? 
Noushah ki car par phool kitne honge? Khuda jaane kitne 
65 



aafaten aur museebaten hain, hatta ke baaz martaba yeh 
ghair zaroori masail aur zalimana mutalabaat qate-nisbat 
(yani rishte ke khatam hojane) aur tooth jane ka sabab tak 
banjate hain. Halanke nikah ke silsile me in masail aur 
mutalabaat ki na shariyat me koie ahmiyat hai, na 
aqal-e-saleem ke nazdeek koie muqaam hai. Iske bawajood 
in ghair sharaee wa ghair aqlee harkaton ko lawazimaat-e- 
nikah me zabardasti shamil karke, ladke walon ne ek taraf 
shaadi, biyah ke masle ko gambhir aur gira-baar masla 
bana diya, to doosri janib khud ko sawaal ki zillat me aur 
ladki walon ko israaf ki hurmat me mubtala kardiya hai. 

JEHEZ KI HAQEEQAT AUR USME G HULOO KE 
NUQSANAAT 

Idhar ladki wale bhi jehez ke naam par ghair zaroori 
akhrajaat aur israaf wa tabzeer ka muzahara karne ke aadi 
hogaye hain. Kuch to kwahish-e-nafs se magloob hokar, 
kuch haisiyat-e-urfi ke jhoote izhaar keliye aur kuch 
biradari wa basti me shohrat wa iftekhaar ki khatir! isi 
tarah kabhi mutalabaat ke dabao me aakar. 

Chunanche guraba me jehez ke andar be-shumaar wa 
be-zaroorat ashiya ki khandaan ke riwaj ke mutabiq 
takmeel ko zaroori samjha jata hai. Kwah wo kitne hi 
ghatiya aur gaye guzre meyaar ke kyun na ho. Aur umara 
(rich) me in ashiya ke meyaraat me taqabul wa tafakhur 
par nazar rakhi jati hai. Unki ba-qayidah numaish bhi ki 
jati hai. Aur yeh sab cheezen jinki is waqt koie zaroorat 
bhi nahi hoti is mouqeh par jama karne aur dene ko 
zaroori samjha jata hai. Kwah iske liye qarz tak lene ki 
noubat aajaye. 

Halanke jehez (jo arabi zaban ka lafz hai aur jis ke 
mane tayyari karne ke hain, isi lafz se mayyit ki tayyari ko 
bhi tajheez kehte hain) ki haqeeqat bas is qadar hai ke 
zoujain ko ek doosre se istemta keliye aur zindagi basar 
karne keliye baqadar-e-zaroorat samaan faraham kardiya 

jaye. Jaise Nabi-e-Kareem 0 ne apne zeer-e-kifalat chacha- 
zaad bhai Hazrat Ali aur apni sahebzadi sayyidah fatima 
ki izdewaji zindagi ke liye ashiya-e-zarooriyah faraham 
farmadi thi. 

Hazrat Moulana Manzoor Nomani rehmatullahi 
alaih Hazrat Ali $fa> ke is irshad: 

La yL?- <oL* j j J(_j^(_^ <ui?li ||3| 4JJH J 

Rasoolullah n «e Hazrat Fatima &o ye/zez A;e foor 
/?ar eA: pallo-daar chadar, aur ek mashkeezah, ek ghaas 
bhara hua takiyah diya tha. 

Is hadith ke tehet farmate hain ke hadith ke lafz " y^" 
ke mane istelahi jehez dene ke nahi hai, balke zarooriyaat 
ka intezaam wa bandobast karne ke hain. Hazrat Fatima 
i#> ke liye Rasoolullah H ne in cheezon ka intezam Hazrat 
Ali 4fe ke sarparast hone ki haisiyat se unhi ki taraf se aur 
unhi ke paison se kiya tha. Kyun ke yeh zaroori cheezen 
bhi unke ghar me nahi thi. 

(Ma ariful hadith: 7/30} 
Kya aaj nikah karne wala noujawaan bhi aise hi juz 
maashi me mubtala hota hai ke shab basari keliye ek 
bichone aur ghar-gruhasti keliye ek mashkeezah (a leather 
bag used to store water) aur matke se bhi mehroom ho. 
Hargiz nahi! isliye ke aaj jab tak ladka maashi eitebar se 
khud muktafa nahi hojata tab tak na maa baap uski shadi 
ke liye tayyaar hote hain, aur na-hi koie usko beti dene ke 
liye razi hota hai. Jab aisi baat hai to usko apni biwi ki 
zarooriyaat-e-zindagi ke liye khud hi intezaam karna 
chahiye. Haq ta'ala ne isi wajeh se to iska martaba aurat 
par badhakar use fouqiyyat wa fazeelat di hai. 

Mard log auraton par hakim is wajah se hain ke Allah 
ta ^ala ne khud hi (takhleeqi tour par) baaz ko baaz par 
fazeelat di hai aur is wajah se ke mard log apna maal 
unpar kharch karte hain. 

(Suratun Nisa: 34) 

Is fitri nizam ke bar khilaaf aurat mard par apna maal 
kharch karegi to qawwamiyat aur fouqiyat ki haqdaar 
aurat hojayegi. Chunche aise gharon me amalan yahi 
horaha hai, jo mardon keliye intehayi sharmnaak aur 
afsosnaak surat-e-haal hai. 

La houla wa la quwwah kya ulta zamana hai 

Aurat to hai mardanah aur mard zananah 

Beher haal! pehle to yahi baat tey nahi hai ke aan 
Hazrat 0 ne jo kuch hilka phulka samaan Hazrat Fatima 
i^jo ke nikah ke moqeh par Hazrat Ali <Mp ke ghar bheja tha 
wo Hazrat Fatima ^ ka jehez tha ya Hazrat Ali ke liye 
asbab-e-zindagi ki farahami thi. Aur agar bil farz ise 
Hazrat fatima ^ ka jehez maan kar uska jawaaz aur 
gunjayish nikaal bhi lijaye to bhi ziyadah se ziyadah is 
qadar gunjayish nikal sakti hai ke zoujain ko nikah ke 
waqt fouri tour par pesh aane wali aur sakth na-guzeer 
zaroorat ki ashiya faraham kardi jaye, na ke moujudah 
riwaaj ke mutabiq be-zaroorat wa be-masraf asbaab ka 
dheer laga diya jaye. Murawwajah jehez me baaz saamaan 
to aise hote hain ke barson na unki zaroorat pesh aati hai 
aur na koie unse fayida uthaya jata hai. Unke dene se bas 
rasam ki takmeel maqsood hoti hai, iske alawah aur kuch 
nahi. Halanke agar Allah ta'ala ne maal diya hai aur ladki 
ke wali ke paas koie tangi nahi hai, tab bhi aqalmandi ka 
taqazah yahi hai ke jehez aur aurat ke masaarif ko 
zaroorat ke darjeh tak mehdood karke us bache huie paise 

se apni ladki ke haq me mufeed wa kaar aamad cheez 
faraham karne ki surat nikali jaye, ya kisi aur ghareeb 
ladki ke liye is paise se saamaan-e-zaroorat muhayya 
kardiya jaye. Zara ghour karne se khud khandaan, balke 
khooni rishton me aise kaie zaroorat mand yaqeenan nikal 
aayenge. Magar jab aqalon par hawa wa hawas aur guroor 
wa nukhoot ke parde padjate hain to aqalmandi ke kamon 
ki ummeed bhi nahi ki jasakti. 

Dawaton ka kha' ma' kha bojh: 

Jehez ke samaan ke alawa auraton ki shaan bhi ab 
mustaqil bimari bangayi hai. Hazaron logon ki dawat aur 
lakhon ka kharch mamool ki cheez bangayi hai. Shadi 
khano ke intekhaab se lekar khanon ki anwa-wa-aqsaam 
tak, isi tarah dawat namon ki noueyat se lekar seh- 
nasheen ki zeenat tak kaie marahil hain. Aur har marhale 
me haisiyat-e-urfi aur izzat-e-shaqshi is tarah girwi hai ke 
agar israaf wa tabzeer ke shaitani hatkande aur fuzool 
kharchon ke nafsani taqaze poore na karliye jayen to goya 
yeh shaqsh insano ki saf se nikal kar janwaron ke zumreh 
(list) me shamil hojayega. Afsoos! kis khabt aur himaqat 
me musalman mubtala hogaye. 

Mukhtasar yeh ke shaadi biyaah ke saath jodi-gaye 
tamaam hinduwani rasmen aur shaitani mutalabaat mehez 
fuzool kharchi aur Allah ta'ala ki ata kardah neemat-e- 
maal ka na-jayaz istemal hai. Aur fuzool kharchi Allah aur 
uske Rasool H ke nazdeek sakth na-pasandedah sifat hai. 
Irshad e rabbani hai: 



Israaf mat karo kyun ke Allah ta'ala israaf karne walon 
ko pasand nahi farmata 




(Suratul An"aam:141) 

Doosri jagah irshad hai: 

Be-shaq fuzool kharchi karne wale shaitan ke bhai hain, 
aur shaitan apne rab ka na-farman hai 

(Suratu Bani israeel:27) 

Walimah ka islami meyaar aur aaj ka haal 

Aisa walimah bohot bura haijisme doulat mandon ko 
dawat di gayi ho magar ghuraba wa zaroorat mandon ko 
mehroom rakha gaya ho. 

(Sahihul Bukhari: 3/32) 
Ghuraba parwari wa fuqara nawazi ka itna ahtemaam 
ke jis dawat me unhe nazar andaaz kiya gaya ho us dawat 
hi ko na-pasand qarar de-diya jaye, kya duniya ke kisi 
mazhab wa millat me nazar aasakta hai? Iske bawajood 
Aap 0 ki yeh ta'leem is zamane me musalmano ki 
be-iltefaati aur be-tawajjuhi ki shikaar hogayi. Aaj kaise 
kaise shandaar walime hote hain, unme kaise kaise thaat 
baat ke logon ki chalat-phirat aap ne dekhi hogi. Magar 
kahi yeh bhi nazar aata hai ke jis tarah motor nashinon 
aur suit-boot me malboos dawatiyon ka isteqbaal hota hai 
isi tarah kuch ghuraba wa fuqara ki bhi isi andaaz se yeh 
samajh kar izzat ki-jarahi ho ke yeh Rasoolullah H ke 
sifarshi mehmaan hain? Unka ikraam wa eayzaaz to kya 
hota, sidhi nazar se dekhna bhi hamari shaan ke khilaaf 
hai. Balke ab to unki shirkat apni izzat ke khilaaf samjhi 
jati hai. Qareebi wa khooni rishtedaar bhi agar 
bad-qismati se muflisi wa mohtaaji ka shikaar hai to us se 
apni rishtedaari batlate huwe bhi ek qisam ki aar mehsoos 
ki jati hai. !i_i^*>ULs 

Yeh to dawaton me Nabi ki sifarish ke bawajood 
ghuraba ko nazar andaaz karne ki baat thi, is silsile me 
doosri aham baat yeh hai ke walime ki dawaten bejaa 
takallufaat aur israaf wa tabzeer me musabaqat (yani 
competition] ka maidaan bangayi hain. Kaie kaie aqsaam 
ke khane aur nit-naye qisam ke andaaz, din-ba-din badhte 
jarahe hain. Ma'kolaat (khane peene ki cheezon) ka ziyaa' 
alag horaha hai. Dawaton me be-pardagi wa be-hayayi to 
aam hi thi, mousooqi, orchestra, mahafil-e-musha'arah wa 
lateefah, aur raqs-o-suroor wagerah mazeed bara hogayi 
hain. 

Hame thande dil se sochne ki zaroorat hai ke nikah ek 
sunnat hai. Zahir hai ke agar yeh tareqah sunnat par hoga 
to bayis-e-barkat wa moojib-e- rehmat hoga. Aur agar 
man-maani tareeqon par hoga to layiq-e-ruswayi wa zillat 
hoga. Iske bawajood ham apna tarz-e-amal bhi dekhlen, ke 
ek sunnat ke naam par kitne faraiz tark horahe hain, kitne 
ahkaam mit-rahe hain, namazon ka kya haal horaha hai. 
Be-pardagi wa be-hijabi ka kiya aalam rehta hai, ladkiyon 
aur ladkon ka kaisa ekhtelaat hota hai. Dil-lagi wa dil 
bastagi ka ek falak shigaaf shoor barpa hojata hai. Israaf 
wa fuzool kharchi intehaa ko pahonch jati hai. In harkaton 
se siwaae iske kiya haasil hota hai ke ek taraf ham 
khuda-wande ta'ala ki khafgi wa naraazgi ke shikaar 
hojate hain to doosri janib dekhne wale ghair muslim 
islam se manoos hone ke bajaaye aur door hojate hain. 
Teesri janib in khuraafaat wa riwaayaat ko shaadi ka 
laazmi juz banadene ki wajeh se ghareebon ke nikah 
mushkil hote chale jarahe hain aur samaaj be-hayaai wa 
badkaari ke daagh dhabbon se ruswa hota jaraha hai 

Behtar hai ke nikah masjid me ho 

Jahiliyyat me nikah ke chaar tareeqe raaej the. 
Nabi-e-Kareem Hi ne unme se ek shareefana tareqah 
(paighaam rasani ke zariyeh rishta aur meher tey karke 



alal eaylan shadi karne ka) baqi rakha. Baqiyah 3 galat aur 
sharam naak tareqon ko khatam farmadiya. Aur chunke 
islam se pehle chori chupe tareqe ziyadah chalte the isliye 
islam ne nikah ko alaniyah tour par karne ki targheeb di 
aur use pasandeedah qarar diya. Iske tareqe bhi batlaye. 
Unhi me ek tareqah nikah ka masjid me munaqid karna 
hai. Is se ahle mahellah me khud ba khud tasheer hojati 
hai. Aur yeh eaylan ka aasan aur sasta tareqah bhi hai. 
Neez isme jagah ki barkat aur munkaraat se hifazat bhi 
hai. Irshad e Nabawi hai: 

Nikah ko alaniyah tareeqeh par kiya karo. Unka ineqaad 
masjid me kiya karo. Aur eaylan ke liye dafbajaya karo. 

(Miskat-Kitabun nikah] 
"Daf us zamane me aham kamon ki khabar ka aam 
tareqah tha. Band baja, orchestra wagera ko is par qiyaas 
nahi kiya jasakta. Wo eaylan-o- tambeeh ka zariyah tha, 
yeh raqs-o-suroor ka waseela hai jo ke na-jayaz hai. Aur ab 
daf ke zariyeh eaylan kiya bhi nahi jata. Iski jagah dawat 
namo ne leli hai. 

Albatta masjid me nikah karne ke fawaid ab bhi qayim 
hain. Balke bohot se munkaraat wa khurafaat se hifazat ka 
sabab bhi hai (ba-shart-e-ke unse bachna cahe) 

Mulla Ali Qari rehmatullahi alaih farmate hain: 

"Masjid me ineqaad ki targheeb ya to eaylan ki sahoolat 
ke liye hai ya phir jagah ke taqaddus se barkat hasil karne 
ke waaste hai. Behter hai ke waqt (yani shawwal ka 
mahina, juma ka din, asar ke baad ka waqt) ki fazeelat ko 
bhi jagah ki barkat ke saath shamil karliya jaye to phir kya 
kehne? Is tarah yeh nikah to noorun alaa noor aur 



suroorun alaa suroor hojayega. Neez isme shuraka ka 
ijtema aur sawaab dono ziyada hojayenge, aur eaylan ki 
maslihat bhi poori hojayegi." 



Iske alawah tajarba yeh hai ke masjid me majlis-e-nikah 
munaqid karne se bohot se munkaraat masalan tasweer 
kashi, videography, be-pardagi aur fuzool goyi wagera se 
hifazat rehti hai. Jiski barkat se ek naie zindagi ke aagaaz 
aur zimmedariyon ke tabadle ka yeh muaahada khoob se 
khoob tar aur ba-barkat hojata hai. Magar yeh usi waqt hai 
jab ke masjid me nikah par iktefa karke baqiyah 
rusoomat-e-mutalliqah se eahteraaz kiya jaye. Jab ke aisa 
kam horaha hai. Aksar loog deendaar aizzah wa ahbaab ko 
khush karne ke liye mehfil-e-nikah to masjid me munaqid 
kar rahe hain aur be-deen wa aazad doston ko razi rakhne 
ke liye shaadi khano me pahunch kar in tamaam khurafaat 
ki takmeel kar rahe hain jin se bachne ke liye masjid me 
nikah kiya gaya tha. Isi tarah mutamawwal tabqeh me 
masjid ka intekhaab bhi shaadi khano ke intekhaab ki 
tarah izzat wa haisiyat ka masalah bangaya hai. 
Qurb-o-jawaar ki masjiden chood kar door daraaz ki 
shandaar aur badi masjidon ka intekhaab kiya jaraha hai. 
Halanke masjiden Allah ta'ala ka ghar hone me barabar 
hain. Balke is hukum ke maslihat ka taqaza to yeh hai ke 
ladki ke mahalle ki masjid me nikah ho. Magar baaz is 
hukum ko deen ke bajaye fashion ka rang de rahe hain. Ul 
j jjl>-\ j aJI Ul j <U) Yeh doosri policy aur munafiqanah chaal 
kuch acchi nahi. Basti ki masjid me saadgi ke saath nikah 
karliya jaye aur bas! Isi se sahi maano me is ta'leem ka 
faida hasil hosakta hai. J^l<ull j 



(Mirqatul Mafateeh:6/285) 

GHAF1L0N KA HAAL 

Yahi tujh ko dkun hai rahu sab se aala 
Ho zeenat nirali, ko fashion nirala 
Jiya karta kai kyayuki marne wala 
Tujhe kusn-e-zakirne dkoke me data 
Jaga ji lagane ki duniya nakikai 
Yeh ibratkija kaitamaska nahihai 

(Majzoob rehmatullahi alaih) 

4ye ima« wa/o.' amwaal aapas me batil aur na-haq 
tareeqe par mat istemal karo. 



(Suratun Nisa:29) 

Jehez aur jode-ghode ki lanat 

Bohot se loog nikah me takheer ko apne tayi ma'qool 
samajhte huwe yeh na-ma'qool uzar karte hain, ke hamare 
paas maali gunjayish itni nahi hai ke jehez ka intezaam 
karsaken, ya damadon ke mutalabaat poore karsaken. 
Kyun ke mutalabaat ki fehrist ki takmeel hamare bas ki 
baat nahi. Is se andaza hota hai ke maal-o-doulat ke 
harees bhikariyon aur hamiyyat wa gheerat ke qatilon 
(yani ladke walon) jhooti shaan-o-shoukat ke matwalon 
aur waqti izzat wa sohrat ke pujariyon (yani ladki walon) 
ke saath ghut jood karke millat-e-islamiyah ke ghareeb aur 
mutawassit tabqeh ke oopar kis qadar aadam kash zeher 
chidka hai. 

pehle to jehez ka yeh murawwajah tareeqah hi 
qabil-e-nazar hai. Kyun ke ab mua'asharah (society) ki 
nigaah me iski ahmiyat ek haq-e-wajib se bhi kahi ziyadah 
hai. Aur isi ke intezaar me ladkiyon ki umare tabaah ki 
jarahi hain. Isliye ke jab tak khud maa baap khandani 
riwaaj ke mutabiq jehez ki takmeel aur fehrist-e- 
mutalabaat ki ta'meel ke qabil nahi hojate us waqt tak 
ladkiyon ke nikah ke baare me sochna unke liye na sirf 
mushkil balke qabil- e-malamat jurm hai. Jab ke is be-raah 
ravi wa be-eitadali ka sabab zindagi ke khud saakhta 
me'yaar-e-izzat aur jahilana mufakharat ke alawa kuch aur 
nahi. 

Jehez ke mutalabaat badkari ko badhawa de rahe 
hain. 

Chunanche aaj ke zalim mua'sarah me yeh aafat bhi 
aam hogayi hai ke noujawaan ladkon ya unke naam par 
unke sarparaston ne ladki walon se na-jayiz wa na-rawa 
mutalabaat ka ek taweel silsila shuru karke mardon ki 
aabroo khaak me miladi hai. 

Moulana Anzar Shah Kashmiri farmate hai: "Ladkon ki 
janib se jehez (wahi jehez jiske jawaaz ki haisiyat 
safhaat-e-guzistah me tafseel se saamne aachuki hai) me 

giraa qadar (costly) ashiya ka ladki walon se mutalaba 
hone laga. Radio, t.v, scooter, car, besh qimat ghadiyan, sofa 
set, aur nit-naye furniture, balke motad bihi raqam apni 
ta'leem ko baqi rahkne ke liye ya kaarobaar ki khatir ladki 
ke walidein se talab ki jane lagi. Aur is tarah mardana 
ghirat wa hamiyyat ko kuchal kar rakh diya gaya. 

Quran-e-Hakeem ne saaf alfaaz me "infaaq" yani 
akhrajaat ki tamaam tar zimmedari mard par daali hai. 
Lekin is zaalim mard ne ise faramoosh karte huwe ulta 
ladkiyon hi se apne oopar kharch karana shuru kardiya 
hai. Jis ke natejeh me ek shareef ladki ko apne hone wale 
shohar ki ta'leem jari rakhne ke mutalabe ko poora karne 
ke liye khud be-parda hokar mulazamat karni padti hai. Ya 
uske baap ko zeer-baar hokar us mutalabe ka intezaam 
karna padta hai. Zara sochiye ke yeh mutalabaat kya 
islamki ta'leemat ke muwafiq hai? Islam ko jane dijeye, 
khud insaniyat me is barbariyat ke liye koie gunjaish hai? 

Itni baat sabhi jante hain ke islam ne kisi aise shaqsh ko 
jo lachaar wa be-bas na ho, bheek maangna jayiz nahi 
rakha. Balke uspar sakth waeeden sunaie hain. Isi liye 
fuqaha-e-kiraam ne ise kabiraa gunahon me shamil 
farmaya hai. Islam ameeron aur gareebon sab ke liye eksa 
tour par aaya hai. Yeh baat nahi hai ke sihaat-mand guraba 
maange to na-jayiz aur motor nasheen, gaddi nasheen loog 
agar haseen pe-raye me ladki ke walidein se jode ki raqam 
aur jehez ka mutalaba kare to wo bheek nahi balke jayaz 
wa halal tohfa hai. Haqeeqat yeh hai ke kisi na-daar wa 
ghareeb ko baaz halaat me sawaal karne ki phir bhi kuch 
gunjaish hosakti hai, magar mutamawwal wa khud kafeel 
shaqsh ko sawaal karna kisi bhi qeemat par jayaz nahi. 

(Naqsh e Dawam) 

Bil khusoos shaadi ke mouqeh par mard ki janib se 
aurat ke ghar walon se samaan ya naqd raqam ka kisi 
tarah ka koie mutalabah na sirf yeh ke islam ke usool-e- 
mua'sharah (social life) ke khilaaf hai balke nang-e- 

mardaniyat iqdaam hai. Islam ne nafaqaat ki tamaam tar 
zimmedari mardon par aayid ki hai aur unhe auraton par 
qawwaam wa hakim banakar ek khusoosi fazeelat ka taaj 
unke sar par rakha hai. Aur is fazeelat wa haakimiyat ki 
bina par isko zimmedari sonpi gayi hai ke wo apne ahel-o- 
ayaal ki zarooraton ki dekh bhaal aur hawaij ki takmeel ki 
koshish karta rahe. Ceh jaye ke in auraton ke amwaal par 
nazar rakhe. Na sirf nazar rakhe balke be-haya bankar 
apni mardanagi ke waqaar ko khaak me milakar jisko apna 
ma-tehat aur biwi banakar laane jaraha hai usi ki 
choukhat par lambe choude mutalabaat ka kasa-e-gadayi 
liye khada hojaye. Afsoos hai is mardanagi par! Tuf hai is 
jawani par! 

Aaye din aise waqiyaat akhbaaron me padhne me aate 
rehte hain jin me maasoom bacchiyon ne khud kushi karke 
apne walidein ko apne huqooq ki adayigi ki fikir se 
hamesha hamesha ke liye najaat diladi. Magar shabaash! 
hindustani musalman ko in waqiyaat ka bhayanak-pan bhi 
rasam wa riwaaj ki kaid se nikalne ke liye mua'ssir na 
hosaka. Hyderabad ki ek mashoor shaqshiyat Nizamuddin 
Magribi likhte hain: 

"Hamare zamane ke loog gour kare ke arab ke 
ahad-e-jahiliyat me bhi aise loog moujood the (jo poori 
zimmedari ke saath ghareeb wa nadaar ladkiyon ki shaadi 
biyaah ka nazam apni taraf se kardiya karte the) Aur aaj 
ke dour ke bazahir deendar wa mutasharre', panj-waqtah 
namazi wa baar baar ke haji loog bhi apne beton ki shaadi 
ke waqt ladki walon se jode ki raqam, shaadi khano ki 
sajawaten aur roshnaiya, maharaja furniture, khoob surat 
se khoob surat dinner set talab karke Muhammadur 
Rasoolullah H ki ummat ki ladkiyon ko zinda dar goor kar 
rahe hain. Qiyamat ke din yeh ladkiyan aise logon ke 
khilaaf Allah ta'ala se murafa'h karengi ke ham ko kis jurm 
me is tarkeeb se qatal kiya gaya? Ya sisak sisak kar marne 
par majboor kiya gaya? Ya mout-o-hayaat ke darmiyaan 
latka diya gaya tha? Wo kahengi ke yeh loog apni doulat ka 

lalach dekar doosre ka khoon chooste the. Apne maal ki 
numayish karke doosre ghareeb ki qabar khoodte the. 
Apni beti ya behen ki shaadi par be-dureeg kharch karke 
doosre ki muflis beti ki shaadi anjaam na paane ka zariyah 
bante the." 



Sawaal karna 3 aadmiyon ke alawa aur kisi ke liye halal 
nahi hai. (1) Jispar koie tawaan lag gay a ho aur wo usko 
ada karne par qadir na ho to wo ba-qadar e zaroorat 
sawaal karsakta hai, (2) Jis par koie na-gahani aafat 
aagayi ho jis ki wajeh se wo mohtaaj hogaya ho, to wo 
bhi ba-qadar e zaroorat sawaal karsakta hai , (3 ) Jo 
faqr-o-faqah me mubtala hogaya ho yaha tak ke basti ke 
3 motabar aadmi uski gawahi desake to wo bhi 
baqadar-e-zaroorat sawaal karsakta hai. Aur zaroorat 
nikal jane ke baad yeh log bhi sawaal nahi karsakte. 
Agar koie in halaton aur hajaton ke baghair bhi mehez 
maal badhane ke liye sawaal karega wo haraam-khoor 





kehlayega. 

Andaza kiya jasakta hai ke bila kisi mohtaji ke mehez 
hirs-o-hawas ki wajeh se kisi se kuch maangna islam ki 
nazar me kitni buri baat hai. Aur kya ladki walon se jehez, 
jode aur dawaten talab karne wale is darje ke mohtaaj 
hote hain jiska zikir irshad-e-nabawi II me oopar aaya 
hai? Isi par bas nahi! Allah ke nabi H ne bila 
zaroorat-e-sharaee' ke sawaal karne aur madad mangne 
wale ke baare me mazeed irshaad farmaya hai ke 

1. Uska chehra qiyamat ke din badal diya jayega, 2. Uski 
tangi aur badhaadi jayegi, 3. Jo kuch maal haasil karega wo 
aag ka angara banjayega, 4. Uski wajeh se mohtaaj i me 
izafa hota chala jayega, 5. Wo maanga hua maal chehra 
noochne ki kanghi hai, 6. Uski zillat se mazdoori ki takleef 
behter hai wagera.. 

Pas! har musalmaan ko chahiye ke wo in waeedon aur 
duniya wa aakhirat ki zillaton se bachne ki khatir har haal 
me sawaal se bachne, bil khusoos shaadi biyaah ke 
mouqeh par to is se aur bhi ziyadah eahtiyaat kare. Kyun 
ke is mouqe ka sawaal to poore samaaj ki halakat wa 
barbadi hai. Sirf zaati zillat wa ruswayi nahi. 

Yaad rahe ke dawaton ke silsile me bhi 2 baaten aur 
qabil-e-islaah aur dakhil-e-sawaal hain. Ek to yeh ke apne 
aadmiyon ki te'daad apni taraf se doosre fareeq par 
musallat karna (masalan yeh ke hamare 200 aadmi 
aayenge) isliye ke mumkin hai ke uski gunjayish itne 
aadmiyon ki na ho. Zahir hai ke yeh doosre par zulm hai. 
Is silsile me badi be-eahtiyaati hoti hai. Aur israar tak kiya 
jata hai ke hamara khandaan bada hai, aisa hai, waisa hai. 
Yeh tareeqah sahi nahi hai. Aur sawaal hi zillat me dakhil 
hai. Sahi tareeqah yeh hai ke usko ikhtiyaar de diya jaye ke 
aap jitne logon ke liye ba-khushi kahenge ham utne hi 
afraad ba-khushi shareek honge, aur aisa hi karenge. Phir 
na ta'na de na shikayat karte phire. 

Doosre me'yaar e ziyafat me dakhal dena aur apne 
"menu" ka mutalaba karna. Zahir hai ke yeh bhi zabardasti 



ki baat hai aur halal ko apne liye haraam karlena hai. Kyun 
ke musalman ka maal uske dil ki khushi ke bagair halal 
nahi hai. Allah ke Nabi H ne farmaya: 

Mu'min ka maal uske dil ki khushi ke bagair halal nahi 

hai. 

(sunanul kubra:6/166) 
Isliye sahi tareqa-e-kaar isme bhi yahi hai ke daee' 
pooche bhi to yehi kehdiya jaye ke aap ba-sahoolat aur 
ba-khushi jo khilade ham us se razi wa khush hain. 

ELAAJ EJAZBAAT 
Tabiyat ki rou zoor pe ho to ruk 

warnayeh sar se guzarjayegi 
Hitale khayal zara deerko us se 

Cadki hai ' nadi, utarjayegi ' ... 

(Majzoob rehmatullahi alaih) 

7e/z wo /og /zaz £e ymAe ^4//a/z ta'ala ne hidayat di hai to 
aap unki hidayat ki iqteda kijeye. 

(Surah Al-ana'am:90) 

Saadgi ke saath nikah ki chand mis aalen: 

Nabi-e-Kareem H aur unke khaas ashaab ke darmiyaan 
Hazrat Fatima^ ke nikah ke liye Hazrat Ali 4* ke mouzoo 
aur munasib hone ki baaten chal rahi thi. Isi asnaa me 
baaz ansaar sahaba-e-kiram 4^ ne Hazrat Ali jj^, ko az- 
khud paighaam dene ka mashwarah diya. Unho ne nihayat 
haya wa inkisaari se ba-tour-e-mangnee ke Aap H ki 
khidmat me apni darkwaast pesh ki. Aap Hazrat Hi ne isko 
qabool farmaliya aur unse poocha ke meher ke liye 
tumhare paas kya hai? To unhone arz kiya is waqt to kuch 
nahi hai. Aap H ne apni ataa-kardah zirah yaad dilayi ya 
unhone khud arz kiya ke ek sawari aur ek zirah (jo jangi 
aur safari ashiya thi) ke alawah mere paas kuch bhi nahi 
hai. Aap Hi ne is zirah ko furokth karke raqam banalene ki 
hidayat di. Aap 0 ki hidayat par unho ne usko 400 dirham 
me beach diya. Uske baad Nabi-e-Kareem Hi ne Hazrat 
Ayesha aur Hazrat Umme salmah 4fe> ko apni saheb-zaadi 
ke nikah ki tayyari karne ka hukum diya. Un dono ne 
milkar ek hujreh me reti (sand) bicha kar aur mitti se leep 
kar saaf kiya, khajoor ki chaal se do gadde tayyar kiye, 
hujreh ke kone me mashkeezah aur kapde wagerah 
latkane ke liye ek lakdi gaad di. Aap Hi ne beti, damaad 
keliye zarooriyaat-e-zindagi me ta'awun karte huwe ek 
badi chadar, ek chamade ka takiyah jis me khajoor ya 
ghaas bhari huie thi, ek aata peesne ki chakki, ek 
mashkeezah aur 2 ghadon ka intezaam farmaya. Iske baad 
aap Hi ne chand khaas sahaba -Mp ko jama karke 400 
misqaal chandi ke meher par apni saheb-zaadi Sayyidah 
Fatimat-uz-zahra ^ ka nikaah Hazrat Ali se farmadiya. 
Baad me aap Hi ne Hazrat Umme Aiman ^ ke hamraah 
apni saheb-zaadi ko Hazrat Ali ke us makaan me bheij 
diya, phir khud tashreef lejakar dono ko barkat ki dua di. 
Seerat nigaron ke mutabiq nikah to ramzanul mubarak me 
kardiya gaya aur rukhsati 2 maah baad zil-hijjah ke 

mahine me huwe. Is waqt Hazrat Fatima ki umar 15 ya 
18 saal aur Hazrat Ali : » ki 21 saal thi. 

(Banaat-e-arba'h: 259-263) 
Yeh shehensha-e-do jaha, sarwar-e-do aalam a§l ki 
saheb-zaadi, tamam jannati khawateen ki sayyidah wa 
sardaar ka nikah hai, jin ke walid-e- girami nabiyon ke 
imam aur khairul anaam, jo agar chahte to uhad pahad 
sona bansakta aur duniya bhar ki armaane apni chaheeti 
aur laadlee beti ki shaadi me nikal sakte the. Lekin wo 
duniya-e-insaniyat ka uswa-e-hasana aur zindagi ka 
behtareen namoona bankar tashreef laye the. Balke is 
nikah ke zariyeh Aap H qiyamat tak ke musalmano ke 
liye shaadi biyaah ka sab se me'yari aur nihayat noorani 
namoona chod kar tashreef legaye. Duniya ko agar " ^aJ\ 
IaS^j^ISoJI" ki khabar dekar nikahon me saadgi ka 
paband farmaya to sab se pehle aur sab se badhke khud 
amal karke dikha diya. 

Nabi-e-Kareem ft ke ek khadim Hazrat Rabee'ah 
Aslami the. Wo apne nikah ka waqiya khud bayan karte 
hain ke Nabi-e-Kareem 0 ne mujhse ek din farmaya: 
Rabee'ah! turn nikah nahi karoge? Mai ne arz kiya nahi ya 
Rasoolallah! is liye ke awwalan to mera maali mouqaf aisa 
nahi hai ke biwi ke huqooq adaa karsaku. Doosre mai 
khud aisi masroofiyat se bachna chahta hu jiski wajeh se 
aap ki khidmat me khalal padjaye. Yeh jawab sunkar Aap 
ft chand din khamoosh rahe, phir kisi waqt yahi sawaal-o- 
jawaab hua. Phir jab teesri martaba Aap 0 ne yahi sawaal 
farmaya to mai ne arz kiya: Aap ka jo mansha ho hukum 
farmaye. Mai uski ta'meel ke liye tayyaar hun. Is par Aap 
ft ne mujhe ek ansari khandaan ke paas yeh kehkar bheij 
diya ke "un logon se kaho ke mai ne unki ladki se tumhara 

nikah kardene ko kaha hai." Mai ne unke ghar pahunchkar 
Aap H ka yeh paighaam pahunchadiya. Wo log bohot 
khush huwe aur unhone isteqbaal karte huwe kaha: 
Rasoolullah ke liye bhi khushamdeed hai Rasoolullah ke 
qasid keliye bhi khushamdeed hai, ba-khuda! Rasoolullah 



0 ke faristadah ko zaroorat poori kiye bagair wapas nahi 
kiya jayega. Chunanche unho ne usi waqt mera nikah unki 
ladki ke saath kardiya, aur mujhse badi khuloos-o- 
muhabbat ka ma'malah kiya. Tehqeeq tak nahi ki ke kya 
waqaee' rasoolullah Hi ne bheja hai. Yaha se mai bohot hi 
ghamgeen wa hazeen kaifiyat ke saath wapas hua. Mera 
haal dekh kar Aap Hi ne poocha: Kya hogaya tumhe? 
Maine arz kiya: Ya Rasoolallah! mujhe aap ne bohot hi 
mua'zzaz wa mohtaram khandaan ke paas rawana 
farmaya, unlogo ne mere badi izzat afzaee ki, beti ko mere 
nikah me diya, mere saath intehayi muhabbat ka sulook 
kiya aur mere qoul ki tehqeeq tak na ki. Mera haal to yeh 
hai ke mere paas to meher dene keliye bhi kuch nahi hai. 
Aap H ne haazireen se farmaya: Rabee'ah ke liye khajoor 
ki gutli ke barabar sone ka intezaam kardo. Chunanche 
uska intezaam kardiya gaya. Mai wo lekar Aap Hi ki 
khidmat me hazir hua. Aap iH ne farmaya: Yeh sona lekar 
apne sasuraal chale jao aur unse kehdo ke yeh meri biwi 
ka meher hai. Mai wo haqeer si miqdaar sone ki lekar 
unke yaha pahuncha aur unhe hawale karte huwe kehdiya 
ke yeh meher hai. Unlogon ne badi khush dili se qabool 
karte huwe kaha: Mashallah mubarak maal hai aur bohot 
hai. Phir mai Aap $H ki khidmat me ghamgeen wa hazeen 
lout aaya. Aap 0 ne phir poocha: Ab kya hua? Mai ne arz 
kiya Aye Allah ke Rasool! Mai ne aise ba-aqhlaaq aur 
shareef log kahi nahi dekhe. Is haqeer se meher ko badi 
khush-dili se qabool kiya aur usey mubarak aur kaseer 
maal qaraar diya. Magar mere paas to walimah karne ke 
liye bhi kuch nahi hai. Aap H ne mere qabeele-walon ko 

hukum farmaya: Are bhai! Rabee'ah ke liye ek bakri ka 
bandobast to kardo. Chunanche logon ne mere liye ek 
zabardast, tar-o-taazah bakri faraham kardi. Phir Aap HI 
ne mujhse farmaya: Ayesha ke paas jao aur unse kaho ke 
jow ka tokra bhejden. Mai ne Hazrat Ayesha ^ ke paas 
jaakar arz kardiya. Unhone farmaya: Yeh tokra rakha hai, is 
me 7 seer jow hai lejao, magar khuda ki qasam hamare 
paas iske alawah aur kuch nahi hai. Mai wo lekar Aap HI ki 
khidmat me pahunchadiya. Aap J§l ne farmaya: Yeh jow 
aur bakri lejakar tumhare sasuraal me pahunchado aur 
unse kehdo ke subah rotiyaan banadi jaye aur saalan 
tayyar kardiya jaye. Mai yeh sab lekar chala, mere saath 
mere qabeele ke kuch aur log bhi chale. Jab wahan 
pahunchkar mai ne samaan unke hawale kiya to un logon 
ne ham se kaha: Rotiyaan ham tayyaar kardenge, salan 
turn log tayyaar kardo. Chunanche aisa hi hua. Phir mai ne 
un rotiyon aur gosth se apna walima kiya. Isme Allah ke 
Nabi Hi ko bhi madoo' karliya. 

(Majmauz zawaid:4/71-77) 
Hazrat Saeed ibnul Musayyib rehmatullahi alaih 
jaleelul qadr tabaee' hain. Unki jalalat-e-shaan keliye yahi 
kya kam hai ke unke walid aur dada dono sahabi-e-rasool 
hain. Aur elm-o-fazl ke kamaal ke liye yeh kaafi hai ke 
sahaba-e-kiraam 4fe> bhi unke fatawa par etemaad karte 
the. Unki ek saheb-zaadi badi Allah waali aur 
sahib-e-elm-o-fazl thi. Saath hi nihayat haseen-o-jameel 
bhi thi. Waqt ke hukumraan Abdul Malik ibne Marwaan ne 
us ladki ko apni bahu banana chaha. Hazrat ne pasand 
nahi farmaya. Usne bohot aamadah kiya, dabaoo dala, har 
tarah ki koshish karlee, lekin wo yeh kehkar inkaar 
farmate rahe ke mere bacchi aalimah, saliha hai. Khaleefa 
ke ghar ka mahool uske qabil nahi hai. Sehzade ka rishta 
to itni sakthi se rad kardiya magar beti ke liye intekhaab 
kiska kiya? Yahi ibrat aur sabaq hasil karne ka pehlu hai. 



Iske chand hi dino baad ek shagird jo pabandi se dars me 
shareek raha karte the 2-3 din gair hazir rehne ke baad 
aap ko nazar aaye. Wajeh daryaft ki to unhone kaha meri 
ahliya ka inteqaal hogaya tha. Isliye hazir nahi hosaka. 
Thoodi deer baad ma'loom kiya doosri biwi ka turn ne 
intezaam karliya? Unhone arz kiya mai 4 kodi ki haisiyat 
ka aadmi hun, mujhe kaun beti dega? Farmaya mai dunga! 
kya turn tayyaar ho? Unhone arz kiya bohot khoob! Aap ne 
usi waqt 2 ya 3 dirham par unse apni beti ka nikah padha 
diya. Shaam ko ghar tashreef legaye aur beti ko 2 rakaat 
namaz padhne ka hukum diya aur khud bhi 2 rakaten ada 
farmayi aur unhe lekar shagird ke ghar pahunche, darwaza 
khat khataya, jab shagird ne darwaza khola to farmaya: 
"Mai ne socha ke jab tumhari biwi moujood hai to turn 
raat tanha kyun basar karo. Isliye bacchi ko lekar aaya 
hun." Yeh farmakar bacchi ko darwaze me dakhil karke 
kiwaad band kar diya aur rawana hogaye. Unki 
saheb-zaadi maare sharam ke girpadi. Us shagird ne apne 
chat pe chadh kar shaadi ka eaylaan kiya. Phir unhi ki 
walida ne us ladki ko sawaar kar dulhan bana diya. Unka 
bayan hai ke hazrat ki yeh sahib-zaadi jinka nikah is qadar 
sahoolat wa saadgi ke saath sehzade ke paighaam ko rad 
karke ek ghareeb talib-e-elm ke saath kardiya gaya tha, 
koie ma'mooli aurat nahi thee. Wo nihayat 
haseen-o-jameel, kitabullah ki hafiz, sunnat-e- rasool ki 
aalim aur shohar ke huqooq ki intehayi waqif kaar thee. 

(Tabaeen:174) 

Choutha waqiayah Shaikul hadith Moulana Zakariyah 
saheb rehma- tullahi alaih ka hai ke unhone hazrat 
moulana muhammad Yousuf saheb aur moulana Inyamul 
hasan saheb rehmatullahi alaihima ke saath apni 2 betiyon 
ka nikah kis saadgi ke saath farmadiya tha is ka tazkirah 
apni "aap beeti" (autobiography) me Hazrat Shaikh ne 
khud farmaya hai. Usi me se mukhtasaran darj-e-zail kiya 
jata hai. 

"Chacha jaan nawwarallahu marqadahu har saal 
madarsa Mazahirul uloom ke salana jalse me tashreef laya 
karte the. Hasb-e-ma'mool is saal bhi magrib ke qareeb 
tashreef laye aur farmaya ke hamare mewaat me jalson me 
nikah ka dastoor padgaya hai. Kal jalse me Hazrat Madani 
se yousuf wa ina'am ka nikah padhwadun? Mai ne kaha 
zaroor padhwadijiye, mujhse kya poochna hai. Esha ki 
namaz ke kuch deer baad main ne ahliya marhoomah aur 
dono bacchon ke kaan me daldiya ke chacha jaan ka 
iradah yeh hai ke kal ke jalse me dono bacchon ka nikah 
padhwaden. Meri ahliya ne kaha: "Aap chand din qabl 
kehte to mai kam az kam kapdon ka ek ek joda to in 
bacchon ko silwadeti!" Mai ne jawaab diya: Accha! mujhe 
khabar nahi thi ke yeh nangi phir rahi hain. Is jawaab par 
wo bilkul khamoosh ho gayi. Jamiya masjid jate huwe 
maine Hazrat Madani rehmatullahi alaih se arz kardiya ke 
Yousuf wa Ina'am ka nikah padhwane keliye chacha ne 
farmaya hai. Hazrat bohot khush huwe aur farmaya zaroor 
padhaunga. Meher 2500 tey hua. Hazrat ne bayan shuru 
farmaya aur usme angreezon ka zikr nikal aaya, taqreer 
bohot Iambi hoti chali gayi. Mai ne darmiyan me ek chitti 
dekar yaad dihani karwayi to bayan rook kar kuch khafgee 
zahir farmayi, phir khutba padh kar ejaab-o-qabool 
karwadiya. Choonke Yousuf wa Inaam dono madarsa hi me 
padh rahe the, is liye chand dino baad mere ghar hi me 
unki rukhsati karwadi gayi. Aur saal ke ikhtetaam par 
chacha jaan nawwarallahu marqadahu baccho aur 
bahuoon ko apne saath nizamuddin lekar chalegaye. 

(Aapbeeti:3/284) 

Hazrat Moulana Qari Siddiq Ahamed saheb rehmat- 
ullahi alaih qareeb zamane me ek khuda raseedah buzurg 
tareen shaqshiyat guzere hain. Khawaas to sab jante hai. 
Awaam bhi boht se waqif hain. Hazrat rehma- tullahi alaih 
ki hasti is dour me khairul quroon walon ki yaad-gaar aur 

chalti phirti tasweer thi. Apne bade sahebzadah Hazrat 
Moulana Habeeb bhai saheb damat barkatuhum (jo ab 
unke janasheen bhi hain) ka nikah apne har kaam ki tarah 
intehaayi saadgi ke saath farmaya. Hatorah se qareeb hi 
me rishta hone ke bawajood bhi madarse ke 
asatiza-e-kiraam ko tak talaba ki ta'leem me nuqsaan ke 
madde nazar shirkat se mana farmadiya tha. Hazrat 
Moulana Zakariyah sambhali madda zilluhul aali (jo unke 
bohot hi chaheete aur mehboob the) farmate hai ke main 
ne Hazrat se arz kiya ke mujhe to ladki walon ki taraf se 
da'wat hai, mai to mehfil-e-aqad me shirkat karunga. 
Hazrat ne farmaya theek hai aap shareek hote hai to phir 
meri zaroorat nahi. Mai madarse me rehta hu, aap jaiye. 
Aisi baatein Hazrat takalluf ya khafgee me nahi kehte, 
poori sanjeedgi se amal bhi farmalete the. Khair! 
mehfil-e-aqad to intehaayi saadgi wa sahoolat se 
muwafiq-e-sunnat anjaam payi. Walimah ki surat yeh huie 
ke agle din dopeher ke waqfeh me Hazrat rehmatullahi 
alaih ne asatiza-e-kiraam ko apna apna khana lekar ek 
hujre me aajane ke liye farmaya. Jab sab hazir hogaye to 
Hazrat bhi tashreef farma huwe aur ghar se ek bartan me 
bagare huwe chawal aur ek me aaloo ka saalan aaya usko 
bhi dastarkhan par nikalwate huwe Hazrat ne eaylan 
farmaya: Yeh Habeeb miya ka walimah hai. subhanallah! 
kis baap ke dil me apne baccho ki balke ghar ki pehle 
shaadi tamannao ke mutabiq karne ki kwahish nahi hoti? 
Magar qurban jaiye hamare akabir ke eesaar wa qurbani 
ke; ke woh Allah wa Rasool iH ki khushi haasil karne 
keliye har tamanna ka khoon aur khushi ko qurbaan karne 
ke liye tayyaar hojate the. 

(Hazrat Moulana Zakariyah sambhali damat barkatuhum ki 

ba-riwayat) 

Muhiyus sunnah Hazrat Moulana Shah Abrarul Haq 
saheb rehmatullahi alaih ka itteba-e-sunnat wa eahteram- 
e-shariyat to har khaas-o-aam ke zubaan zad hai. Aur unke 
dekhne, milne aur unse istefada karne wale badi te'daad 

me ab bhi moujood hain. Hazrat rehmatullahi alaih ne 
apni ek louti sahebzadi ke nikah par is qadar eahtemam-e- 
sunnat farmaya ke baaz cheezen jo aise mawaqe' par 
ma'mool biha hain aur unke karne me ba-zahir kuch haraj 
bhi ma'loom nahi hota, magar aap ne masnoon na hone ki 
wajeh se uski ijazat bhi na di. Har kaam ko sunnat ke 
mutabiq karne ka intehayi eahtemam karte, zaroorat 
padne par usi waqt kitabon se muraja't aur tehqeeq kar ke 
ijazat dete ya mana farmate. Mehfil-e-nikah me choharon 
ki taqseem masnoon hai, isme aam tour se badaam wagera 
ka izafa bhi murawwaj hai. Magar Hazrat-e-wala ne takeed 
karke sirf choharon par iktefa karwaya. Khane ka intezaam 
sirf un chand mehmanon keliye karwaya jo ladke ke saath 
pahunche the, aur pehle se tey shuda the. In dastar-khano 
par mulaqaat keliye aane wale beesiyon mehmaan 
hamesha hi rehte the. Magar is din unko bhi 
shirkat-e-dawat nahi farmaya, taake dekhne walon ko 
dawat-e-nikah ka ishtebaah na ho. Garz jis qadar kam 
kharch aur aasan aur saadah hosakta tha uske liye bhar 
poor koshish farmayi aur kaamil itteba-e-sunnat ka 
muqaam hasil farmaya. 

Isi tarah Hazrat rehmatullahi alaih ne khud sunaya tha 
ke unki jawani me jab unki bhaanji ka nikah hone wala tha 
to unhone behen ko raazi karke sab kaam sunnat ke 
mutabiq anjaam dilaye. Is mouqe' par unhone apne ustad 
Hazrat Mehmoodul hasan saheb gangohi rehmatullahi 
alaih ko ek khat likha ke yeh nikah sunnat ke eahtemam 
ke saath anjaam paraha hai. Hazrat-e- waala tashreef lakar 
nikah padhwade to mujhe khushi hogi. Hazrat rehmat- 
ullahi alaih ne farmaya ke iske jawaab me Hazrat gangohi 
rehmatullahi alaih ne yeh likha: "Agar sabit hojaye ke door 
se kisi ko bulakar nikah padhwana bhi sunnat hai to mai 
aajaunga." Mai samajh gaya ke jab mai har kaam me 
sunnat ki baat kar raha hu to waqaee' yeh takalluf aur is 
qadar eahtemam bhi khilaf-e-sunnat hi hai. Chunanche 

mai ne khud padhaliya. <u)H LiU kaisa ishq-e-rasool aur 
kaisi fanaiyat hai ke ustaad irshad-o-hidayat me kisi row 
riaayat ke liye tayyar nahi, to shahgird bhi itteba wa 
eesaar me samjhote ke liye rizamand nahi. Dono Allah ke 
chahne wale aur Nabi ke maanne wale. Dar haqeeqat isi ko 
deen ki qadar-daani kehte hain. Allah ta'ala hame bhi is 
qadar-daani ka kuch hissa naseeb farmaye. 

In waqiyaat ko naqal karte waqt is raaqim, aajiz ko apna 
nikah bhi yaad aagaya, jisme mera to koie kamaal nahi 
walid-e-majid ki azeemat qabil-e- tehseen-o-taqleed hai. 
Tehdees-e-nee'mat ke tour par use bhi naqal kiye deta hu. 
Walid-e-majid ne mera nikah hyderabad se bohot door 
qasbe kagaznagar me waha ke ek aalim-e-deen Hazrat 
Moulana Nizamuddin rehmatullahi alaih ki eema wa 
ishaare par "siripur paper mill" me labour ki haisiyat se 
mulazim ek saadah mizaaj magar nekokaar shaqshiyat 
mohtaram janab Abdul Haleem Muhammad Iliyas saheb ki 
badi sahezadi se tey farmaya. Muqarrarah tareek par 3 
mard aur 3 auraten ba-zariyeh rail waha pahunche, aur 
nihayat saadgi ke saath moulana mousoof hi ki masjid me 
moulana ne hi nikah padhaya. Wapasi ke baad agle rooz 
baad namaz-e-fajar walid-e-majid rehmatullahi alaih ne 
masjid me eaylan-e-walimah farmakar musalliyaan-e- 
masjid wa deegar hazireen ko ek ek piyali chaay aur do do 
biscuit khilakar takmeel-e-sunnat farmadi. Jehez ek adad 
mashere, zaroori bistar aur chand bartano ki shakal me 
aaya, wo bhi nikah ke kaie dino baad. 

Yeh chand waqiyaat jo fouri tour par zehen me aagaye, 
yaha batour-e-namoonah ke naqal kardiye gaye hain. 
Hamare akabir ke halaat me aise be-shumaar waqiyaat 
miljayenge. Aaj kal bhi ahlullah ki sohbaton ki barkat aur 
dawat-o-tableegh ki mehnat se bohot se noujawaan 

himmat karke iski misale qayim kar rahe hain. Lekin sakht 
afsoos aur sharam se doob marne ki baat hai ke bohot si 
martaba aisa hota hai ke in noujawano ke bade inhe aage 
badhne nahi dete. Aur bawajood samajhne ke bhi tamaam 
rusoomaat poore karne, balke ladki walon se mutalabaat 
karne par musir rehte hain. Allah ta'ala toufeeq ata 
farmaye. Ameen. 

Aur jo log nikah karne ki qudrat nahi rakhte unhe 
chahiye ke Allah ta'ala ke fazl se isteta'at hone tak apne 
ko gunahon se mehfooz rakhe. 

(Suratun Noor:33] 

Jo log nikah nahi karsakte wo eahtiyaati tadabeer 
ikhtiyaar karen. Pichle safhaat me shahwaat-e-nafsaniyah 
ko poora karne ke liye sharaee' nikah ke alawa deegar 
tariqon ki jo mazammaten bayan ki gayi hai, wo unki 
burayi samajhne ke waaste bohot kafi hain. Aur unhe 
padhkar ek shareef-ut-taba' noujawaan ke dil me un bure 
kaamon se nafrat aur nikah ki raghbat zaroor paida hojati 
hai. Lekin bohot se noujawaan (ladke/ladkiyan) aise bhi 
honge jo kisi wajeh se nikah karne par qudrat nahi rakhte 
ya kisi wajeh se unke nikah me takheer hai. To sawaal yeh 
paida hota hai ke aisi suraton me yeh log pakdamani ki 
hifazat keliye kya tadabeer ikhtiyaar karen? Aur kaise 
apne nafs ko haraam lazzaten dar-aamad karke Allah ta'ala 
ko naraaz karne se bachaye? Kitaab o sunnat aur ta'leemat 
e salaf me Alhamdulillahi ta'ala is sawal ka jawab aur 
effat-o-ismath qayim rakhne ke aasan tareeqe moujood 
hain. Irshad e rabbani hai: 

Aur jo shaqsh nikah karne par qadir na ho, usko chahiye 
ke Allah ta'ala ke fazl se asbaab-e-nikah muhayya hone 
tak sabar-o-pakdamani ka muzahara karta rah e. 

(Suratun Noor:33) 

Imam qurtubi rehmatullahi alaih mazkoorah ayath ki 
tafseer karte huwe farmate hain: Allah ta'ala ne is ayath-e- 
shareefa ke zariyeh us shaqsh ko jo nikah karne par 
qudrat nahi rakhta (kwaah wo kisi bhi wajeh se ho) yeh 
hukum diya hai ke wo sabar-o-zabt se kaam lete huwe 
apni iffat-o-esmat ki hifazat karta rahe. Phir chunke aam 
tour se nikah me ma'ashi tangdasti aur maali qillat hi 
rukawat banti hai, isliye aise shaqsh ko mehez apne fazl se 
itmenan dilaya, aur wadah farmaya ke yeh tangdasti bhi 
apne waqt par door farmadega. Kwaah wasail-e-izdiwaaj 
faraham karke, kwaah aisi aurat ke saath nikah ke zariyeh 

jo thode meher aur juz-maa'shi par razi hojaye, ya phir 
quwwat-e-sahwaniyah par qaboo ata karke. 

(Al Jamiyu li ahkaamil quran:12/185) 
Beher haal aise majboor shaqsh ko " 4)11 
Yani "jo pakdaman rehna chahiye Allah usko pakdaman 
rakhta hai." (Sunanul Baihaqi:4/297) ke madde nazar 
himmat se kaam lekar taqwa wa taharat ki hifazat ko 
yaqeeni banane ki koshish karna chahiye. Iske liye darje 
zail tadabeer ko ulema wa mashaikh ne mufeed farmaya 
hai. 

(1) Nazar ki hifazat 

Nazar ki hifazat hukm-e-ilahi se farz hui hai. auraton 
aur mardon dono ku mustaqil tour par Allah ta'ala ne iska 
paband kiya hai. 

Mu'mineen se farmadejiye ke nigahe neechi rakhe, aur 
apni sharam gahon ki hifazat karen. 

(Suratun-noor:30) 

Mu'min auraton se farma dijiye he nigahen neechi 
rakhen, aur apni sharam gahon ki hifazat karen. 

(Suratun-noor:31) 

Imam qurtubi rehmatullahi alaih farmate hain: Nigah dil 
ka sab se bada darwaza hai, aur aabaad tareen raasta hai. 
Isi wajeh se iske zariyeh bohot se nuqsanaat hote hain jin 
se bachna lazim hai. Aur in gunahon se bachne ka zariyah 
tamaam muharramaat se, balke har us manzar ke dedaar 
se nigahon ko mehfooz rakna hai jin ka dekhna kisi fitna 
ya khatre ka sabab ho. 

(Al Jamiyu li ahkaamil Quran: 6/148) 

Musnad-e-ahmed ki ek riwayat me Nabi-e-Kareem H ne 
6 aamaal ke eahtemam karne par jannat me dakhile ki 
basharat di hai. Unme ek nazar ki hifazat hai. 



Bukhari shareef ki ek riwayat me hai ke Nabi-e-Kareem 



H ne raaston me khadey hone se mana farmaya, ke agar 
kisi zaroorat se teherna hi pade to nigahen neechi rakh 
kar khade ho. 



Abu Dawood me hai ke Nabi-e-Kareem H ne Hazrat Ali 
4fe> se farmaya: "Kisi na mehram par achanak nazar padjaye 
to dubara mat dalo, ke pehle wali jo bila iradah padgayi 
wo to maaf hai. Magar doosri jo irade se uthayi gayi wo 
maaf nahi hai, qabil e muaakhaza hai." 



Hazrat Anas farmate hain: Tumhare saamne se koie 
aurat guzre, to us waqt tak apni nigahen neechi rakho jab 
tak ke wo aage na nikal jaye. Hazrat Imam zuhri 
rehmatullahi alaih na-balig ladkiyon se bhi nigahon ki 
hifazat ka hukum dete the. Hazrat wakee' rehmatullahi 
alaih farmate hain ke Ham log Hazrat Sufiyan-e-souri 
rehmatullahi alaih ke saath eid ke din bahar nikle to 
farmaya: Pehla amal jis se aaj ke din ki ibteda honi chahiye 
wo nazron ki hifazat hai. Baaz buzurgon se manqool hai ke 
jo shaqsh nigahon ki hifazat karta hai Allah ta'ala uski 
badolat uske qalb ko baseerat wa hikmat ata farmate hain. 

Yeh aur inke alawa bohot si ahadith wa aasaar hain jo 
nazar ki hifazat ki targheeb aur uski khilaf-warzi ki 
mazammat bayan karti hain. Nazar ki hifazat hi me 
hijaab-e-sharaee ka eahtemam bhi dakhil hain. Bohot se 
log (mard/aurat) ajnabiyon se to pardah karlete hain, 
lekin ahle ta'lluq aur khandaan ke na-mahramon se nahi 
karte. Maloom hona chahiye ke yeh sirf rasmi parda hai. 



(Musnad-e-Ahmed:5/233) 



(Mishkat: Kitabul-Aadab) 



(Abu Dawood:4015) 

Sharaee' pardah yeh hai ke shariyat ne jin jin ko 
na-mahram qarar diya hai aur unse parde ko zaroori kiya 
hai, unsab se pardah kare. Khwaah wo ajnabi ho ya 
rishtedar! 

(2) Na-mahram auraton se door rehna aur guftagoo 
se bachna: 



Bukhari shareef me hai ke Rasoolullah Hi ne farmaya 
"auraton ki jaghon me jane se bacho" Is par ek ansari 
sahabi ^ ne arz kiya: Dewar ke bare me kya irshad hai? 
Farmaya: Dewar (ka bhaawaj ke samne nikalna) to mout 
hai. 



Ghour kiya jasakta hai ke auraton ke rehne ki jaghon 
me jane se bhi is qadar sakhti se mana farmaya hai aur 
qareeb tareen azeezon ko bhi mana kiya hai, to khalwat 
me kisi aurat se milna aur ajnabiyon se milna kis qadar 
sakth waeed ka mustahiq hoga. 

Hazrat Abu Musa ashari e$fa farmate hain ke mujhe apni 
naak ka, murdaar ki bu se bharjana gawara hai. Magar yeh 
baat gawara nahi ke kisi na-mahram ki khushboo mere 
naak me pahunche. 

Hazrat Abu Huraira cfe, farmate hain ke aadmi ke haath 
ka pighle huwe seese me daldiya jana is se behtar hai ke 
wo kisi na-mahram aurat ke jism ko chooye. 



Beshak aurat kabhi kisi shaitan ki sural me, kabhi kisi 
shaitan ki surat me zahir hoti rehti hai. Jab turn me se, 
kisi ki nazar me koi aurat aajaye, to usey chahiye ke 
apne ghar wali ke paas chala jaye. Kyun ke is se us aurat 



(Mishkat:2/208) 




ko dekhne se paida shuda wasawees khatam hojayenge. 

(Muslim-Kitabun nikah) 

Isi hadith ki tashree me Imam Nawawi r.a farmate 
hain: 

Matlab yeh hai ke aurat kwahishaat ke ubharne aur 
fitne ke paida hone ka sabab hai. Kyun ke Allah ta'ala ne 
mardon ke andar uski janib mailaan aur uske nazare se 
lazzat andozi ka maaddah rakha hai. Pas wo apni zebayish 
wa aaraish aur husn-o-jamaal ke muzahare ke zariyeh 
aadmi ke qalb-o-dimaagh par chaajane me goya ke shaitan 
ke mushabeh hai. Yani shaitan jis tarah wasawis wa 
khatraat aur dil-fareeb manazir ke zariyeh aadmi ko taqwa 
ki roshni se behka deta hai, isi tarah aurat bhi apni dilruba 
adaoon se mardon ko apne daam-e-muhabbat me giraftaar 
karleti hai. 

(Muslim ba-sharh e nawawi:9/526) 
Aur isi se yeh masalah bhi mustambat hota hai ke aurat 
ko bila sakth majboori ke mardon ke darmiyaan nahi jana 
chahiye. Isi tarah mardon ko apni nigahen neechi rakhna 
aur auraton, balke unke kapdon se bhi nazar ko mehfooz 
rakhna chahiye. Aur bohot hi sarf-e-nazar aur be-iltefati se 
kaam lena chahiye. 

(3)Nou-umar ladkon se bhi parheez kare: 

Ibne Hajar haisumi rehmatullahi alaih farmate hain: 
Aksar ulama-e- ummat ne amradon ke saath khalwat ko 
bhi (auraton ke saath khalwat ki tarah) haraam qarar diya 
hai. Balke baaz wujooh se amradon ki sohbat wa khalwat 
ko auraton ke saath khalwat se bhi ziyadah khatarnaak 
samjha hai. Kyun ke baaz khoabsurat bacche auraton se 
bhi ziyadah haseen wa fitna saamaan hote hain. Unki 
sohbat par nakeer-o-nafrat ke silsile me salaf saliheen ke 
aqwaal, isqadar hain ke unka ehata mushkil hai. Pas 

maloom hua ke baaz jahilon ka yeh kehna ke "ibrat wa 
mushahada-e-qudrat ke liye dekha jasakta hai" mehez 
shaitani dhoka hai. Aise baton me baaz jahil sufiyon ke 
qadam lagzish khagaye. Agar aisi koie gunjaish hoti to aap 



H jo insani nafsiyaat ke sab se ziyadah jaan ne wale the, 
iski sarahat farmadete. Jab unhone mutlaqan mana 
farmaya hai to wo mutlaqan muzir hai. Ibrat hasil karne ke 
liye unke alawa bhi bohot se manazir wa ashkaal moujood 
hain jo bohot kafi hain. Lekin baat dar-asal yeh hai ke yeh 
sab heele aur taaweelaat khabasat-e-batini, fasaad-e-aqali 
aur zuaf-e-imani ka nateejah hote hain. Shaitan bure 
aamaal ko haseen taweelaat ke zariyeh muzayyan karke 
usme mubtala kardena chahta hai. Haqeeqat yeh hai ke jo 
shaqsh shaitan ko apne aap par adna darjeh ki choot bhi 
dega to wo uske zariyeh usko mubtala-e-masiyat karke 
zillat wa ruswayi tak pahuncha kar hi rahega. Balke uske 
saath aisa kheal khelega jaise bacche khilone se khelte hai. 
Pas aye samajhdar aur hoshiyar musalman! tujh par lazim 
hai ke shaitan ke dhokon aur chalbaziyon se apne aap ko 
choukanna rakhe aur kisi aise darwaze ko na khole jise 
shariyat ne band kardiya hai. Kyun ke shaytan Qurani 
aayaat ke zariyeh hamara dushman qarar pa-chuka hai. 
Aur koie dushman apne dushman ko halaak kardena balke 
jad-paid se barbaad kardene se kam par razi nahi hota. 



Isi liye baaz mashayikh-e-kiraam is silsile me badi 
eahtiyaat aur gayat darjeh khouf-e-khuda se kaam lete the. 
Nou-umar ladkon se, bil-khusoos agar wo khoob roo hon 
to us se bhi ziyadah door rehte the jitna ke kawari 
ladkiyon aur na-mahram auraton se ahle taqwa door rehte 
hain. Hazrat Abdullah ibne Mubarak rehmatullahi alaih 
farmate hai ke Hazrat Sufiyan-e- Souri rehmatullahi alaih 
ek martaba ghusul khane me dakhil huwe (jo us zamane 
me ghaliban sarayon ya aam aabadiyon me hote the) waha 



(Az zaawjir: 1/789) 

ek choote bacche ko dekha to farmaya ke isko hitao! phir 
irshad farmaya auraton ke saath ek shaitan hota hai to un 
ladkon ke saath me 10 se bhi ziyadah shaitan hote hai. 
Yani amradon par nazar wa niyyat kharab hone ka auraton 
ke muqabile me kaie gunah ziyadah khatrah hai. Hasan bin 
Zakwaan rehmatullahi alaih farmate hain ke: Maaldaron ki 
aoulaad se eahtiyaat karo. Unke bacchon ki suratein 
auraton ki tarah dil fareeb aur dilruba hoti hain. Aur aise 
bacche kuwari ladkiyon se ziyadah fitna samaan aur taqwa 
shikan hote hain. Imam Baihaqi rehmatullahi alaih farmate 
hain ke tabaeen aur salaf-e-saliheen to inhi 
khatraat-e-deeniyah wa imaniyah ki wajeh se kam umar 
ladkon ki taraf dekhne ko bhi makrooh samajhte, aur 
eahtiyaat barta karte the. Baaz tabaeen ke hawale se unka 
yeh irshaad bhi naqal farmaya hai ke deen daar noujawan 
ke liye amradon ki sohbat khoon khwaar darindon se bhi 
ziyadah muzir wa muhlik hai. Imam-e-aazam Abu Haneefa 
rehmatullahi alaih ke baare me mashoor hai ke unhone 
Imam-e- Muhammad rehmatullahi alaih ko nou-umar hone 
ki wajeh se darasgah me apne saamne baithne ki ijazat 
nahi di. Balke peeche baithne ka hukum diya tha. 
Imam-e-Ahmed rehmatullahi alaih ke pas ek sahib ek 
bacche ke saath aaye to farmaya ke yeh kaun hai? Unhone 
farmaya ke yeh mera bhateeja hai. Farmaya aaindah phir 
kabhi mere pas na lana aur apne saath lekar bhi na phirna, 
taake jo log tumhare aur uske rishte ko nahi jaante wo 
turn se bad-gumani na karen. 

Hakeemul ummat Hazrat Thanvi rehmatullahi alaih 
baala khane par apne muqarrarah waqt me 
"Tafseer-e-Bayanul Quran" ki tasneef ke liye gaye huwe 
the, us waqt wo waha tanha hua karte the. 
Nazim-e-khanqah Moulana Shabbir Ali saheb ne kisi baat 
ki ittela' ke liye ek talib-e-ilm ko oopar bheijdiya. Jab us 
ladke par Hazrat ki nazar padi to fouran apni jagah se 

uthkar doosri jagah ki seediyon se neeche utar aaye aur 
Moulavi Shabbir Ali saheb par sakth barhami wa narazgi 
ka izhaar farmaya. Al-garz nou- umar ladkon se bhi 
auraton ki tarah bachna bohot zaroori hai. Kyun ke unki 
taraf raghbat ek roohani marz hai aur badtareen marz hai, 
zinakari aur badkari hi ki ek qisam hai. Balke us se 
badtareen aur sharam naak gunah hai. Waqt par nikah na 
karne aur bila wajeh taal matol aur taakheer karne ke 
nateeje me yeh marz paida hota hai. Aur jab paida hojata 
hai to shadi ke baad bhi peecha nahi choodta. Kyun ke aise 
logon ko auraton me raghbat kam hojati hai, ladkon ke 
peeche hi pade rehte hain. Allah pak apne karam se 
hamari hifazat farmaye. 

(4) Yeh sochna ke apni maaon, behno aur betiyon 
ki izzat ki tarah har ek aurat ki izzat bhi waajibul 
eahteraam hai: 

Imam Ahmed rehmatullahi alaih ne Hazrat Abu 
Umamah 4fe> se riwayat kiya hai ke ek qureishi noujawan 
Huzooor iH ki khidmat me aaye aur seedhe saade andaaz 
me arz kiya Ya Rasoolallah! mujhe badkari ki ijazat dijeye.! 
Log uski gustakhi se be-chain hokar use tambeeh karne 
lage. Huzoor Hi ne farmaya turn log rehne do, isko mere 
qareeb kardo. Chunanche wo noujawan qareeb aagaye. 
Aap ne bade sabar-o-hilm se unko samjhana shuru kiya, 
aur farmaya batao ke tumhe apni maa se zina karna 
pasand hai? Unho ne kaha hargiz nahi! Mai aap par qurban 
jaoo!! Aap ne farmaya phir doosre log bhi nahi chahtae ke 
unki maoon ke saath zina kiya jaye. Phir poocha acha 
batao tumhari beti ke saath turn zina kaari pasand karte 
ho? Unhone jawab diya hargiz nahi! Mai aap par qurban! 
Farmaya phir doosre log bhi apni betiyon ke saath badkari 
gawara nahi karte. Uske baad Aap Hi ne behen ke, phoopi 

ke, khala ke haq me ek ek karke isi tarah farmate rahe aur 
wo yahi jawab dete rahe. Aur is tarah unke zehen me yeh 
baat bithadi ke har aurat kisi na kisi ki behen, beti, maa, 
khala, phoopi kuch na kuch hogi. Sab ki izzat hamare liye 
qabil-e-eahteram hai. Jo ham apni maa betiyon ke saath 
pasand nahi karte doosron ki bahu betiyon ke saath 
gawara kaise kar sakte hain? Is kareemana wa mushfiqana 
tarbiyat se unke jazbaat kaboo me aagaye aur yeh khair 
kwahana tawajjuh dihani dil par asar kargayi, apne 
mutalbe ki na-ma'qooliyat samajh me aagayi. Unhone 
kaha: Ya Rasolallah! is khayal aur taqaze se to baaz aaya, 
aap mere liye apne nafs par qaabu ke liye dua farmadijeye. 
Aap H ne unhe dua dete huwe farmaya: 

Aye Allah! iske gunah maaf farma, dil pak farma, iski 
sharam gaah ko mehfooz farma. 

Raavi kehte hain ke iske baad yeh noujawan aise pak 
baaz huwe ke kisi burayi ki taraf iltifaat nahi karte the. 

(Musnad e Ahmed:5/257] 

(5) Roze ke zariyeh kasr e shahwat ki koshish karna 
Aise shaqsh ke liye ek tadbeer rozon ka eahtemam hai. 
Roze ka usko 2 tarah nafa hoga, ek to nafsiyyati quwwat 
hasil hogi, doosre jazba-e-shahwat tootega, aur kamzor 
padega. 

Nafsiyyati quwwat hasil hone ka matlab yeh hai ke jab 
roze ki haqeeqat khane peene aur jima jaise halal kamon 
ko subah sadiq se lekar guroob-e- aaftab tak apne oopar 
haraam karlena aur nafs ko un taqazon ki takmeel se roke 
rakhna hai, to isme yeh ghour karne ka mouqa milta rehta 
hai ke bhai jab Allah pak ki riza ke liye mai jo kaam aam 
halaat me halal the unse bhi apne ko roksakta hu to aise 
kaam jo kisi waqt me bhi halal nahi hain unke irtekaab ki 

kaise himmat wa jura't karsakta hun? Isliye aye nafs! 
khwaah tu kitna bhi wargalaye aur cheadta rahe, main 
tujhe khush karne ke liye haraam lazzat daraamad karke 
apne moula-e-meherban ko naraaz kabhi nahi karunga. Is 
tarah taqwa ko taqwiyat hasil hoti rehti hai. Ek nafa yeh 
hua. Doosri taraf musalsal roze rakhne ke natije me zuaf 
paida hokar shahwat tootegi, aur haizani kaifiyat 
muzmahil hojayegi. Aur "musalsal" is liye kaha gaya ke 
mahireen ke nazdeek ek-aadh roza rakhlena naafe' nahi 
hai. Isliye ke khuluww-e-me'dah se shahwat aur bhadakjati 
hai. Hadith me bhi aJjo se yahi isharah milta hai. 

Nabi-e-Kareem HI ne nikah ki targheeb dene ke baad un 
noujawano ko jo mutalabaat-e-nikah ko poora nahi 
karsakte, yeh talqeen farmayi hai ke wo rozon ka 
eahtemam kare. 

Aur jo nikah ki isteta't nahi rakhte wo apne oopar rozon 
ko lazim karle. Isliye ke yeh unke haq me 
badkari-se-dhaal hai. 

(Mishkat:2/1) 

(6) Allah ta'ala se duaon ka eahtemam karna: 

Ek tadbeer balke eahem tadbeer Allah ta'ala se 
pakdamni ke tahaffuz ki dua karte rehna hai. Hame hadith 
ki kitabon me aise muta'ddad duayein milti hai jin me 
Allah ta'ala se effat aur pak damani mangi gayi hai. 
Sahoolat ke liye aise chand duaayein darj-e-zail ki jati hai. 

Aye Allah! Mai aap se hidayat, taqwa, pakdamani aur 
isteghna ka sawal karta hu. 

Aye Allah Mai aap se sihhat, pakdamani, amanatdari, 
husn-e-aqhlaq aur riza bil qadr ka sawal karta hun. 

Aye Allah! mujhe mere bhalaiyon par muttale' kijiye, aur 
mujh ko mere nafs ki shararaton se bacha lijeye. 

Aye Allah! mai buri aadaton, buri harkaton, aur buri 
khwahishon se aap kipanah chahta hu. 

Aye Allah! mere gunah maaf farma, mera dil pak farma 
aur mere sharam gah ko gunahon se mehfooz farma. 

Aur bhi duayein ahadith ki kitabon me moujood hain. 
Allah ta'ala hame apne karam se neik sirati ata farmaye 
aur badkari se mehfooz rakhe. Ameen 

(7) Kisi sahib e nisbat buzurg aalim e deen se rabt 
o talluq: 

Ek ahem tadbeer salah wa taqwa paida karne ki 
ahlullah aur buzurgane deen me se apne rujhaan aur 
munasabat ke mutabiq kisi Allah wale se (agar wo aalim 
bhi hon to bohot behter, warna kisi alim-e-deen Allah wale 
buzurg se ijazat yaftah hon to bhi kafi hai) apna islahi 
ta'lluq qayim karlena hai. Yani unse apna maqsad batakar 
ijazat lelena ke mai apni islah ke silsile me mashwareh ke 
liye mai aap se wabasta rehna cahta hu. (Bait hojane ki 
koie jaldi nahi aur yeh koie lazimi aur zaroori shart bhi 
nahi) Iske baad apni akhlaqi kamzoriyon par nazar karke 
unme se ek ek unke samne zubani ya tehreeri tour par 

rakhte rehna, aur wo jo hal batlaye uske mutabiq amal 
karna. Is gunah se apne aap ko pak karke, taqwa aur 
parhezgari ke noor ko badhate rehna. Iska bohot khayal 
rakhna ke ittela'-e-haalat aur itteba'-e- hidayaat me 
diyanat dari aur apne aap se khair khwaahi ke bagair 
mehez kisi ko bada banalene balke bait hojane ka bhi koie 
faida nahi. 

Ahlullah se ta'lluq-e-islahi ki tadbeer nafa ke eitebar se 
bohot hi naafe' aur mujarrab nuskha hai. Lakhon lakh 
awaam-o-khawaas is tadbeer ke zariyeh gunahon ki 
na-pak aur manhoos zindagi se najaat pakar, taqwa wa 
taharat ki pakiza aur mehboob zindagi me dakhil hogaye 
aur dekhte dekhte hidayat-o-wilayat ke aala maratib tak 
pahunch gaye, balke aouron ke haadi wa rehnuma 
bangaye. 

Yeh ta'lluq ek aisi zaroorat hai ke hazraat-e-sahaba-e 
-kiraam $fe> wilayat ke sabse aala martabe par hone ke 
bawajood apne liye iski zaroorat mehsoos karte the. Wo 
agar-cheh bohot hi pakiza mahool me aur saaf shaffaaf 
kirdar ke hamil the magar ba-haisiyat-e-insan aur 
ba-haisiyat ek noujawan ke unke andar bhi bashari taqaze 
moujood the. Unka nafs bhi unko satata tha. Woh Allah ke 
rasool H se ruju hote aur apne apne halaat wa khayalaat 
pesh karke mashwarah chahte the. Jab Aap unki 
rehnumayi farmate to phir wo poori diyanat-o-amanat se 
us par amal karke un khatraat se bach jate aur kabhi kabhi 
unhe lahiq hojate the. Jab aise pakiza jamat ko aise pakiza 
mahool me bhi apne nafs ke dhokon se mehfooz rehne ke 
liye kisi rehnuma ki rehnumayi ki zaroorat thi to hamare 
is zamane ke gande aur khabees mahool me (jab ke har 
chahar taraf be-pardagi wa be-hijabi, uryaniyat wa 
barhangi ka sailaab umand raha hai aur qadam qadam par 
gunah me padne ke khataraat mandlarahe hain.) mehez 
apni ma'loomat aur apni zaat ke bharose par unse bach- 
jane ki tawaqqu kaise ki jasakti hai? Is liye zaroorat hai ke 

ham apne sar par kisi rehnuma aur murshid-e-kamil ke 
saye ko hasil karle. Aur ba-qoule Hazrat Muhiyus sunnah 
rehmatullahu alaih isko peer-o-murshid kehna shan ke 
khilaf ho aur sharm aati ho to murshid kehna hi kya 
zaroori hai? Deeni musheer kehlo. Jab karobar ke liye 
qanooni musheer rakhlete hain, sihhat ke liye tibbi 
musheer aur family doctor ko muntakhab karlete hain to 
akhirat ki kamiyabi aur nafs ki pamali ke liye ek deeni 
musheer ke intekhaab ko kyun ghair zaroori samajhte 
hain? Aur kyun is se haya aur sharm aati hai? 

Is silsile me ilmi duniya ki ek azeem shaqshiyat 
muhaddis e deccan Abhul Hasanaat Hazrat 
Abdullah Shah saheb rehmatullahi alaih farmate 
hain: 

Mureed hona to koie naie baat nahi, quroon-e-oola me 
isi ko "bait" hona kehte the. Sahaba-e-kiram ne bhi 
mukhtalif umoor me Rasoolullah 0 se bait ki hain. Wahi 
silsila jari hai. Bait se maqsood sacchi toubah karne aur 
Allah ta'ala ka zikr karne ka tareeqah ma'loom karke yaad- 
e-ilahi me mashgool hojana hai. Ab kahiye! yeh kaunsi buri 
baat hai? Mureed hone ki koie deegar shart nahi hai. Is 
qadar zaroori hai ke murshid ki hidayaat par eahtemam se 
amal karte rahe. Ba-shart-e-keh murshid khud bhi 
shariyat-e- islami ka paband ho. Na khilaf-e-shara' baaten 
karta hon, aur na khilaf e shara' kaam karta ho. 
Bara-e-naam mureed hone se kaam nahi chalta. Murshid 
ke ahkaam bajalana zaroori hai, kwaah wo nafs par kitna 
hi giraa ho. Kyun ke peere wa mureede khaas toor par 
ita'at e ilahi ka mua'ahadah hai. Albatta murshid e kamil 
talash kijeye, iski pehchan yeh hai ke uski sohbat se dil 
khuda e ta'ala ki taraf rujoo hone lage, wo ilm e deen se 
waqif ho, aqaid wa aamaal me shariyat ka paband aur 
muttaqi ho, duniya ki hirs na rakhta ho, aur khud usne kisi 
peer-e-kamil se faiz-o-barkat hasil kiye hon, uski majlis me 

baithne se duniya ki muhabbat me kami aur akhirat ki 
raghbat me taraqqi mehsoos ho. 

(Mawaiz-e-Hasanah:l/72) 
Khud sahaba e kiraam 4|> ne Nabi e Kareem Hi ke dast- 
e-haq parast par "sabit alal haq" ki aur "tark e ma'siyaat" 
ki baiatein ki hain. Bukhari-o-muslim me Hazrat Ubadah 
bin sabit se riwayat hai ke sahaba e kiraam 4fc> Nabi e 
Kareem £§l ki khidmat me hazir the. Aap Hi ne unhe 
mukhatab karke irshad farmaya: Turn log mujhse is baat 
par bait karo ke Allah ta'ala ke saath kisi ko shareek na 
karoge, chori na karoge, aoulaad ko qatal nahi karoge, zina 
nahi karoge aur neaki ke kamon me nafarmani nahi 
karoge. 

(Muslim:2/721) 

Ibne majah wa muslim ne Abu Malik Ashjaee 4fc se 
riwayat kiya hai ke ham 8 ya 9 aadmi Aap Hi ki khidmat 
me hazir the. Aap ne farmaya: Kya turn log Rasoolullah ke 
haath par bait nahi karoge? Ham ne arz kiya ya 
rasoolallah! ham to bait-e-islam to pehle hi kar chuke hain, 
ab kaahe ki bait karenge? Farmaya: Is baat ki ke shirk nahi 
karoge, panjwaqtah namaz ka eahtemaam karoge, 
eta'at-e-kamila karoge aur logon se sawal nahi karoge. 
Chunanche ham logon ne in baaton par Aap Hi se bait 
karli. 

(Muslim:2/721) 

Imam-e-muslim ne Hazrat Jareer bin abdullah 4» se 
riwayat kiya hai ke mai ne Rasoolullah Hi ke 
dast-e-mubarak par har musalman ke saath bhalayi karne 
ki bait ki thi. 

[Muslim: 1/75] 

Imam Bukhari rehmatullahi alaih ne Hazrat Umme 
Atiyyah ^ se riwayat kiya hai ke jab ham ne Rasoolullah 

m se bait ki thi to usme aap ne hamse nouha na karne ka 
ahad liya tha. 

(Bukhari:5/490] 

Imam-e-Muslim rehmatullahi alaih ne Hazrat Abdullah 
ibne Umar 4s> se riwayat kiya hai ke ham log Rasoolullah 
H se sama' wa taa'at ki bait kiya karte the. 

(Muslim:5/490) 

Isi tarah khawateen-e-islam ko bhi iska eahtemam 
karna chahiye. Ahad-e-risalat ki khawateen iska eahtemam 
karti thi. Khud Allah ta'ala ne Quran-e-Majeed me unke 
jazba e salaah wa falaah ko dekh kar Nabi e Kareem H se 
ba-zariyeh wahi unko bait karlene ki sifarish farmayi hai. 

Aye paighambar! jab musalman auraten aap ke pas (is 

garaz se aaye ke aap se in baton par ahad karen, ke 
Allah ke saath kisi ko shareek na karengi, aur na chori 
karengi, aur na badkari karengi, aur na bacchon ko qatal 
karengi, aur na shouhar ke ghair se aoulad paida karke 

unhe apna batlayengi, aur kisi bhale kaam me aap ki 
nafarmani nahi karengi. To aap unse bait karke unke liye 
Allah ta'ala se maghfirat talab karen. Beshak Allah ta'ala 
bohot bakhashne wala aur meherban hai. 

(Suratul Mumtahinah: 12) 

DARS-E-EBRAT 
Jahan mehain ebrat ke har soo namoone 
Magartujh ko andha kiya rang-o-boo ne 
Kabh.igoursebh.iyek dekha haitu ne 
Jo ma 'moor the mahal wo ab haisoone 
Jaga jee lagane kiduniya nahihai 
Yeh ebratkija haitamasha nahihai 

(Majzoob rehmatullahi alaih) 

Wo log (yani yahood-o-nasara aapas me ek doosre ko 
mana na karte the un bure kamon se jo woh kar rahe the. 
Kya hi bura kaam haijo wo karte the. 



(Suratul Mayida:79) 

Taqrebaat ke munkaraat aur ulama aur dua'at: 

Ahle ilm se yeh baat makhfee nahi hai ke ameerul 
mu'mineen fil hadith Hazrat Imam Bukhari rehmatullahi 
alaih ne apni jamee' me ek mustaqil baab ISI ^-^j Jj> 
a ^ I ke unwaan se qayim kiya hai aur tarjumatul 
baab hi me 2 waqiyaat Hazrat Ibne Umar aur Hazrat Ibne 
Masood 4l» ke bayan kiye hain, jin me un hazraat ke 
muqaam-e-munkar aur makan-e- musawwar se baghair 
khana khaye lout jane ka zikir hai. Hazrat ibne Masood ^ 
ne ek daee ke ghar me tasweeren dekhi to wahan se 
naraaz hokar lout gaye. Isi tarah Hazrat Abu Ayyub ansari 
4fe kisi ke ghar ki diwaar par parde pade huwe dekhkar 
naraaz huwe aur khana khaye baghair waha se lout aaye. 

(Bukhari: Kitabun-Nikah) 
Phir baab ke zail me Siddiqah Ayesha se ek marfoo 
riwayat naqal farmayi hai, jisme Aap Hazrat Hi ke ghar 
tashreef lane aur pardah ya takiyah par tasweer dekhkar 
cehra-e-mubarak ke mutagayyar hojane aur Aap ill ke use 
mitane tak wahi tehre rehne ka zikr hai. 

j4JJII ^J\^ J jLcJUs4jI ^JIa^ j^ici 

Ummul mu'mineen Hazrat Ayesha marwee hai ke 

unhone ek takiyah khareeda tha jis par tasweeren thi. 
Phir jab Rasoolullah ne dekha to darwaze hi pe 
khade hogaye, andar tashreef nahi laye, mai ne jab 
chehre par nagawri ke aasar dekhe to mai ne arz kiya: 



Allah aur uske Rasool se toubah karti hun, akhir mujhse 
kya gunah hogaya? Aap {jjj^ ne farmaya yeh takiyah kaisa 
hai? Mai ne arz kiya: aap ki rahat ke liye mai ne 
khareeda tha taake is par baith saken aur take laga 
saken. Aap jjjjjj^ ne farmaya qiyamat ke din tasweeren 
banane walon ko azaab diya jayega, aur unse kaha 
jayega jo shakalen turn ne banayi hain unhe zindagi bhi 

ata karo. Neezyeh bhi farmaya ke jin gharon me 
(jaandar) tasweeren hoti hain unme farishten dakhil nahi 

hote. 

Jis se saaf zahir hai ke muqaam-e-munkaraat me shirkat 
aur waha qiyaam (agar cheh thoodi hi deer keliye kyun na 
ho) aam halaat me us se razi hone ke mutaradif hi hai. 
Khusoosi suraten yaqeenan mustasna hain. Iske bar khilaf 
hamara tarz-e-amal is silsile me aaj kal jo hogaya hai wo 
kisi sahib-e-nazar se makhfee nahi hai. Is se bhi aage badh 
kar ab to mukhtalif heelon aur taweelaat ke zariyeh iski 
burayi ko kam karne ki sazishen bhi ho rahi hain. Iski 
wajeh geerat-e-imani aur quwwat-e-roohani ki kami ke 
alawah aur kya hosakti hai? Chunanche Sheikhul hadith 
hazrat Moulana Zakariyah saheb rehmatullahi alaih 
farmate hain: 

"Aaj kal yeh khoobi samjhi jati hai ke aadmi sulhe kull 
rahe. Jis jagah jawe waisi hi kehne lage. Isi ko kamaal aur 
wusa't-e-akhlaaq samajha jata hai. Halanke yeh alal itlaaq 
ghalat hai. Balke jahan amr bil ma'roof wagera qata'n 
mufeed naho, mumkin hai ke sirf sukoot ki gunjaish nikal 
aawe, na ke haan me haan milane ki. Lekin jaha mufeed 
hosakta hai masalan apni aoulaad, apne matehet, apne 
dast-e-nigar logon me. Wahan kisi tarah bhi yeh sukoot 
kamaal-e-akhlaaq nahi. Balke sukoot karne wala khud 
shar'an wa urfan mujrim hai." 

(Fazail-e-tabligh: 11) 

Safha 13 par ek doosri hadith ke zail me farmate 
hain: 

"Is zamane me Allah ta'ala ki nafarmani ki koie inteha, 
koie had hai? Aur uske rokneya band karneya kam az kam 
taqleel ki koie saee\ koie koshish hai? Hargiz nahil Hadith 
me hai ke kalima-e-tayyibah apne padhne wale ko us waqt 
takfaida pahunchata rehta hai jab tak ke wo uske huqooq 
se laparwahi na kare. Aur uske huqooq ki laparwahiyeh hai 
ke zameen par khuda ki nafarmani aam hojaye aur uske 
mitane ki koshish na kijaye." 

(Fazail-e-tabligh:13) 

Hazrat Madani rehmatullahi alaih farmate the ke mai ne 
shadiyon me shirkat is liye chood di ke waha har ek 
azeez-o-qareeb jama hota hai magar Allah, Rasool shareek 
nahi hote. 

(Makatib-e-shaikhul Islam) 
Kyun ke har ek ki marzi ki takmeel ki jati hai magar 
Allah ta'ala aur Rasoolullah Hi ki marziyyat wa ta'leemat 
ko faramosh kardiya jata hai. In ahadith-o-waqiyaat se 
ma'loom hua ke taqreebaat me munkaraat ke bawajood, 
bila sakth zaroorat ke shareek rehna deen-e-islam ki haq 
talafi hai. Bil khusoos ahle sulah, ahle ilm aur 
muballigeen-e-deen ke liye to in tehayi muzir hai. 

Chunanche Mulla Ali Qari rehmatullahi alaih ne dawat 
qabool karne ke wujoob ya istehbaab ko saqit karne wale 
aazaar ko shumaar karte huwe iska bhi zikir farmaya hai 
ke "Is majlis-e-dawat me agar kisi wajeh se na shareek 
hona maslihat ho, isi tarah waha lahu wa lae'b ho, ya 
shareek hone me batil par taa'wun ka khatra ho to in 
aazaar ki wajeh se dawat qabool karne ka 
hukum-e-sharaee' saqit hojayega." Aage khud hi farmate 
hain: "Makhfee na rahe ke is zamane me mazkoorah bala 
umoor se shayad hi koie mehfil khali ho." 

(Mirqaatul-Mafateh:vol6) 



Beher haal aaj kal yeh dekha jaraha hai ke ghair sharee' 
wa ghair islami taqreebaat me awaam ko to chodiye, 
waizeen, daaeyeen, muballgeen-o- muqarrireen, ahle deen 
sab hi bila takalluf shareek hojate hain. -^JlULiUVl - Aur 
iski zara parwah nahi karte ke in aamal ke saath hamari 
dawat-o- naseehat kis qadar ghair muassir, balke hamara 
kirdar kitna mushtabah hojasakta hai. 

Isi liye ham sab aalimon, daeeyon aur deendaar kehlaye 
jane walon ki zimmedari hai ke is mas'aleh ki taraf 
khusoosi tawajjuh de. Aur bila sakth tareen qoumi wa milli 
zaroorat ke, aise taqreebaat, aise muqamaat me shirkat se 
ijtenab karen. Aaj jabke ummat badi mazloomiyat ki 
zindagi guzaar rahi hai, zillat wa khwari chayee huie hai, 
be-chainee aam hai, aise waqt to in buraiyon ko tark karne 
ki aur bhi sakth zaroorat hai. Kam-az-kam samajhdaar wa 
deendaar tabqah is se eksuie wa alaheedgi ikhtiyaar karle 
to uska asar inshallah is poori society par padega, jo khud 
apni harkaat se aajiz hochuke hai, aur kisi doosre ke aage 
badhne ka intezaar kar rahi hai. Iskeliye sirf iradah wa 
himmat ki zaroorat hai. Chahne wale ki Allah khud madad 
farmate hain. Hazrat Kwajah saheb farmate hain: 

Tujh ko jo chalna tareeq-e-ishq me dushwaar hai 
Tu hi himmat haara hai, ha tu hi himmat haara hai 
Harharqadam parreh roo jo kha raha haitu tho karen 

'Lang' khud tujhme haiwarna rasta hamwaarhai 

Quran-e-Majeed me hai "Turn ko jo museebaten 
pahunchti hain wo tumhare hathon ki kamayi hai." Isliye 
agar ham khud apne aamaal ki sihhat wa durustgi ki fikir 
me lag jayenge, to yaqeenan Allah ta'ala apne wade ke 
muwafiq hamare ahwaal ko durust farmayega. 

Note:- Baaz martaba halaat aise hote hain ke 
baadil-e-na-khaastha hi sahi shareek hona padta hai. 

Masalan qareeb tareen rishteh dari ka mua'malah hota hai, 
ya nikah ke waqt kisi ek fareeq ke sakth dabaoo ka 
saamna hota hai wagerah.. Aise mawaqe' par sakhti wa 
durushti se mazeed nuqsaan ka andesha rehta hai. 
Chunanche makhsoos mawaqe' mustasna hain, unke 
ahkaam juda hain. Aise mawqe' par khud raee ke bajaye 
ulema se mashwarah karke unki hidayat ke mutabiq amal 
karna chahiye. 

Aur Allah ta'ala ki qudrat ki nishaniyon me se ekyeh bhi 
hai, ke usne tumhare liye tumhi me se jode banaye, taake 

turn unke zariyeh sukoon-o-suroor hasil karsako aur 
usine tumhare darmiyaan mawaddat-o-muhabbat paida 

kardi. 



(Surat-ur-rum:21) 



Huqooq-uz-zoujain 

Aaj kal musalmano ke izdewaji ta'lluqaat din ba din 
kharaab hote jarahe hain. Zoujain ke darmiyaan tarah 
tarah ke waqiyaat ronuma horahe hain. Uski wajeh, bajuz 
iske aur kya hosakti hai ke miya biwi dono ek doosre ke 
islami wa sharaee' huqooq se ghafil hain. Sitam 
baala-e-sitam yeh ke is surat-e-haal ki sudhaar ke liye sab 
kuch karte hain magar nabawi ta'leemaat par amal nahi 
karte. Jab dawa ke bajaye zeher khayenge to mas'alah 
kaise hal hoga? Hamari riyasat me ek bohot hi ba-faiz 
roohani wa ilmi shaqshiyat guzri hain, unka naam Hazrat 
Soofi Gulam Muhammad saheb tha. Ek martaba unke 
mureedeen me se ek joda unke pas gaoon se safar karke 
pahuncha aur arz kiya ke hamare darmiyan bohot 
ikhtelafaat aur jhagade hote rehte hain, halanke ham ko ek 
doosre se muhabbat bhi bohot hai. Bil aakhir ham logon 
ne yeh tey kiya ke hazrat qiblah ki khidmat me hazir hokar 
arz kare. Wo jisko kusoor-waar qararde wo apni ghalati 
maanle aur islaah karle, taake yeh rooz rooz ka jhagda 
khatam ho. Hazrat ne dono se alahida alahida sawal 
farmaya ke tumhe doosre se kya shikayat hai?. Biwi ne 
kaha: In me sab khoobiyan hain magar bas meri baat nahi 
maante hai. Shouhar ne bhi bi-ainihi wahi jawab diya ke 
biwi me sab acchaiyan hain, badi khidmat karti hain. 
Magar bas yehi ek kamzori hain ke meri baat nahi manti. 
Hazrat rehmatullahi alaih ne badi sanjeedgi se farmaya: 
Mera faisla bhi yahi hai ke turn log ek doosre ki baat 
hargiz na mano. Wo log aur degar sama'een sab hairan 
hogaye ke hazrat ne yeh kaisa jawab de diya. Phir kuch 
tawaqquf karke farmaya: Turn biwi ki baat mat mano, 
tumhari biwi tumhari baat na mane. Dono milkar Allah 
aur uske Rasool H ki baat mano. Agar Allah wa Rasool ki 
itaa't karoge to unki itaa't ki barkat se khud ba khud yeh 
jhagda khatam hojayega. Iske baghair nahi! Ek hakeem wa 

daana murabbi ki yeh baat aab-e-zar se likhne aur yaad 
rakhne ke qabil hain. Isliye Allah ta'ala aur uske Rasool HI 
ne zoujain ko jo hidayaat di, aur ek doosre ke jo huqooq 
bayan farmaye sab se pehle unke jaanne ki zaroorat hai. 
Zail me zoujain ke chand ahem huqooq Ahadith-e- 
shareefah ki roshni me darj ki jati hain. 

Biwi ke zimme shouhar ke huqooq 

(1) Shouhar ki moujoodgi me biwi ko chahiye ke uski 
ijazat ke bagair (nafil) roza na rakhe. 

(Bukhari:6/150) 

(2) Shouhar ki ijazat ke baghair kisi ko uske ghar aane 
ki ijazat na de. Aur na uski ijazat ke baghair uske maal me 
se kuch kharch kare. 

(Bukhari:7/39) 

(3) Aurat ke haq me uske shouhar ka martaba itna bada 
hai ke agar khuda-e-ta'ala ke alawah kisi aur ko sajdah 
karna jayaz hota to aurat ko hukum diya jata ke apne 
shouhar ko sajdah kare. (Yani shouhar is qadar 
izzat-o-eahteram ka mustahiq hai.) 

(Tirmidhi:2/386) 

(4) Jo aurat is haal me mare ke uska shouhar us se raazi 
tha to wo jannat me dakhil hogi. (Ba-shart e ke koie aur 
amal rukawat na ho.) 

(Tirmidhi:2/386) 

(5) Jis aurat ne 5 waqt ki namaz ka eahtemam kiya, 
Ramazan ke roze rakhe, apni esmat ki hifazat ki, aur 
shouhar ki etaa't ki (is haal me margayi to) wo jannat ke 
jis darwaze se jee chahe dakhil hojayegi. (Matlab yeh haike 
jo aurat akhir waqt tak ahkaam-e-khudawandi ki 
baja-aawuri aur apne shouhar ke saath husn-e-mua'malat 
karti rahi. Is jagah namaz, roze ka zikir masalan kiya gaya 
hai. Warna poora deen usme dakhil hai.) 

(Mishkat:2/238) 

(6) Jab koie aurat apne shouhar ko takleef pahunchati 
hai to uski hooran-e-jannat is aurat se kehti hain ke Allah 
tujhe halaak kare, apne shouhar ko takleef mat pahuncha. 
Kyun ke wo tere paas aarzi mehman hai aur bohot jald 
tujhse alahida hokar hamare paas aajayega . 

(Ibne Majah: 1/649) 

(7) Agar shouhar biwi ko yeh hukum de ke wo sufaid 
pahad ke patthar dho dho kar siyaah pahad par muntaqil 
kare aur isi tarah uske bar-aks kare to use chahiye ke 
karguzre. (Yani mushkil se mushkil kaam me bhi jazba e 
itaa't ka muzahara kare, aur agar amal mushkil ho to adab 
wa akhlaaq se is tarah inkaar kare ke usey takleef na ho.) 

(Musnad e Ahmed:6/76) 

(8) Jis aurat ka shouhar us se naraaz ho uski na namaz 
qabool hoti hai aur na neaki qabooliyat ke liye aasmanon 
par uthayi jati hai. Yani shouhar ko razi karne tak. Jabke 
iski naraazgi kisi mubaah mas'ale me ho. Aur agar wo kisi 
deeni hukum aur sharaee' mas'ale ke khilaaf naraz hua hai 
to yeh narazgi kuch muzir nahi. Aise waqt Allah ta'ala ki 
narazgi se bachne ki fikir hi zaroori hai. 

(Mishkat:2/242) 

(9) Agar shouhar apni zaroorat se biwi ko bulaye aur 
wo inkaar karke sojaye, to is nafarmani ki wajeh se biwi ki 
raat is halat me guzarti hai ke farishte us par la'nat karte 
rehte hain. 

(Bukhari:6/150) 

(10) Auraton ki badi tedaad shouharon ki na-shukri aur 
eahsaan faramoshi ki aadat ki wajeh se jahannum me 
jayegi. (Yani biwi ko hamesha apne shouhar ki shukur 
guzar aur eahsaan shanaas rehna chahiye.) 

(Bukhari:7/41) 

Ahadith e bala ki roshni me ek khatoon ko to yeh baat 
ba-asani ma'loom hosakti hai ke shariyat me shouhar ka 
kitna bada muqaam hai, aur uski izzat karna, itaa't-o- 

farmabardari ke zariyeh khush rakhne ki koshish karna, 
jayaz umoor me uski adna nafarmani se bhi apne ko 
bachana kis qadar zaroori hai. Aur iske khilaaf karne ke 
nataaij duniya wa akhirat me kis darjah khatarnaak hai. 
Isliye ek sa'adatmand biwi ka fareeza aur zimmedari hai 
ke wo apni zindagi me muhsin-e-aazam 0 (jinhone isko 
zillat-o-khwari ki pasti se nikaal kar izzat-o-rafa't ka 
muqam ata farmaya hai) ki in hidayaat ko madde nazar 
rakhe. Isi me uski kamiyabi aur darein ki surkh ruee hai. 
Akhir me ek jamee' riwayat jisme Aan Hazrat H ne 
behtareen aur pasandeedah biwi ki 3 sifaat ka zikir 
farmaya hai darj ki jaarahi hai, taake hamari behene iske 
aaine me apni seerat sawarlen. Irshad farmaya ke: 

(11) Sab se behtareen aurat wo hai ke agar shouhar uski 
taraf dekhe (apne husn-e-khulq, chehre ki bashashat aur 
jazba-e-itaa't se) usko khush karde. Aur agar kisi kaam ka 
hukum de to (ba-shouq-o-raghbat) fouran kardale aur apne 
shouhar ki marzi ki mukhalafat na kare. Na apni zaat ke 
silsile me kare, na uske maal ke silsile me . Yani shouhar ki 
marzi ke khilaf na kahi jaaye aaye, isi tarah maal ki hifazat 
kare. Isme na khiyanat kare aur na uski na-pasandeedah 
cheezon me sarf kare. 

(Mishkat2/302) 

Shouhar ke zimme biwi ke huqooq 

(12) Rasoolullah Hi ne Hazrat Abdullah bin amar ibnul 
Aas ^ ko mustaqil tour par din me roze rakhne aur raat 
bhar ibadat karne se mana karte huwe farmaya ke kabhi 
roza rakhlo kabhi na rakho. Kabhi raat me ibadat karo 
kabhi sojaoo. Isliye ke tumhare jism ka, tumhari aankhon 
ka aur tumhari biwi ka turn par haq hai. (Yani choonke 
unke huqooq ke baare me tumse sawal hoga. Isliye 
makhlooq ke huqooq ki adayigi se ghafil hokar din raat 
ibadat me rehna koie kamaal ki baat nahi. Balke ahle 
huqooq ki adayigi hi kamaal-e-insaniayt wa bandagi hai.) 



(Bukhari:7/40) 

(13) Jo shaqsh aakhirat par iman rakhta hai, uspar 
lazim hai ke padoos ko eeza na pahunchaye. Aur auraton 
ke saath khair wa khoobi ka mua'mlah kare. Kyun ke wo 
tedhi pasli se paida huwe hain. Isliye agar turn use sakthi 
se sidha karne ki koshish karoge to wo tooth jayegi. (yani 
talaq ki noubat aajayegi) Aur agar chood doge to usi tarah 
rahegi. (Yani durust na hogi. Isliye narmi wa shafaqat ke 
saath dheere dheere islah wa durstgi ki koshish karta 
rahe.) 

(Bukhari:7/40) 

(14) Koie shouhar apni biwi se bugz na rakhe. Isliye ke 
agar usme koie aadat takleef deh hai to koie doosri achi 
bhi hogi. Yani agar uske kisi amal se takleef pahunche to 
halat-e-gazab me koie intehayi iqdaam na kar baitho, balke 
sabar se kaam lo. 

(Muslim:846) 

(15) Biwi ka haq shouhar par yeh hai ke jab khud 
khana khaye to usko bhi khilaye. Aur jab apne kapde ka 
intezam kare to uskeliye bhi kare. Aur uske chehre par na 
mare aur na uski buraee kare, aur na usko apne ghar ke 
alawah kahi tanha chode. (Yani taadeeb-o-tarbiyat ke liye 
agar apne se door rakhne ki zaroorat bhi pade -jaisa ke 
sura e nisa me hidayat di gayi hai- to apne hi ghar me 
rakhe.) 

(Abu Dawood) 

(16) Iman ke aitebar se kamil tareen shaqsh wo hai jis 
ke akhlaaq sab se acche hon. Aur apni biwi ke saath sab se 
ziyadah lutf-o-meherbani ka mua'malah karne wala ho. 

(Tirmidhi:2/387) 

(17) Turn me se behtareen shaqsh wo hai jo apni 
auraton ke saath behtar sulook karta ho. Aur khud mera 
mua'malah yeh hai ke mai apne ghar walon se behtareen 
sulook karta hun. 

(ibd) 

(18) Jo shaqsh apni biwi ki eeza rasani par sabr kare 
Allah ta'ala usko Hazrat Ayyub alaihis salam ke sabar ke 
baqadar ajar ata farmate hain. 

(Al kabair: 179) 

Hafiz shamshuddin zahabi rehmatullahi alaih farmate 
hain ke jistarah aurat apne shouhar ki itaa't aur 
khushnoodi wale aamaal ki paband hai, isi tarah shouhar 
bhi uspar eahsaan-o-narmi karne, uski janib se pesh aane 
wali bad khulqi par sabar karne aur uske nafaqah, kiswah 
aur husn-e- mua'sharat ke huqooq ada karne par ma'moor 
hai. Allah ta'ala farmate hain: o j ydL^ys j jiXs- un aourton 
ke saath behter sulook karo. 

Iske baad hafiz mousoof ne ek waqiyah naqal farmaya 
ke Ameerul mu'mineen Hazrat Umar ibnul Khattab 4^ ke 
pas ek shaqsh apni biwi ki nafarmani ki shikyat karne ke 
liye aaya. Unke darwaze par pahuncha to unki biwi ki 
aawaz suni, ke unse ulajh rahi hai aur talkh-kalami kar 
rahi hai. Lekin Hazrat Umar khamoosh sun rahe hain, 
kuch jawab nahi dete. To wo shaqsh yeh sooch kar wapas 
hone laga ke Hazrat Umar 4l> ka bawajood apne muqam 
aur khaas mizaaj ke apni ahliya ke saath yeh haal hai to 
meri kya haisiyat hai? Itne me Hazrat Umar ^ bahar nikal 
aaye, aur us-se aane ki wajeh poochi. Usne saara qissah 
sunaya. Yeh sunkar Hazrat Umar ne farmaya ke: meri 
biwi mera khana tayyar karti hai, roti pakati hai, kapde 
dhoti hai, mere bacchon ko doodh pilati hai. Halanke yeh 
sab umoor uspar lazim nahi hai. Lekin meri khatir in sab 
zimmedariyon ku gawara karti hai aur mera dil iski 
moujoodgi ki wajeh se haraam waswason aur khayalat se 
mehfooz hai. Jab iski wajeh se mujhe yeh sab nee'maten 
milti hain to kyun na mai iski zuban darazi ke ek aaib ko 
iski khatir bardasth karlu? Usne kaha ke meri biwi ka bhi 
yahi haal hai. Farmaya: tu bhi tahammul karle. Mere bhai 
yeh mukhtasar si zindagi ki baat hai. 



(Al kabair: 179) 

Mazkoorah bala islami ta'leemat, izdewaji zindagi keliye 
aise usool hain ke agar fareeqain me se har ek doosre ke 
huqooq ki fikr rakhe to haqeeqi mano me zindagi ka lutf 
aajaye. Aur aise na-ittefaqiyon se hifazat hojaye, jo 
khandano ke bikharne aur aoulaad ke bikharne ka sabab 
hojata hai. 

J AAGNE Kl DEER HA1 

Rustum khufia hai to his bal nahihaiham tera 
Jaagne hi deer hai phir hai wahi dam hham tera 
Yeh agar hoj aye zaail n eend ka aalam tera 

Muslim hwabedah uth hangama aara tu bhiho 
Maand sab hon mo bar bankar aashhara tu bhiho 

(Majzoob rehmatullahi alaih) 

Aye iman walo! apne aap ko aur apne ahl-o-ayaal ko 
dozakh ki aag se bachao. 



(Surat ut tehreem: 6) 

Ghar walon ki islah-o-tarbiyat 

Aoulad Allah ta'ala ki azeem nee'mat aur ahem amanath 
hai. Isi ke saath apne maa baap ke haq me agar saleh aur 
farma bardar ho to jawani me dil jamaee' wa dil chaspi ka 
samaan, budhape me asa-e-peeri aur himmat-o- quwwat 
ka waseela, aur marne ke baad dua-e-magfirat wa 
sadqa-e-jariyah ka sabab hai. Aur agar nafarman wa 
badkirdar ho to zindagi me suhaan-e- rooh aur mout ke 
baad khusaran-o-zillat ka sabab hai. 

Duniya me Allah ta'ala ne jitne makhlooqat paida 
farmayi hain unme insan martabe ke eitabar se sab se 
ashraf-o-afzal hai. Aur yeh bhi uski asharafiyat ki baat hai 
ke sari makhlooq zindagi ke maqsad aur unke husool ke 
zaraee' se fitratan wa khilqatan waqif hoti hai. Magar 
insan ko inhi baton ka ilm Ambiya wa Malaikah ke zariyeh 
ata kiya jata hai. Albatta unse in uloom ko hasil karne ki 
salahiyat uske andar khilkatan rakhdee gaye hai. 

Irshad-e-khudawandi hai: 

Aur Allah ta'ala ne tumhe tumhari maoon ke peath se is 
tarah nikala ke turn kuch bhi nahijante the, aur tumhare 
liye kaan, aankhe, aur dil banaye taake turn (unke zariyeh 
ilm hasil karke) uska shukur ada karo. 

(Suratun Nahal: 78) 

Yani insan ko jahil-e-mutlaq magar wasail-e-ilm se 
bharpoor aarastah karke paida kiya gaya hai. Paida hone 
ke baad wo kano se sunkar aur ankhon se dekhkar 
majhoolaat ko maloomaat yani na-maloom ko maloom 
banata aur apne dil ke khazeene me mehfooz karta rehta 
hai. Jiska matlab yeh hai ke insan apni zindagi ki haqeeqat, 

uske maqsad aur us maqsad ko poora karne ke tareqon ku 
janne keliye taleem-o-tarbiyat aur mahool ka mohtaaj hai. 

Phir apne bando ki yeh taleem-o-tarbiyat haq ta'ala 
shanahu agar cahte to khud hi takweeni tour par 
farmadete. magar uski mashiyyat-o-hikmat ne isko 
munasib samjha ke insano hi ke zariyeh insano ki 
taleem-o-tarbitat ho. Isliye har paida hone wale keliye 
uske maa baap par yeh haq rakhdiya ke wo unki 
taleem-o-tarbiyat ka samaan karen. Irshad hua: 

Aye iman walo! apne aap ko aur apne ahl-o-ayaal ko 
dozakh ki aag se bachaao. 

(Surat-ut-tehreem:6) 

Iski tafseer me Hazrat Ali 4fe farmate hain: Yani apne 
ahl-o-ayaal ko ilm-o-adab se aarastah karo. 

Hazrat Ibne Abbas 4l> farmate hain: Matlab yeh hai ke 
apne ahl-o-ayaal ko Allah ta'ala ki taa'at wa farmabardari 
sikhao, taqwa wa parhezgari ka paband banao, zikrullah ki 
aadat dalo, taake Allah ta'ala tumhe aur unhe 
naar-e-jahannum se mehfooz rakhe. 

Hazrat Mujahid rehmatullahi alaih farmate hain: Apne 
gharwalon ko Allah se darao aur khud bhi darte raho. 
Hazrat Qatada rehmatullahi alaih farmate hain: Ayat ka 
matlab yeh hai ke turn unhe Allah ta'ala ki itaa'at aur 
gunahon se nafrat karna sikhao. Aur Allah ta'ala ke 
awamir ka paband banane ki zimmedari poori karo. Aur 
agar wo Allah ta'ala ki ma'siyat wa nafarmani me mubtala 
nazar aaye to tambeeh karke unhe us se nikalo. Aur agar 
wo kisi hukum se ghafalat barat-rahen hon to unhe 
tawajjuh dilakar aur taawun karke uspar amal karwao. 

Hazrat Zahhaak rehmatullahi alaih farmate hain: 
Musalmano par uske a'izza wa aqarib aur khadimon, 
ghulamon ka haq yeh hai ke unhe Allah ta'ala ke faraiz-o- 

ahkaam se waqif karate huwe unpar amal karwayen aur 
muharramaat-o-manhiyyaat se aagah karke unse ijtenaab 
karwayen. 

(Tafseerul Quranil Azeem:4/291) 

Ek jagah Nabi - e - Kareem Hi ko mukhatab karke 
irshad farmaya: 

Aye Nabi! aap apne ghar walon ko namaz ka hukum 
dijeye aur khud bhi uski pabandi kijeye. 

(Sura e Taha:132) 

Ibne Kaseer farmate hain: Yani sab musalmano aur 
apne gharwalon ko namaz ka paband karke unhe 
azaab-e-ilahi se bachaye, aur khud bhi uspar qayim rahen. 

(Tafseerul Quranil Azeem:3/167] 
Ek aur mouqe par irshad farmaya: 

Aur apne qareebi rishte daron ko (Allah ke azaab se) 

daraiyeh. 

(AS-Sua'ra:214) 

Is ayath ke nuzool ke baad Aap HI safa pahadi par 
chadh kar Khandaan ke ek ek rishtedar ka naam lekar 
unhe apne najaat ka samaan karlene ka hukum diya. Ghar 
me khane par rishte daron ko jama karke azaab-e-ilahi se 
daraya. Apni beti Hazrat Fatima ^ aur phoopi Hazrat 
Safiyah ^ se naam ba naam farmaya ke mujhse duniya ki 
zarooraton ka sawal to karsakte ho magar aakhirat ki najat 
ka muamalah Allah ta'ala se saaf karo. Mai uski pakad se 
tumhe zara barabar bhi bacha nahi sakta. 



(Tafsserul Quranil Azeem:3/329) 

Allamah Shabber Ahamed Usmani rehmatullahi alaih 
farmate hain: Yani aouron se pehle apne aqarib ko 
tambeeh kijiye, kyun ke khair kwahi me unka haq 
muqaddam hai. Aur waise bhi aadmi ki sadaqat wa 
haqqaniyat aqarib ke muamale se hi parkhi jati hai, ke un 
par uska kya asar hua. Pas maloom hua ke ahl-o-ayaal ko 
saleh aur deendaar banane ki zimmedari maa baap par 
hai. Aur aisi hi aoulad duniya wa akhirat ki khushiyon aur 
rahaton ka sabab hoti hai. Aur yahi is neemat ka shukr hai. 

(Tafseer-e-Usmani:1003) 

Suratul Furqan me apne neak bandon ki ta'reef 
karte huwe farmaya: 

Aur jo logyun dua karte hain ke aye hamare 
parwardigar! Hamari auraton aur aoulad ko hamari 
ankhon ki thandak bana aur hame parhezgaron ka 
muqtada bana. 

(SuratulFurqan: 74) 

Imam ibne kasir rehmatullahi alaih farmate hain: Yani 
Allah ke neak bande yeh dua karte hain ke touheed-o- 
sunnat par qayim rehne wali, shirk-o-masiyat se bachne 
wali aoulad ata farma. Taake unke aamaal-o-aqhlaaq 
dekhkar hamari aankhen thandi hon. 

Hazrat Ibne Abbas ^ farmate hain: Matlab yeh hain ke 
Rehman ke khaas bande apne ahl-o-ayaal ke liye 
aamaal-e-saliha ki toufeeq milne ki dua karte hain. Hazrat 
Ekramah ^ farmate hain: Isme ahl-o-ayaal ki 
khoob-surati, jamal-e-zahiri aur wusa't-e-maali ki dua nahi 
maangi gayi. Balke Allah ta'ala ki farmabardari aur 
nekokari ki ilteja ki gayi hai. 



Hazrat Hasan basari rehmatullahi alaih farmate hain: 
Khuda ki qasam! Apni aoulad aur apne aoulad ki aoulad ko 
Allah ta'ala ki itaa'at wa farmabardari aur taqwa wa 
parhezgari wale aamaal karta hua dekhne se ziyadah 
haseen aur is se badhkar ankhen thandi karne wala is 
duniya me koie manzar nahi. 

(Tafseerul Quranil Azeem:3/318J 

Allamah Aaloosi rehmatullahi alaih farmate hain: 

Allah ke neak aur muttaqi bande Allah ta'ala se apne 
baal bacchon ki neak seerati mangte huwe arz karte hain 
ke unhe aamaal-e-saliha ki toufeeq ata farmakar hamari 
ankhon ki thandak bana dijeye. Isliye ke mu'min-e- sadiq 
jab apne ahl-o-ayaal ko neak kamon me aur ibadat-e-ilahi 
me apne saath shareek dekhta hai to uski ankhen thandi 
aur dil masroor hojata hai. Zindagi me unse nafa ka 
umeedwar aur marne ke baad unki mulaqaat ka 
aarzoomand rehta hai. 

Hazrat Ibne Abbas cjfe, farmate hain: Ankhon ki thandak 
banaye jane se muraad aoulad ka ilm-e-deen ki 
sargarmiyon me mashgool hona hai. ke is manzar ko 
dekhkar maa baap ki ankhen thandi hoti hain. Neez yeh 
bhi manqool hai ke yeh dua shuru zamana-e-islam me 
hazraat-e-sahaba-e- kiraam kiya karte the. Jub wo 
musalman hote aur unke a'izza wa aqarib islam se 
mehroom hote to unki in mehroomiyon ko dekh dekh kar 
unka dil kudhta. Khandaan walon ki ziyarat-o-mulaqaat 
ankhon ki thandak, dil ki khushi wa tafreeh hone ke bajaye 
unke haq me suhan-e-rooh, ranj-o-alam aur dil-o-dimagh 
ke ghutan ka zariyah hojati. Tab in logon ke dil 
be-ikhtiyaar pukar uthte, Aye hamare parwardigar! 
hamare ahle khandaan ko iman-o-touheed aur itaa'at ki 
toufeeq ata farmakar hamari ankhon ko thandak ata 
farma. Aur is ghutan aur takleef ko khatam farma. 

(Roohul Ma'ani:19/53) 



Imam kurtubi rehmatullahi alaih farmate hain: Ahl-o- 
ayaal ki ankhon ki thandak banaye jane ka matlab yeh hai 
ke wo neak aur saleh banjaye. Kyun ke aoulad jab saleh 
hoti hai Allah ta'ala aur apne maa baap ki farmabardar 
hoti hai. To yaqeenan ankhon ki thandak hoti hain. 

Nabi-e-Kareem Hi ne ek martaba Hazrat Anas ^ ko 
dua di thi <ui a] <Sjl> j ojJj j aJU j£ Aye Allah! iske 
maal-o-aoulad me ziyadati farma, aur ise un chezon me 
barkat ata farma. Waqaee' agar aadmi ke paas khoob 
surat, pakdaman, pakbazz aur farmabardar biwi, isi tarah 
itaa'at guzaar, wafa shiyaar aur deen-o-duniya ki 
zimmedariyan poora karne wali samajhdar aoulad ho to 
aise shaqsh ki nigahen sari duniya se kat kar apne ghar 
walon par markooz hojati hain. Wo doosron ki azwaaj-o- 
aoulad ki taraf nazar uthake bhi nahi dekhta. Apne hi baal 
bacchon me magan-o-masroor rehta hai. Isi ko ankhon ki 
thandak aur dil ka suroor-o-sukoon kehte hain, jo Allah ke 
neak bande Allah se talab karte hain. 

(Al jamiyu li ahkaamil quran:7/65) 
Aayat ka doosra juz b>UI (j^iisJJ J iska bhi yahi 
mafhoom hai ke jab kisi ke gharwale saleh aur neak honge 
to wo sadar-e-khandaan aur unka bada hone ki wajeh se 
wo muttaqiyon ka imam hi kehlaya jayega. 

Imam qurtubi rehmatullahi alaih farmate hain: Unho ne 
chaha ke unki aoulad ki deendari unki deendari se 
ma'khooz wa muttasil ho. Yani unke zariyeh aur unki 
tarbiyat se hasil hoti ho. Phir unse doosron ko hidayat 
mile. Istarah silsila-e-hidayat aage badhta rahe. Zahir hai 
ke iska sawab sirf apne neak banjane ke sawab se kahi 
ziyadah hai. Isliye ahlullah iski tamanna karte the. 

[ibd) 

Ibne kasir rehmatullahi alaih ne is jagah musnad-e- 
ahmed ke hawale se ba-sanad-e-mo'tabar ek waqiyah bada 
chashm kusha aur iman afroz naqal farmaya hai ke 

Rasoolullah m ke sahabi Hazrat Miqdad ibne Aswad ^ ek 
dafa kahi tashreef farma the. Koie saheb udhar se guzre to 
unhone daryaft farmaya: Yeh kaun saheb hain? Ta'aruf par 
jab maloom hua ke yeh sahabi-e- rasool hain, to badi 
masarrat aur intehayi khushi se qareeb aakar mulaqaat ki 
aur kehne lage: Subhanallah! yeh ankhen kitni mubarak 
hain jinhone Rasoolullah 0 ke chehra-e-anwar ki ziyarat 
ki hain. Hamari to tamanna wa hasrat hi rehgayi ke kaash! 
ham bhi wo mubarak zamana paate jo aap ne paaya aur 
wo manazir dekhte jo aap ne dekhi hain. Yeh sunkar 
Hazrat Miqdad 4fe ko bohot gussa aaya. Unho ne is 
hasrat-o-afsoos par nagawari ka izhaar karte huwe us 
shaqsh se farmaya! turn ko aisi tamanna karne ki jur'at 
kaise hogayi jiska khair ya shar hona Allah ta'ala ke 
ilm-e-ghaib me poshida hai. Turn kehte ho ke kaash ham 
Rasool-e-khuda il ke zamane me hote, halanke Allah ki 
qasam! unke paas aise log bhi aaye jinhone unki ziyarat ki, 
sohbat me rahe magar unhe iman ki toufeeq na mili. Phir 
Allah ta'ala ne is naqadri ki pa-daash me unhe aoundhe 
moo jahannum me dhakeel diya. Turn logon ko chahiye ke 
aise fuzool tamanna aur be-matlab hasrat ke bajaye Allah 
ta'ala ka shukr ada karo ke usne tumhe aise ghar me paida 
kiya hai jahan aankh kholne ke baad tumne Allah ta'ala ke 
alawah koie rab nahi suna, deen-e-islam ke alawah koie 
deen nahi maloom hua. Iski barkat se tumhe Allah ta'ala 
ko ma'bood-e-barhaq manne aur apne nabi ke deen ko 
saccha yaqeen karne keliye kisi aazmayish me padna nahi 
pada. Aur Allah ta'ala ne har fitne se turn ko bacha liya. 
Suno! Nabi-e-Kareem 0 ek aise badtareen qoum ki taraf 
maboos kiye gaye the ke koie nabi us se badtareen qoum 
ki janib maboos nahi kiye gaye. Wo log but-parasti se 
behter koie deen nahi samajhte the. Jab Allah ta'ala ne 
hamare nabi par Quran e Majeed nazil farmaya to Quran 
ne jaha haq-o-batil me tafreeq kardi wahi khandano me 
bhi iman lane aur na lanewalon me baat diya. Ab ek baap 

iman lata aur apne bete ko be-iman dekhta, koie beta 
mu'min hota aur apne baap ko kufr par dekhta, koie bhai 
musalman hota aur apne bhai ko shirk par pata to uska dil 
unki is mehroomi par bhar aata aur use yeh dar satata 
rehta ke agar yeh iman laye bagair hi marjaye, to sidhe 
jahannum me jayega. Pas us zamane me hamari surat-e- 
hall yeh thi ke ham apne azeezon aur mehboobon ko dekh 
kar aankhe thandi karne ke bajaye ghamzadah hote. 
Hamare dil dukhte, yeh jante huwe ke hamara beta ya 
baap ya maa ya bhai iman na lakar jahannumi ban raha 
hai ham kaise sukoon-o-suroor se rehsakte the. Hamare dil 
pukarutthe ^\Zy\^j}j\^\jj\'^tic^&j 

(Tafseerul Quranil Azeem:3/318) 
Hasil yeh hai ke ahl-o-ayaal, bal-bacchon, aur kumbhe- 
biradari ka sahib-e-iman hona Allah ta'ala ki azeem 
neemat aur badi meherbani hai. Aur jinhe yeh neemat mili 
huie hai unpar lazim hai ke wo apne aur apne ghar walon 
ke deen-o-iman, aamaal-o-akhlaaq aur salah-o-taqwa ki 
hifazat aur usme taraqqee ki fikr kare. Allah ta'ala se 
duayein mangte rahen. 

Isi wajeh se ahadith-e-shareefa me bhi ahl-o-ayal ki 
islaah-o-tarbiyat ke silsile me bohot takeed aayi hai. Inki 
tarbiyat aur iske silsile me pesh aane wali kulfaton ko 
bardasth karne par ajar-o-sawab ki khush khabari sunayi 
gayi hai. Tarbiyat na karne aur iske natijeh me samne aane 
wale fawahish-o- munkaraat par sakth azaab wa eqaab se 
khabar-daar kiya gaya hai. 

Irshad-e-Nabawi hai: 

Koie baap apni aoulad ko husn-e-adab se bada tohfa 

nahi deta. 



(Tirmidhi: 3/977) 

Yani kisi baap ne aoulad ko maal-o-doulat, jayidaad-o- 
jagir, degree wa kursi wagera sab kuch diya Magar 
akhlaaq-o-aadaab ki tarbiyat nahi ki to usne aoulad ko 
kuch bhi nahi diya. Aur agar islami tarbiyat aur nabawi 
akhlaaq se aarastah kiya magar duniya ki nisbat se kuch 
bhi na desaka to bhi usne aoulad ko badi doulat aur azeem 
neemat dedi. 

Irshad-e-nabawi hai: 

Jis ke ghar aoulad ho usko chahiye ke uska accha naam 
rakhe, Umdah akhlaaq sikhlaye, phir jab wo balig hojaye 

to uska nikah karde. Isliye ke buloog ke baad bhi wo 
nikah nahi karega aur uski wajeh se wo ladka kisi burayi 

me mubtala hojayega to uska gunah baap par padega. 

(Mishkat: 3138) 

Isme aoulad ke huqooq ki taraf tawajjuh dilayi gayi. Aur 
unke husn-e- taleem wa tarbiyat ka hukum diya gaya, 
balke daraya gaya hai ke jab tak bacche walidein ke 
zeer-e-saya rahenge unke gunah ke maa baap bhi 
zimmedar honge. 

Taleem-o-tarbiyat ki ibteda goyayi ki ibteda hi se 
kardene ka hukum dete hu we farmaya: 

Apne baccon ko jab wo bolne lagen to pehli baat "la 
ilaha illallah " sikhlaoo. 

(Ittehaf:10/257) 

Is hadith me yeh taleem di gayi hai ke bacchon ki 
tarbiyat ke liye ghar ka mahool deeni wa islami hona 

chahiye, zikr-o-tilawat ki goonjh rehni chahiye, baccha jab 
bolne lage to uski zuban se Allah ki badayi wa kibriyayi ke 
gun niklen, aur khud maa baap unhe fuzool batein 
sikhlaneke bajaye sab se pehle kalimah-e-tayyibah 
ratayein taake uski guftagoo ki ibtida Allah ta'ala ki 
touheed se ho. Jis se husn-e-khatima ka faal-e-neak liya 
jasake. Sahaba-e-kiraam 4fc apne bacchon ko jab wo bolne 
lagte the sura-e-bani israeel ki aakhiri aayat ^jJloDJuJ-IJi 
se I j|uii o jS j tak yad karadete the taake uske dil me 
rooz-e-awwal hi se Allah ta'ala ki azmat wa muhabbat 
paida hojaye. 

Aoulad ke ikraam aur husn - e - tarbiyat ka hukum 
dete huwe farmaye: 



Apne baccho ka izzat wa ikaram karo aur unhe umdah 
akhlaaq sikhlaoo. 



Aaj kal bohot se maa baap aoulad se muhabbat wa izzat 
ka bartaaw nahi karte, halanke wo uske mohtaj hote hain. 
Jiske natejeh me shuoor aane ke baad wo maa baap se 
door aur ghairon se qareeb hojate hain. Khusoosan is 
zamane me bohot bacche maa baap se izzat-o-ikram ke 
bajaye touheen-o- tehqeer paate hain. Walidein ya to unse 
izzat-o-muhabbat ka muamalah karte hi nahi, ya phir 
andhi muhabbat karte hain ke wo kitne hi be-deen hojaye 
muhabbat me sab gawara karte rehte hain. Nabi-e-Kareem 



'm ne dono kamon me ikram-o-muhabbat aur 
taleem-o-tarbiyat ke darmiyan be-eatedali khatam karke 
tawazun paida farmaye. Yani aoulad ke saath izzat afzayi, 
himmat afzayi aur pyaar-o-muhabbat ka mua'malah bhi 
karo aur unhe deen-o-akhlaaq bhi aala darjeh ka sikhate 
raho. Na isme kotahi karo na usme kami gawara karo. 




(Ibne Maajah:l/214) 

Isi baat ko mazeed wazahat karte hu we farmaya: 

Apni aoulad ko jab wo 7 saal ke hojaye to namaz ka 
hukum do, jab 10 saal ke hojaye to tambeeh wa sakthi se 
namaz ka aadhi banao aur 10 bar as ke bacchon ke 
bichone bhi alahidah karo. 

(Abu Dawood: 1/573) 
Namaz deen ka sutoon hai. Kalimah e tayyiba ki 
talqeen, islami aadaab ki tarbiyat ke baad namaz ki ta'leem 
shuru karo. isliye ke haq ta'ala shanahu ki bargaah me 
haziri shu'oor-o-tuhoor ke saath honi chahiye. 7 saal me 
acche bure ki tameez aajati hai, yaha se namaz ki tarbiyat 
shuru karo. 10 saal me bacche mashallah aur samajhdar 
hojate hain. Is umar me bandagi ke faraiz ki adayigi bil 
khusoos namaz ke masaleh me kotahi nazar andaaz nahi 
karni chahiye. Thodi sakthi wa tambeeh ka istea'mal bhi 
zaroorat pade to karna chahiye, take buloog se qabl hi 
aoulad faraiz e zindagi ki paband hojaye. Aur yeh badi 
fazeelat wa saa'dat ki baat hai. AftllS.iLc'^iLiJ^Li (Muslim: 
2/715) Yani wo noujawan jo bachpan se Allah ta'ala ki 
ibadath wa bandagi me parwarish pakar bada hua ho to 
qiyamat ke din arsh ke saayeh me ikraam ki khush khabari 
sunayi gayi hai. Hadith e bala me ek aur amar qabil e gour 
wa layiq e tawajjuh hai ke aap ne 10 baras ke liye bistar 
alag kardene ko farmaya hai. Kyun ke yeh umar acche bure 
eahsaasat ke shuoor ki umar hai. ek doosre se jismani 
qurbat me akhlaaqi nuqsaanat ka khatra hota hai. 
Bil-khusoos is be-hayayi wa be-hijabi ke door me to iski 
sakth zaroorat hai. Is hukum se bohot musalman gafil 
hain. Isliye tarbiyat ke mua'maleh me is ahem ta'leem ka 
khaas lihaz rakhna chahiye. Phir yeh ek hakeem wa dana 

murabbi ka mehez ek isharah hai. Aur mansha is ikhtelaat- 
e-bahami se rokne aur aadaat ki nigrani rakhne ki ta'leem 
dena hai jo bacchon ke akhlaaqi iqdaar par manfee asar 
dalne wale hain. JlpI<uiII j 



Yeh bhi zehen me rahe ke ke jis tarah aoulaad ki salah 
wa falah ka fayidah wa samrah walidein ko hasil hota hai 
isi tarah fasaad wa bigaad ke zimmedar bhi walidein hi 
qarar diye jate hain. 

Irshad e Nabawi hai: 

Har baccha fitrat e islamipar paida hota hai magar uske 
maa baap apne mahool ke zariyeh use yahoodi, nasrani 
aur majoosi banadete hain. 



Jab be-iman walidein ka gumrah mazhab, bacchon ki 
gumrahi ka sabab banta hai to musalman gharano me bhi 
walidein aur unke ghar ka mahool jaisa hota hai bacche 
bhi waise hi tarbiyat pate hain. Isliye deen e islam ke 
tahaffuz aur apni naslon me uski muntaqili ke liye apne 
aap ko aur apne ghar walon ko diyanat wa amanat, taqwa 
wa taharat ki roshni me parakhne ki har mumkin koshish 
karte rehna har musalman ka farz hai. 

Aoulaad ki tarah biwiyon aur deegar azeezon -jo 
gharme rehte hain- ki tarbiyat bhi ^XJal j me dakhil hai 
khaas toor se biwiyon ki islami ta'leem o tarbiyat 
shouharon ka ahem fareeza hain. 



Nabi-e-Kareem 0 ki seerat e tayyiba se pata chalta hai 
ke aap apne ghar walon ke aamaal-o-akhlaaq par gehree 
nazar rakhte the. Aur badi hikmat-o-maslihat aur 
muhabbat-o-mawaddat se unki islaah farmate rehte the. 
Unke deen ki taraqee aur salah wa taqwa me afzoodagi ki 
saee' bhi farmate rehte the. Neez apni ummat ko ko bhi 




(Sunaanul Baihaqi:6/335) 

iski hidayat dete the ke wo apne ghar walon se gafil na 
rahen. Balke unhe waqtan fa waqtan islami ta'leemat aur 
qurani hidayaat se waqif karate rahen. 

Hadith me aata hai ke Nabi-e-Kareem H ke ghar me 
koie ahem surat-e-haal pesh aati to aap apne ghar walon 
ko namaz padhne ka hukum dete the. 

Jab Nabi-e-Kareem tjjjj^ ko koie tangipesh aati to apne 
ghar walon se farmate namaz padho, namaz padho. 

(Tafseer e Ibne kasir) 
Isi tarah hadith me hai ke Allah ke Nabi iH raat me jab 
tahajjud se farig hote to Hazrat Ayesha raziyallau anha ko 
bhi uthate aur farmate: <uUU U ! j Ayesha utho 
aur witar ada karlo. Wazeh rahe ke tahajjud ke paband 
logon ke liye masnoon yahi hai ke namaz e witar tahajjud 
ke baad ada karen. 

(Muslim: 1/5 11) 

Isi tarah Hazrat Ayesha r.a ko ma'mooli gunah ho 
halka na samajhne ki talqeen karte hu we irshad 
farmaya: 

Ayesha halke phulke (sageerah) gunahon se bhi bacha 
karo, isliye ke endallah unka bhi muaakhazah hoga . 

(Mishkat: kitabur reqaq) 
Neez Aap ne miya biwi ke us jodi ko mubarakbad aur 
dua di jisko raat me uthne ki toufeeq hojati hai to ek 
doosre ko muhabbat se jagakar ibadat me shamil karlete 
hain. 

(Sunanul Baihaqi:2/706) 

Isi tarah ramzanul mubarak ke akhir me jab Aap m 
shab bedari wa ibadat guzari me izafah farmadete the to 
ghar walon ko bhi jagate aur ibadat me lagate the. jaJJL^I 

(Bukhari:2/255) 

Maar-dhaad aur zulm-o-jabar to Aap ko pasand nahi 
tha, lekin Aap ne ahl-o-ayal ki tambeeh ke liye ghar me 
koda latkake rakhne ka hukum diya take bilkul bhi 
be-khoof wa nidar na hojayen aur take tarbiyat me madad 
mile. 

Gharon me koda latkaye rakho, kyun ke wo ghar walon 
ke sambhal kar rehne ka sabab hai. 

(Majmauz zawaid: 8/106) 

Tarbiyat ke silsile me har ek ko mas'ool qarar dete 
huwe irshad farmaya: 

Turn sab zimmedar ho, aur tumse matehton ka 
muaakhaza hone wala hai. Ameer riaaya ka zimmedar 
hai, aur unke bare me jawab deh hai. Mard gharwalon 
ka zimmedar hai, aur unke bare me jawab deh hai. aurat 
shouhar ke ghar ki zimmedar hai, aur wo uske bare me 
jawab deh hai. 



(Bukhari:6/146) 

Yani mu'aashareh ka har fard apne choton aur 
matehaton ke saath khair kwahi aur bhalayi ka paband 
hai. Yeh pabandi aisi ahem hai ke indallah isme kotahi ka 
muaakhaza hoga. Aur us shaqsh ko jawab deh hona 
padega. 

Yeh aur in jaise be-shumaar riwayaat-o-waqiyaat hame 
sabaq dete hain ke ghar walon ki ta'leem-o-tarbiyat badi 
zimmedari hai. Aur iske bagair saleh mu'aasharah ka 
tasawwur muhaal hai. 

Yeh unwaan bada tafseel talab aur mustaqil tawajjuh 
cahta hai. Kitab-o-sunnat me ta'leem-o-tarbiyat ke silsile 
me jo irshadaat milte hain wo hasr-o-shumaar se ziyadah 
hain. Khusoosan Nabi-e-Paak 0 ka andaaz-e-ta'leem o 
tarbiyat samajhne aur seekhne se ta'lluq rakhta hai, 
nihayat mufeed aur zood asar andaaz hota tha. Isme 
shafaqat, narmi, tahammul, mizajon aur martabon ki 
riaa'yat, umaron ka farq wagerah bohot se pehlu hain jin 
ki riaa'yat tarbiyat ke amal me intehayi zaroori hai, Jo aaj 
na maa-baap me paye jate hain aur na hi asatizah me. 
Lekin is waqt tafseel ka bilkul mouqah nahi. Mai is risale 
ka ikhtetaam is mazmoon par karne ke garz se fouri tour 
par jo kuch zehen me aaya tehreer kardiya hai. Mansha 
sirf yeh batana hai ke shadi ke baad agar khush gawaar 
zindagi guzarna aur apne khandaan ko rahat wa masarrat 
ka saaman banana cahte hain to baal bacchon ki aur khud 
apni islaah-o-tarbiyat ke mas'aleh ko ahmiyat dena aur 
mukhlisanah jid-o-juhd karna hoga. Isi me duniya ki 
khushi aur akhirat ki kamiyabi muzmar hai. Iske alawah 
koie aur rastah nahi. 

Sirf ek hi raah -e-najaat hai 

Akhir me Moulana Abul Kalaam azaad rehmatullahi 
alaih ki ek akhiri pukaar naqal karke baat khatam ki jati 
hai. ek khutbe me wo farmate hain: 



"Aaj sab kuch chood ke turn se ek yahi akhiri baat kehna 
cahta hun, aur yaqeen karo ke uske siva jo kuch kaha jata 
hai agar wo is baat keliye nahi kaha jaata to sab kuch 
bekaar hai, aur usme tumhare liye koie barkat wa aman 
nahi. So yaad rakho! aur manne keliye jhuk jaoo ke 
tumhari zindagi ka har amal bekar hai aur tumhari fikron 
me ki har fikr gumrahi wa zalalat hai. Tumhare liye sirf ek 
hi raah-e-najaat hai. Aur bagair uske kisi tarah chutkara 
nahi. Turn jab tak is pehle manzil se na guzroge us waqt 
tak khuda ka qahar turn par se thanda na hoga. Aur turn 
kabhi muraad wa khush haali na paooge. Tumhare 
safar-e-amal ka pehla qadam yeh hai ke toubah karo, 
toubah karo apni tamam quwwaton aur tamam taqaton ke 
saath khuda ke aage jhuk jaoo. Uske aage is tarh giro aur 
is tarah roo aur is qadar tadpo ke use turn par pyaar 
aajaye aur wo tumhe pehle ki tarah phir apni godh me 
uthale aur sabkuch tumko dede jis tarah sab kuch tumhe 
baksh diya tha. Tumne gaflat ko khoob aazmaliya. Tumne 
nafarmaniyon ki sadiyon tak kadwahat chaklee. Tumne 
gunah aur ma'siyat ke phal se acchi tarah apne daman 
bharliye. Tumne dekhliya ke ek khuda ki coukhat se tumne 
sarkashi ki to kis tarah sari duniya tumse sarkash hogayi. 
Ek uske roothne se kis tarah tamam duniya tumse rooth 
gayi. Pas maanjao aur ab bhi baaz aajao. Gunahon ko 
aazmachuke, aao taqwa aur raast bazi ko bhi aazmalen. 
Sarkashiyon ko cakh chuke, aao taa'at ka maza bhi 
dekhlen. Gairon se rishtah jodkar tajarba kar chuke, aao 
usi ek se phir kyun na judjayen jis se katkar zillaton aur 
khwariyon, thokaron aur maand-giyon ke siva kuch bhi 
haath na aaya!" 

(Tehreek-e-aazadi aur musalman] 



142 



MUTALA' e mehdaviyat 



Mehdavi qoum ki motabar kitaabon ki roshini me unke 
aqaaid ka mutala' aur Ulama e Islaam ke tassuraat 



Haq ke mutalaashi Mehdavi bhaiyon ke ghour o fikr ki 

khatir ! 



Tarteeb 

Hazrat Moulana Muhammad Abdul Qawi sb 



Nashir 




Idara Ashraful Uloom trust, Hyd 



143 




Taleef 

Allamah Hafiz Shamsuddin Muhammad Zhabi 
(rehmatullahi alaih) 

Talkhees, Tarteeb,Tarjamah 
Moulana Muhammad Abdul Qawi sb 



Nashir 




Idarah Ashraful Uloom trust 
Khajabagh, saeedabad, Hyderabad 



